Dhiyanaa aai Mahaaz ge nan, Raees Majilis ah fonuvvaifi\nދިޔާނާ އާއި މަހާޒުގެ ނަން ރައީސް މަޖިލީހަށް ފޮނުވައިފި\nދިޔާނާ ސައީދު އާއި މަހާޒު\nއެ ދެ ބޭފުޅުންގެ ނަން ފޮނުއްވާފައިވީ ނަމަވެސް އައްޔަން ކުރަން ޖެހެނީ އެންމެ ބޭފުޅެކެވެ. ރައްޔިތުންގެ މަޖިލީހުގައި ދެ ނަން ދިރާސާ ކުރުމަށްފަހު ރުހުން ދޭނީ އެއް ބޭފުޅަކަށެވެ. މި މަގާމަކީ އަބްދުﷲ ދީދީ ސުޕްރީމް ކޯޓުގެ ފަނޑިޔާރުގެ މަގާމުން ވަކި ކުރުމުން ހުސްވެފައިވާ މަގާމެވެ.\nމަހާޒުގެ ނަން އެންމެ ފުރަތަމަ ލަފާ ހޯއްދެވުމަށް ޖޭއެސްސީއަށް ފޮނުއްވީ ވެސް ރައީސެވެ. ދިޔާނާ ކުރިމަތިލެއްވީ އަމިއްލަފުޅަށެވެ. ޖޭއެސްސީއިން މަގާމަށް ކުރިމަތިލެއްވި ބޭފުޅުންނާ އިންޓަވިއު ކުރުމަށްފަހު ލިސްޓްގެ ކުރިއަށް ގެންނެވީ ދިޔާނާ އާއި މަހާޒުގެ ނަމެވެ. އަދި ރައީސްއަށް ލަފާ އެރުއްވީ ވެސް އެ ދެ ބޭފުޅުންގެ ނަމެވެ. ދެން އެ މަގާމަށް ކުރިމަތިލެއްވީ ހައިކޯޓުގެ ފަނޑިޔާރުންތަކެކެވެ.\nމީގެ ދުވަސްކޮޅެއް ކުރިން ޑރ. އަޒްމިލަދާ ޒާހިރާއި އައިޝާ ޝުޖޫން ވެސް ވަނީ ސުޕްރީމް ކޯޓު ފަނޑިޔާރު ކަމަށް އައްޔަން ކުރައްވާފަ އެވެ. އެ ދެ ބޭފުޅުންގެ ނަމަކީ ވެސް އެންމެ ފުރަތަމަ ރައީސް ހޮއްވެވި ދެ ނަމެވެ. އެ ދެ ބޭފުޅުންނަށް މަޖިލީހުގެ ގިނަ މެންބަރުންގެ ރުހުން ލިބުނެވެ. އެ ދެ ބޭފުޅުން އައްޔަން ކުރީ ގާނޫނަށް ބަދަލު ގެނެސް ހަތް ފަނޑިޔާރުންނަށް ބެންޗު އިތުރުކުރުމުން އައި ދެ މަގާމަށެވެ.\nސުޕްރީމް ކޯޓުގެ ބެންޗުގައި މިހާރު ތިއްބެވި އަންހެން ދެ ފަނޑިޔާރުން ފިޔަވައި އަނެއް ހަތަރު ފަނޑިޔާރުންނާ ގުޅޭ ގިނަ މައްސަލަތަކެއް މިހާރު ޖޭއެސްސީއިން ދަނީ ތަހުގީގު ކުރަމުންނެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + ޖޭއެސްސީ ޝަރުއީ ދާއިރާ


ތިޔަ ދިން އުފާ 8 – Esfiya\nހިތާމަ ލޯބި September 4, 2017\nތިޔަ ދިން އުފާ 8\nތެދުވެ އެނދުގައި ހަމަޖެހިލަމުން ލާމިހް ފޯނު ނެގިއެވެ. އެކޮޅުން ވާހަކަ ދެއްކީ އަންހެންކުއްޖެކެވެ. އަހާލީ ވާހަކަދައްކަނީ ލާމިހް ތޯއެވެ. “ތީ ކާކު..” ލާމިހް އެހެން އަހާލީ އެ ކުއްޖަކަށް ލާމިހް އިނގޭއިރު ލާމިހް އެއީ ކާކު ކަން ނޭނގުމުންނެވެ. “މީ ހަަނާ..” ލާމިހް އަށް އެއީ ކާކުކަން ދެނެގަންނަން ވަގުތުކޮޅެއް ނެގިއެވެ. ހަނާ އެދުނީ ކޮންމެވެސް ގަޑިއަކު ބައްދަލުކޮއްލަދިނުމަށެވެ. ކީއްކުރަންތޯ ސުވާލުކުރުމުން ބައްދަލުވުމުން ހުރިހާ ވާހަކައެއް ކިޔައިދޭނަން ކަމުގައި ބުނެލިއެވެ. ލާމީހް އަށް ފަސޭހަ ވަގުތަކާއި ތަނެއް ފަހުން މެސެޖްކޮއްލަ ދިނުމަށް އެދެމުން ހަނާ އިތުރު ވާހަކައެއް ނުދައްކާ ފޯނު ބޭއްވީއެވެ. ފޯނަށް ބަލަހައްޓައިން ލާމިހް އިނީ ވިސްނުމެއްގައެވެ. ހަނާ އޭނާ އާއި ދައްކަން އޮންނާނީ ކޮން ވާހަކައެއް ހެއްޔެވެ. ކިޔައިދޭނަން ކަމުގައި އެބުނި ހުރިހާ ވާހަކައަކީ ކޮން ވާހަކަތަކެއް ހެއްޔެވެ. އަނެއްކާ ލާމިހް ގެ ނަމްބަރު ހޯދީ ކިހިނެއްހެއްޔެވެ. ހަނާ އާއި ދިމާވުމުން އެ ސުވާލުގެ ޖަވާބުހޯދަން ނިންމައިން ލާމިހް ޖައްސާލީ ނިދޭތޯއެވެ.\nސައިކަލު ގޭގެ ދޮރުމައްޗަށް މަޑުކޮއްލުމާއެކު ފަހަތުގައި އިން އީރަމް ފޭބިއެވެ. “މިރޭ ދާނަންދޯ..” އީރަމް ހަނާ ގާތު އަހާލިއެވެ. “ކޮންތާކަށް..” ހަނާ ޖަވާބުދިނުމުގެ ބަދަލުގައި ކޮއްލީ ސުވާލެކެވެ. “ބުނީމެއްނު ކުރިންދުވަހު ފިހާރައެއްގަ އިން ވަރަށް ރީތަ ޓޮޕް ކޮޅެއްގެ ވާހަކަ..އެ ގަންނަން މިރޭ ދާނަމޭ ބުނީމަ..މަ ވެސް އެބަ ޖެހޭ އެއްޗެއް ގަނެލަން..” ހަނާ ކުއްލިއަކަށް ހަނދާންވީ ލާމިހް އާއި ބައްދަލުކުރަން ޖެހޭ ކަމެވެ.. “މިރެއޭތަ ބުނެވުނީ..މާދަން ދޯ ދާނީ.. މިރޭ ނެތް އެއްވެސް ތާކަށް ދާ ހިތެއް..” ހަނާ އެހެން ބުނުމުން އީރަމް އެންމެ ރަނގަޅުކަމަށް ބުނެލިއެވެ. ގޭގެ ސިޑިން މައްޗައް އަރަމުން ނާއިލް މަންމަމެންގެ އެޕާޓްމަންޓްގެ ދޮރު ހުޅުވާފައި ހުރުމުން އީރަމް އެތެރެއަށް ބަލާލިއެވެ. އެއްވެސް މީހަކު ފެންނާކަށް ނެތެވެ. އީރަމް އާއި ކުޑަކޮއްނަމަވެސް ވާހަކަދައްކާ ހަދާލަނީ ނާއިލްގެ ކޮއްކޮ ނައިރާއެވެ. އީރަމް އެގެއަށް ބަދަލުވި ފުރަތަމަ ދުވަސްކޮޅު ވަރަށް ގިނައިން އީރަމްމެންގެ ބަޔަށް އައިސްއުޅެއެވެ. ފަހުން ނާއިލްގެ ކަންތައްތައް އިނގެން ފެށި ހިސާބުން އައުން ހުއްޓުނީއެވެ. ނާއިލްގެ މަންމަ އާއި ބައްޕަވެސް އީރަމް ފެނިއްޖެނަމަ ގޮވާލާ ހަދައެވެ. މާ ގާތް ގުޅުމެއް އެމީހުން އީރަމް އަކާ ނުބާއްވާއެވެ. ހުޅުވިފައި ވާ ދޮރު ލައްޕާލުމައްފަހު ކުރިމައްޗައް ހުރި ދޮރު އީރަމް ހުޅުވާލިއެވެ. ނާއިލް ގެޔަކު ނެތެވެ. އެއްޗެހި ބަދަލުކޮއްލައިން އީރަމް އޮޝޯވެލީ ކުޑަކޮށް ނިދާލުމަށެވެ.\nރޭގަނޑު ނުވައެއް ޖަހަން ފަނަރަ މިނެޓަށް ވެފައި ވަނިކޮއް ލާމިހްގެ ފޯނަށް ހަނާ ގުޅިއެވެ. އިރުކޮޅަކުން މި ދަނީ ކަމަށް ބުނެ ލާމިހް ފޯނު ބޭއްވިއެވެ. ލައިގެންހުރި ގަދަ ނޫ ކުލައިގެ ޖީންސް މަތިން އަޅިކުލައިގެ އަތްދިގު ޓީޝާޓެއް ލަމުން ލޯގަނޑުކުރިމައްޗައް ހުއްޓުނެވެ. އެ ފަން އިސްތަށިގަނޑުގައި އަތް ފުނާ އަޅާލިއެވެ. ދިގުވާންފަށައިފައިވާ ތުބުޅީގައި އަތްކާއްތާލަމުން ގަޔަށް ސެންޓު ބުރުވާލިއެވެ. ބޭރަށް ނުކުމެ ހަދީޖާ ކައިރީ ރައްޓެހިކުއްޖަކާ އެކީ ބޭރަށް ދަނީ ކަމުގައި ބުނެލިއެވެ. ސީހައުސްގެ ތެރެއަށް ވަދެގެން އައި ލާމިހް އަށް އެތާ ތިބި އަންހެންކުދިންގެ ނަޒަރުު ހުއްޓެމުންދިޔައެވެ. ނަމަވެސް އެކަން ލާމިހްއަށް ފާހަގަ ނުވާކަހަލައެވެ. ވަދެގެން އަންނަ ލާމިހް ފެނުމާއެކު ހަނާ ލާމިހް އަށް ފެންނާނެހެން އަތުން އިޝާރާތެއް ކޮއްލިއެވެ. ލާމިހް ހިނިތުންވެލަމުން ހަނާގެ ކުރިމަތީ އިން ހުސް ގޮނޑީގައި އިށީނެވެ. “ލާމީއަށް ކޯއްޗެއް ގެންނަންވީ..” ހަނާ އަތުގައި އޮތް މެނޫއަށް ބަލާލަމުން އަހާލިއެވެ. ލާމީހް މޭޒުމަތީ ފޯނު ބާއްވަމުން ކޮފީއެއް ރަނގަޅުވާނެ ކަމުގައި ބުނެލިއެވެ. “ކިހިނެއް އަހަރެންގެ ނަމްބަރު ހޯދީ..” ލާމިހް ހަނާ އަށް ބަލާލަމުން އަހާލިއެވެ. ” ދޮންތަ ކައިރީ ބުނެގެން… ހުސެން ނަމްބަރު ދިނީ..” ހަނާ ތަށްޓައް ފެން އަޅަމުން ޖަވާބުދިނެވެ. ” ކޮންވާހަކައެއް ދައްކަން އަހަރެންއެހާ މުހިއްމުވީ..” ސަމާސާ ރާގަކަށް ލާމިހް އަހާލިއެވެ. “ލާމީ އީމް ދެކެ ލައިކް ވޭދޯ…” ހަނާ ސީދާ މައުލޫއަށް ދިޔައެވެ. ލާމިހް ސިހުނީ ހަނާ އަށް އެކަން އެނގުމުންނެވެ. ހުސެން ނޫން މީހެއް ކައިރީ އެވާހަކަ ހަމަގައިމުވެސް އޭނާ ނުދައްކައެވެ. އެވަގުތު ލާމިހް އަށް ނަގައިގަނެވުނީ ހުސެންގެ ފަރާތުން އެވާހަކަ ހައިފާ އާއި ހަނާ އަށް މިހާރު އެނގިދާނެކަމެވެ. ހަނާ އެ ސުވާލު ކުރުމުގެ ބޭނުމަކީ ކޮބާހެއްޔެވެ. ހަނާ ވެސް ދައްކަން އެއުޅެނީ ހުސެން ދެއްކި ވާހަކަ ކަންނޭނގެއެވެ. “ހަނާ..ލުކް.. އަހަންނަށް އިނގޭ އީރަމް އެއީ މީހެއްގެ އަންބެއްކަން..އެކަން އެނގިހުރެ އަހަރެން ބޭނުމެއް ނޫން މެރީޑް ކަޕްލްއެއްގެ ލައިފް ހަލާކުކޮއްލަން..” ލާމިހްގެ މޫނުމަތިން ފެންނަމުންދިޔައީ ސީރިއަސް ކަމެވެ. “އެކަމަކު ވެސް ލާމީ އީމް ދެކެ ލައިކްވެޔެއްނު.. ” ހަނާ ކޮއްލި ސުވާލަށް އާއެކޭ ބުނުމުގެ ގޮތުން ލާމިހް ބޯޖަހާލިއެވެ. “ހަނާ މިވާހަކަ ދެއްކުމުގެ ބޭނުމަކީ ކޮބާ..” ލާމިހް އަހާލިއެވެ. އެވަގުތު ވެއިޓަރަކު އައިސް އެމީހުންގެ އޯޑަރ ނެގިއެވެ. އެމީހާ ދިޔުމާއެކު ހަނާ ފަރުވާތެރިކަމާއެކު ލާމިހްއަށް ބަލާލިއެވެ. “އީމްގެ ލައިފް ހެޕީއެއް ނޫނޭ ބުނެފިއްޔާ ލާމީ ކިިހިނެއް ހަދާނީ..” ހަނާ ކޮއްލި ސުވާލުން ލާމިހް އަށް ދޭނެ ޖަވާބެއް ނޭނގުނެވެ. ހަނާ އެބުނި ޖުމްލައިން ނަގަންވީ ކޮން މާނައެއް ކަމެށް ލާމިހްއަކަށް ނުވިސްނުނެވެ. “ދައްކަން މިއުޅެނީ އީމްގެ ލައިފްއާ ބެހޭ ވާހަކައެއް.. މި ވާހަކަ ލާމީ އަށް ކިޔައިދީގެން ފަހުން އީމްއަށް އިނގޭ ދުވަހަކުން އަހަންނާ ވަހަކަވެސް ނުދައްކާނެ ކަންނޭނގެ.. އެކަމަކުވެސް ޝީ އިޒް މައި ބެސްޓްފްރެންްޑް.. އީމްގެ ޕާރސަނަލް ކަންތައްތައް ވަރަށް މީހުންނަށް ކިޔައިނުދޭނެ.. އީމް މެރީޑް.. އެކަމަކު ޝީ އިޒް ނޮޓް ހެޕީ..” ހަނާގެ މޫނުމަތިން ހިތާމާއިގެ އަސަރު ފެނުނެވެ. ލާމިހްގެ ހިތް ތެޅިލީ ހަނާ އެދައްކަން އުޅޭ ވާހަކައިން އީރަމް އާ ބެހޭ ބޮޑު ކަމެއް އިނގެންއުޅޭތީއެވެ. ފުންނޭވާއެއްލަމުން ހަނާ އީރަމް އާއި ނާއިލްގެ ވާހަކަ ލާމިހް އަށް ކިޔައިދިނެވެ.\nSo here is part 8. Hope mi bai vx kiyaahiyy vaa gothah genesdhevunu kamah.. If you like the story please leaveacomment.. ? Goodnight ♥?\nMash allah ?\nHaadha kurey ?\nMasha allah vvv reethi?*\nMasha allah stry v habeys ekam haadha kurey whn nxt prt avahah up kolla dhechchey v v rythi mistry plx avaskolladhybala ????❤❤❤❤???????\nEkam nameh alhivaalaafa mi iny\nMihaa kurukoh genesdhinyma hagygathugaves kamaku nudhey\nthiwarun wahaka liyun huhtaalabala\nV v v reeethi ??❤?\nThiyahaaa kurukoh liyanya liyaaane kamen nei..\nVaahaka v reethi ekm maa kury\nWaahaka eh liyunyma nimuny eh noon thihen liyunyma heewany namakah ehcheh liyaahen.waahaka kithamehaawes reethi ekam wehjje ehnu dhen thankolheh dhigukoh liyah.thihen liyahyaa nuliyunas maa rangalhu.liyaameehaa kiyunterinnah wes kohnes warakah balaalaanama.????\nHobby egge gothun kuriyas adhi ehn gothakun kuriyas bayakaa hamayah thigenna vaahaka kiyan ethah bayaku ebathibi. Mi site ga mi noon ves kithahme liyintheri aku vaahaka liye myhunge shauguverikan hoadhaa emmenge loabi emyhunnah libey. Mi vaahaka ves Rythi ekam balaiganna varah vure kurukan faahaga kurevey. Daily koh up nukuraa story maa kuruvymaeecchakah nuvaane. Eheneh noon daily koh up kuraa Nama mivaru ok vaane\nMi vaahaka avahah up kohbalaa. .arun dhw kiuntherin ufaavaani\nދީނީ ލޯބި July 9, 2020\nވަމޭ ތިލޯބި އެދިއެދި ( ދިހަވަނަ ބައި )\nެއިންސާފް .. 11 ވަނަ ބައި\nބިރުވެރި ލޯބި April 26, 2016\nލޯބި October 23, 2015\nފިރިމީހާގެ ހައްްޤުގައި (21)\nހިތާމަ ލޯބި February 12, 2017\nތިޔަ ލޯބީގެ އިންތިޒާރުގާ 2\nހަޤީޤީ ހިތާމަ September 14, 2019


ޞަޙީޙު މުސްލިމް – DhiSalafiyyah\nއިމާމް މުސްލިމް ރަޙިމަހުﷲ ލިޔުއްވާފައިވާ، “ޞަޙީޙް މުސްލިމް” ގެ ނަމުން މަޝްހޫރުވެފައިވާ ޙަދީޘް ފޮތުގެ ނަމަކީ އިމާމް މުސްލިމް ވިދާޅުވެފައިވާ ފަދައިން “المُسْنَدُ الصَّحِيْحُ” އެވެ. އިމާމް މުސްލިމް ވިދާޅުވެފައިވެއެވެ. “ތިމަން މިފޮތް “المُسْنَدُ الصَّحِيْحُ” ލިޔެ ޖަމާކޮށްފައިވަނީ އަޑުއަހާފައިވާ ތިން ލައްކަ ހަދީޘުގެ ތެރެއިންނެވެ.” “المُسْنَدُ” އާއި “الصَّحِيْحُ” ޢިލްމުވެރިންގެ އަރިހުގައި ބޭނުންކޮށްއުޅޭ ގޮތް ޞަޙީޙުލް ބުޚާރީގެ ތަޢާރަފުގައި ހިނގައްޖެއެވެ.\nއިމާމް މުސްލިމް ރަޙިމަހުﷲގެ މިބަސްފުޅުން ދޭހަވާގޮތުގައި އެކަލޭގެފާނުގެ މަޤްޞަދަކީވެސް އެކަލޭގެފާނުގެ ޝެއިޚްކަމުގައިވާ އިމާމް ބުޚާރީ ރަޙިމަހުﷲ އާ އެއްފަދައިން ޞައްޙަ އަދި ރަސޫލާ ޞައްލަﷲ ޢަލައިހިވަސައްލަމަ އާ ހަމައަށް ސަނަދު ގުޅިފައިވާ ޙަދީޘްތައް ޖަމާކުރެއްވުމެވެ.\nޢިލްމުވެރިން ޞަޙީޙް މުސްލިމްއަށްވެސް “الجَامِعُ ” އޭ ކިޔުއްވައެވެ. މުޙައްދިޘުންގެ އަރިހުގައި “الجَامِعُ ” އޭ ކިޔެނީ އެފޮތެއްގައި ޙަދީޘްގެ އެންމެހާ ބައިތަކެއް ހިމެނިފައިވާތީއެވެ. މީގެ ތަފްޞީލުވެސް ޞަޙީޙުލް ބުޚާރީގެ ތަޢާރަފުގައި ހިނގައްޖެއެވެ. އަދި ބައެއް ޢިލްމުވެރިން ޞަޙީޙު މުސްލިމުގައިވާ ތަފްސީރުގެ ޙަދީޘްތައް މަދުކަމާހުރެ “الجَامِعُ ” އޭ ނުކިޔުއްވައެވެ.\nޞަޙީހް މުސްލިމް ލިޔުއްވާފައިވަނީ އަބުލް ޙުސައިން މުސްލިމް ބުނުލް ޙައްޖާޖް ބުން މުސްލިމް އަލްޤުޝައިރީ އައްނައިސާބޫރީއެވެ. އިމާމް މުސްލިމް ދުނިޔޭގެ އަލިކަން ދެކެވަޑައިގަތީ ހިޖުރައިން 204 ވަނަ އަހަރު ޚުރާސާނުގެ ރަށެއްކަމުގައިވާ ނައިސާބޫރަށެވެ. އެކަލޭގެފާނު ދުނިޔޭގެ އަލިކަން ދެކެވަޑައިގަތީ ހިޖުރައިން 202 ވަނަ އަހަރުކަމުގައިވެސް ބުނެވިފައިވެއެވެ. އަވަހާރަވެފައިވަނީ ހިޖުރައިން 261 ވަނަ އަހަރުއެވެ.\nއެކަލޭގެފާނު ޢިލްމު ޙާޞިލުކުރެއްވި ބޭކަލުންގެ ތެރޭގައި: ޤުތައިބާ ބުން ސަޢީދު އަލްބަޣްލާނީ (އ. 240ހ.)، އިސްޙާޤް ބުން ރާހޫޔާ (އ. 238ހ.)، އަޙްމަދު ބުން ޙަންބަލް (އ. 241ހ.)، މުޙައްމަދު ބުން އިސްމާޢިލް އަލްބުޚާރީ (އ. 256ހ.) ރަޙިމަހުމުﷲ ފަދަ އެތައް ޢިލްމުވެރިންނެއް ވެއެވެ. އެކަލޭގެފާނުގެ ކިބައިން ޢިލްމު ޙާޞިލުކުރެއްވި ބޭކަލުންގެ ތެރޭގައި: އައްތިރުމިޛީ (އ. 274ހ.)، އިބްނު ޚުޒައިމާ (އ. 311ހ.)، އަބޫ ޢަވާނާ (އ. 316ހ.)، އިބްނު އަބީ ޙާތިމް (އ. 327ހ.)، ރަޙިމަހުމުﷲ ފަދަ އެތައް ބޭކަލުންނެއް ހިމެނިވަޑައިގަންނަވައެވެ.\nއިމާމް މުސްލިމް ރަޙިމަހުﷲ ޞަޙީޙު މުސްލިމުގެ އިތުރަށް ލިޔުއްވާފައިވާ ފޮތްތަކުގެ ތެރޭގައި: ކިތާބުލް އަސްމާ ވަލްކުނާ، ކިތާބުއް ތަމީޒް، ކިތާބުއް ޠަބަޤާތު ފަދަ ފޮތްތައް ހިމެނެއެވެ. ﷲ ސުބުޙާނަހޫ ވަތަޢާލާ އިމާމް މުސްލިމްއަށް ރަޙުމަތް ލައްވާށި!\nޞަޙީޙުލް މުސްލިމް ލިޔުއްވަން މެދުވެރިވި ސަބަބުތައް:\nއިމާމް މުސްލިމް ރަޙިމަހުﷲ، އެކަލޭގެފާނުގެ ޞަޙީޙުގެ މުޤައްދިމާގައި ވިދާޅުވެފައިވާ ގޮތުން، އެކަލޭގެފާނުގެ ޞަޙީޙް ޖަމާކުރުމަށް މެދުވެރިވި ދެސަބަބެއްވެއެވެ.\nފުރަތަމަ ސަބަބު: އިމާމް މުސްލިމް ރަޙިމަހުﷲގެ ދަރިވަރަކު އެދިވަޑައިގެންނެވި އެދިވަޑައިގެންނެވުމަކަށް އިޖާބަ ދެއްވުމުގެ ގޮތުންނެވެ.\nއިމާމް ބުޚާރީ ރަޙިމަހުﷲ ގެ ކުރިން ލިޔުއްވާފައިވާ ޙަދީޘްފޮތްތައް އެކަލޭގެފާނަށް ފެނިވަޑައިގަތީ އެފޮތްތަކުގައި ޞަޙީޙް ޙަދީޘާއި ޙަސަނު ދަރަޖައިގެ ޙަދީޘާއި ޟަޢީފް ޙަދީޘްތައް އެފޮތްތަކުގައި ޖަމާކޮށްފައި ވަނިކޮށެވެ. އެހިނދު އިމާމް ބުޚާރީ މުޅިން ޞައްޙަ ޙަދީޘް އެއްފޮތެއްގައި ޖަމާކުރުމުގެ ނިޔަތުގައި މަސައްކަތްފެއްޓެވީއެވެ.\nދެވަނަ ސަބަބު: އެޒަމާނުގައިވާ ޙަދީޘްފޮތްތަކުގައި ޞަޙީޙް ޙަދީޘާއި ޙަސަނު ދަރަޖައިގެ ޙަދީޘާއި ޟަޢީފް ޙަދީޘްތައް ޖަމާކުރައްވާފައިވެއެވެ. އެޙަދީޘްތަކުގެ ދަރަޖަތައް ތަފާތުކުރުމެއް ނެތިއެވެ. އެހެނީ، އެޒަމާނަކީ ޙަދީޘް ޢިލްމުގެ ރަން ޒަމާނެވެ. އިމާމް މުސްލިމްގެ މަޤްޞަދަކަށް ވެފައިވަނީ އެފަދަ ފޮތްތަކުގައިވާ ޙަދީޘްތަކުގެ ދަރަޖަ ވަކިކުރަން ނޭނގޭ އާއްމު މީސްތަކުންނަށް ފަސޭހަކުރުމުގެ ގޮތުން ޞައްޙަ ޙަދީޘްތައް އެއްފޮތެއްގައި ޖަމާކުރެއްވުމެވެ. މިއީ އެކަލޭގެފާނުގެ ޝެއިޚް އިމާމް ބުޚާރީ ރަޙިމަހުﷲވެސް ޞަޙީޙުލް ބުޚާރީ ޖަމާކުރެއްވުމަށް މެދުވެރިކުރުވި އެއްސަބަބެވެ.\nޞަޙީޙު މުސްލިމްއަށް އަވަސް ނަޒަރެއް:\nއިމާމް މުސްލިމް ރަޙިމަހުﷲ، އެކަލޭގެފާނުގެ ޞަޙީޙް ޖަމާކުރެއްވުމަށް ފަނަރަ އަހަރު ހޭދަކުރެއްވިއެވެ. އިމާމް މުސްލިމްގެ އެކުވެރިއެއްގޮތުގައި އުޅުއްވި އަޙްމަދު ބުން ސަލަމާ (އ. 286ހ.) ވިދާޅުވެފައިވެއެވެ. “މުސްލިމްގެ ޞަޙީޙް ޖަމާކޮށް އެއްކުރުމުގެ މަސައްކަތުގައި ތިމަން އެކަލޭގެފާނާއެކު ފަނަރަ އަހަރު ހޭދަކުރީމެވެ.” އިމާމް ނަވަވީ (އ. 676ހ.) ވިދާޅުވެފައިވާގޮތުގައި އިމާމް މުސްލިމް މިމަސައްކަތުގައި ސޯޅަ އަހަރު ހޭދަކުރެއްވިއެވެ. އަލްޙާފިޡުލް ޢިރާޤީ (އ. 806ހ.) ވިދާޅުވެފައިވާ ގޮތުގައި އިމާމް މުސްލިމް ޞަޙީޙް މުސްލިމް ނިންމަވާފައިވަނީ ހިޖުރައިން 250 ވަނަ އަހަރުއެވެ. އެހެންކަމުގައިވާނަމަ، އިމާމް މުސްލިމް ޞަޙީޙް ޖަމާކުރުމުގެ މަސައްކަތް ފައްޓަވާފައިވަނީ ހިޖުރައިން 235 ވަނަ އަހަރުއެވެ. އޭރު އެކަލޭގެފާނުގެ އުމުރުފުޅަކީ ގާތްގަނޑަކަށް ނަވާވީހަކަށް އަހަރެވެ.\nއިމާމް މުސްލިމް ރަޙިމަހުﷲ، އެކަލޭގެފާނުގެ ޞަޙީހްގައި ހަމައެކަނި އެކަލޭގެފާނުގެ އަރިހުގައި ޞައްޙަ ޙަދީޘްތައް ޖަމާކުރެއްވީއެއް ނޫނެވެ. އެކަލޭގެފާނު ޖަމާކުރައްވާފައިވަނީ އެކަލޭގެފާނުގެ ޒަމާނުގެ ޢިލްމުވެރިން ޞައްޙަކަމަށް އިއްތިފާޤުވެ ވަޑައިގަންނަވާ ހަދީޘްތަކެވެ. އެކަލޭގެފާނުގެ ޞަޙީޙްގެ “باب التشهد في الصلاة” މިބާބުގައި ވިދާޅުވެފައިވެއެވެ. “ތިމަންގެ ކައިރީ ޞައްޙަ ކޮންމެ ޙަދީޘެއް ތިމަން މިފޮތަކަށް ނުލައްވަމެވެ. އެހެނެއްކަމަކު ތިމަން މިފޮތައް ލައްވާފައިވަނީ (ޞައްޙަކަމަށް) އިޖުމާޢުވެފައިވާ ޙަދީޘެވެ.”\nއިމާމް މުސްލިމް މިތަނުގައި ވިދާޅުވެފައިވާ އިޖުމާޢުގެ މުރާދަކީ އެކަލޭގެފާނުގެ ޒަމާނުގެ ޢިލްމުވެރިން އިޖުމާޢުވެފައިވާ ޙަދީޘްތަކުގެ ވާހަކައެވެ. އިމާމް މުސްލިމްގެ މިބަސްފުޅާ ބެހޭގޮތުން އަލްބުލްޤިނީ ރަޙިމަހުﷲ (އ. 803ހ.) ވިދާޅުވެފައިވެއެވެ. “އެހެނީ، (މިތަނުގައި) އިޖުމާޢުގެ މުރާދަކީ އިމާމް އަޙްމަދު ބުން ޙަންބަލް އާއި ޔަޙްޔާ ބުން މަޢީން އާއި ޢުޘްމާން ބުން އަބީ ޝައިބާ އާއި ސަޢީދު ބުން މަންޞޫރު އަލް ޚުރާސާނީ ގެ އިޖުމާޢުއެވެ.”\nއިމާމް މުސްލިމް ރަޙިމަހުﷲ ޞަޙީޙް ލިޔެ ނިންމެވުމަށްފަހު، އެޒަމާނުގައި ޙަދީޘް ޢިލްމުގައި މަޝްހޫރު ބޭކަލެއްކަމުގައިވާ އަބޫ ޒުރްޢަތުއް ރާޒީ (އ. 264ހ.) އަށް ހުށަހެޅުއްވިއެވެ. އަބޫ ޒުރްޢާ ޢިއްލަތެއްވާކަމަށް ވިދާޅުވި ޙަދީޘްތައް އުނިކުރައްވައި، ޢިއްލަތެއްނުވާ ޞައްޙަ ހަދީޘްތައް ބެހެއްޓެވިއެވެ. (ޙަދީޘް ޢިލްމުގައި ޢިއްލަތަކީ ޙަދީޘުގެ ސަނަދާއި މަތަނުގެ ބޭރުފުށުން ޞައްޙަކަމަށް ހީވިނަމަވެސް، ޙަދީޘްގެ ޞައްޙަކަމަށް ބުރުއަރާފަދަ ވަންހަނާވެގެންވާ ސަބަބުތަކެވެ. ޙަދީޘެއްގެ ޢިއްލަތް އެނގޭހުށީ އެޙަދީޘަކާ ބެހޭ ގޮތުން ވަރަށް ފުންކޮށް ދިރާސާކޮށްގެންނެވެ.)\nއިމާމް މުސްލިމް ޞަޙީޙު އަތުރުއްވާފައިވަނީ ކިތާބު (އެބަހީ ފޮތްތަކެއްގެ) ތަކެއްގެ މައްޗަށެވެ. އަދި ކޮންމެ ކިތާބެއްގައި ޙަދީޘްތައް އަތުރުއްވާފައިވަނީ ބާބު ތަކެއްގެ މައްޗަށެވެ. ނަމަވެސް އިމާމް ބުޚާރީއާ ޚިލާފަށް އިމާމް މުސްލިމް ބާބުތަކަށް ނަމެއް ނުދެއްވައެވެ. އޭގެސަބަބެއްކަމުގައި ޢިލްމުވެރިން ދެކިލައްވާގޮތުގައި އިމާމް މުސްލިމް ބާބުތަކަށް ނަންދެއްވާފައިނުވަނީ ފޮތް ކުރުކުރުމުގެ ގޮތުންނާއި، ވީއެންމެ ބޮޑަކަށް ޙަދީޘާ ގުޅުމެއްނުވާ ވާހަކަތައް ނުގެންނެވުމުގެ ގޮތުންނެވެ.\nޞަޙީޙް މުސްލިމްގެ ބާބުތަކަށް ނަންދެއްވާފައިވަނީ އެފޮތް ޝަރަޙަކުރެއްވި ބޭކަލުންނެވެ. މިގޮތުން ޞަޙީހް މުސްލިމްގެ މިހާރުގެ ގިނަ ޗާޕުތަކުގައިވާ ބާބުތަކުގެ ނަންތަކަކީ އިމާމް ނަވަވީ ރަޙިމަހުﷲ ލިޔުއްވާފައިވާ ޞަޙީޙު މުސްލިމްގެ ޝަރަޙަކަމުގައިވާ ‘އަލްމިންހާޖު” ގައި ދެއްވަވާފައިވާ ނަންތަކެވެ.\nޞަޙީޙް މުސްލިމްގައި އިމާމް މުސްލިމް ރަޙިމަހުﷲ ތަކްރާރުކުރައްވާފައިވާ ހަދީޘްތަކާއެކު ގާތްގަނޑަކަށް ބާރަހާސް ޙަދީޘް ގެންނަވާފައިވެއެވެ. އަދި ތަކުރާރުކުރުމެއްނެތި ގާތްގަނޑަކަށް ހަތަރުހާސް ޙަދީޘް ގެންނަވާފައިވެއެވެ.\nޞަޙީޙު މުސްލިމްގެ ޚާއްޞަކަންތައްތައް:\nއިމާމް މުސްލިމްގެ ޞަޙީޙަކީ އެފޮތުގައި އެހެން ބައެއް ފޮތްތަކާ ޚިލާފަށް ޚާއްޞަކަންތައްތަކެއް އެކުލެވިގެންވާ ފޮތެކެވެ. އެގޮތުން ބައެއްކަންކަމަކީ:\n1. އިމާމް މުސްލިމް، އެކަލޭގެފާނުގެ ޞަޙީޙުގައި ވަރަށް ބޮޑަށް ސަނަދުގެ ލަފްޡުތަކަށް އަމާނާތްތެރިވެވަޑައިގެންފައިވެއެވެ. މިގޮތުން ސަނަދުގައިވާ “حَدَّثَنَا” އާއި “أَّخْبَرَنَا” މިދެލަފްޡުގެ މާނަ ތަފާތު ކުރައްވާފައިވެއެވެ. އިމާމް މުސްލިމް އާއި ނަސާއީ ފަދަ ޢިލްމުވެރިންގެ އަރިހުގައި “حَدَّثَنَا” އޭ ބުނެވޭނީ ޝެއިޚްގެ ކިބައިން ސީދާ އަޑުއަހާފައިވާނަމައެވެ. ޝެއިޚްގެ ކިބައިން ސީދާ އަޑުއަހާފައިނުވާނަމަ “حَدَّثَنَا” އޭ ނުބުނެވޭނެއެވެ. އަދި “أَّخْبَرَنَا” އޭ ބުނެވޭނީ ޝެއިޚް އިން މަޖުލީހެއްގައި އެހެންމީހަކު ކިޔުމުން ޝެއިޚް އެކަމަށް އިއްތިފާޤުވެފައިވާ ނަމައެވެ. އިމާމް ބުޚާރީ ފަދަ ޢިލްމުވެރިންގެ އަރިހުގައި މިދެޙާލަތުގައިވެސް “حَدَّثَنَا” އާއި “أَّخْبَرَنَا” އޭ ބުނުން ހުއްދައެވެ.\n2. އިމާމް މިސްލިމް ވަރަށް ބޮޑަށް ޙަދީޘްތަކުގެ މަތަނުގެ ލަފްޡުތަކަށް ވަރަށް ބޮޑު އިސްކަމެއް ދެއްވާފައިވެއެވެ. ޙަދީޘްގެ މަތަނުގައި ވަރަށް ކުދި ތަފާތު ހުރިނަމަވެސް އެކަން ބަޔާން ކުރައްވާފައިވެއެވެ. މިއީ އިމާމް މުސްލިމް ޢިލްމީ އަމާނާތްތެރިކަމަށް އިސްކަންދެއްވާފައިވާ ކަމުގެ ލާމަސީލު ނަމޫނާއެކެވެ.\n3. ޙަދީޘެއްގެ ސަނަދު ތަފާތު މަގުތަކުން އައިސްފައިވާނަމަ، ވަރަށް ފުރިހަމައަށް އެކަން ބަޔާންކުރައްވާފައިވެއެވެ. ވަރަށް ގިނައިން ޞަޙީޙު މުސްލިމް ގައި “ح” މިރަމްޒު ބޭނުންކޮށްފައިވާތަން ފެންނާނެއެވެ. އޭގެމުރާދަކީ ޙަދީޘްގެ އެއްސަނަދު އަނެއް ސަނަދަށް ބަދަލުކޮށްލާކަމުގެ ރަމްޒެކެވެ. މިގޮތުން ވަރަށް ފުރިހަމަކޮށް، ކުރުކޮށް އިމާމް މުސްލިމް ސަނަދުތައް ގެންނަވާފައިވެއެވެ.\n4. ޞަޙީޙުލް ބުޚާރީއާ ޚިލާފަށް އިމާމް މުސްލިމް ޞަޙީޙް މުސްލިމުގައި ޙަދީޘްތައް ގެންނަވައި، ޙަދީޘްގެ ސަނަދުތަކާއި، މަތަނުގެ ލަފްޡުތަކުގެ ތަފާތުތައް ގެންނަވާފައިވަނީ އެއްތަނެއްގައެވެ. މިއީ ފަސޭހަކަމާއެކު ޙަދީޘެއްގެ ޙާލަތު އެނގި، ކިޔާމީހާއަށް ފަސޭހަވާނޭ ކަމެކެވެ.\n5. ސަނަދުގައިވާ ރާވީންނަކީ ކޮންބައެއްކަން ވަރަށް ފުރިހަމައަށް ބަޔާންކުރައްވާފައިވެއެވެ.\nޞަޙީހު މުސްލިމްއަށް ޢިލްމުވެރިން ކިޔުއްވާފައިވާ ޘަނާ:\nބުޚާރީއާއި މުސްލިމްގެ ދެޞަޙީޙް އާ ބެހޭގޮތުން އިބްނުއް ޞަލާޙް ރަޙިމަހުﷲ (އ. 643ހ.) ވިދާޅުވެފައިވެއެވެ. “އެދެބޭކަލުންގެ ދެފޮތަކީ، ޢަޒީޒްވަންތަ ﷲގެ ފޮތަށްފަހު އެންމެ ޞައްޙަ ދެފޮތެވެ.” އޭގެފަހުގައި ވިދާޅުވެފައިވެއެވެ. “އިމާމް ބުޚާރީގެ ފޮތަކީ ދެފޮތުންކުރެ އެންމެ ޞައްޙަ އަދި ފައިދާ ބޮޑު ފޮތެވެ.”\nޞަޙީޙް މުސްލިމްގެ މުޤައްދިމާގެ ޝަރަޙްގައި އިމާމް ނަވަވީ ރަޙިމަހުﷲ (އ. 676ހ.) ވިދާޅުވެފައިވެއެވެ. “ޢިލްމުވެރިން އިއްތިފާޤުވެވަޑައިގެންފައިވާގޮތުގައި ކީރިތި ޤުރުއާނަށްފަހު އެންމެ ޞައްޙަ ފޮތަކީ ބުޚާރީއާއި މުސްލިމްގެ ދެޞަޙީޙުއެވެ.”\nއިމާމް މުސްލިމް ރަޙިމަހުﷲ، އެކަލޭގެފާނުގެ ޞަޙީޙްގެ ތަރުތީބާއި ފުރިހަމަކަމާހުރެ ބައެއް ޢިލްމުވެރިން ޞަޙީޙް ބުޚާރީއަށް ވުރެ ޞަޙީޙް މުސްލިމް މަތިވެރިކުރެއެވެ. މިގޮތުން އިމާމް ޙާކިމްގެ ޝެއިޚް އަބޫ ޢަލީ އައްނައިސާބޫރީ ރަޙިމަހުﷲ (އ. 349ހ.) ވިދާޅުވެފައިވެއެވެ. “(ޤުރުއާން ފިޔަވައި) އުޑު ދަށުގައި ޞަޙީހް މުސްލިމްއަށްވުރެ ޞައްޙަ ފޮތެއް ނުވެއެވެ.” ނަމަވެސް ޙަދީޘްތަކުގެ ޞައްޙަކަމަށް ބަލާއިރު ޞަޙީހް މުސްލިމްއަށްވުރެ ޞަޙީޙް ބުޚާރީގެ ޙަދީޘްތަކުގެ ޞައްޙަކަން ބޮޑެވެ. އަދި ފޮތުގެ ތަރުތީބާއި، ޙަދީޘްތައް ޖަމާކުރެއްވުމުގެ ރިވެތިކަމުގައި ޞަޙީހް ބުޚާރީއަށްވުރެ ޞަޙީޙް މުސްލިމް މަތިވެރިއެވެ.\nޞަޙީޙުލް މުސްލިމްގެ ބައެއް ޝަރަޙަތައް:\n1. އަލްމުފްހިމް ފީ ޝަރަޙި މުސްލިމް: ޢަބްދުލް ޣާފިރު ބުން އިސްމާޢީލް އަލްފާރިސީ (އ. 529ހ.).\n2. އަލްމުޢައްލިމް ފީ ޝަރަޙި މުސްލިމް : އަބޫ ޢަބްދުﷲ މުޙައްމަދު ބުން ޢަލީ އަލްމާޒިރީ (އ. 536ހ.).\n3. ޝަރްޙު ޞަޙީޙް މުސްލިމް: އަބޫ ޢަމްރު ބުން ޢުޘްމާން ބުންއް ޞަލާޙް (އ. 643ހ.).\n4. އަލްމިންހާޖް ފީ ޝަރަޙި ޞަޙީޙް މުސްލިމް: އަބޫ ޒަކަރިއްޔާ އަންނަވަވީ (އ. 676ހ.).\n1. އަލްމިންހާޖް ފީ ޝަރަޙި ޞަޙީޙް މުސްލިމް: އަބޫ ޒަކަރިއްޔާ އަންނަވަވީ.\n2. ތަދްރީބުއް ރާވީ: ޖަލާލުއްދީނުލް ސުޔޫޠީ.\n3. މުޞްޠަލަޙުލް ޙަދީޘް: މުޙައްމަދު ބުން ޞާލިޙު އަލްޢުޘައިމީން.\n4. އަޢްލާމުލް މުޙައްދިޘީން ވަ މައާޘިރުހުމުލް ޢިލްމިއްޔާ: ތަޤިއްޔުއްދީނުއް ނަދްވީ.\n5. ތަދްވީނުއް ސުންނާ: މުޙައްމަދު މަޠަރުއް ޒަހްރާނީ.\nފޮތްތަކާއެކު ކުރީގެ ބައި: ޞަޙީޙުލް ބުޚާރީ


އިންޓަރޕޯލް ފިޝަރީޒް ކްރައިމް ވޯކިންގ ގްރޫޕްގެ ބޯޑު މެންބަރުކަން ރާއްޖެއަށް އިންޓަރޕޯލް ފިޝަރީޒް ކްރައިމް ވޯކިންގ ގްރޫޕްގެ ބޯޑު މެންބަރުކަން ރާއްޖެއަށް\nއިންޓަރޕޯލް ފިޝަރީޒް ކްރައިމް ވޯކިންގ ގްރޫޕްގެ ބޯޑު މެންބަރުކަން ރާއްޖެއަށް\nއިންޓަރޕޯލް ފިޝަރީޒް ކްރައިމް ވޯކިންގ ގްރޫޕްގެ އައު ބޯޑު މެންބަރުކަމަށް ރާއްޖެ އިންތިޚާބުވެއްޖެއެވެ. އެގްރޫޕްގެ ބޯޑު މެންބަރަކަށް ރާއްޖެ އިންތިޚާބުކުރީ މެންބަރު ޤައުމުތަކާއިއެކު ވާރޗުއަލްކޮށް ބޭއްވި ބައްދަލުވުމުގައެވެ.\nއިންޓަރޕޯލް ފިޝަރީޒް ކްރައިމް ވޯކިންގ ގްރޫޕްގެ އަށްވަނަ ބައްދަލުވުމުގައި ވަނީ 2020 ވަނަ އަހަރުން ފެށިގެން 2022 ވަނަ އަހަރާއި ހަމައަށް އެޖަމާއަތުގެ މަސައްކަތްތައް ކުރިއަށްގެންދިއުމަށް7މެންބަރުންގެ މައްޗަށް އެކުލެވޭ ބޯޑެއް އިންތިޚާބުކޮށްފައެވެ. މި ބޯޑުގައި ހިމެނޭ7ޤައުމުގެ ތެރެއިން ބޯޑުގެ ޗެއާއަކީ ކެނެޑާއެވެ. ވައިސް ޗެއަރއަކީ އޮސްޓްރޭލިއާއެވެ. ދެން މިބޯޑުގައި ހިމެނެނީ ދިވެހިރާއްޖޭގެ އިތުރުން އެމެރިކާއާއި، ބްރެޒިލްއާއި، ޕެރޫއާއި އަދި، ބެނިންއެވެ.\nއިންޓަރޕޯލް ފިޝަރީޒް ކްރައިމް ވޯކިންގ ގްރޫޕަކީ، ޤަވާއިދާއި ޚިލާފަށް ކުރެވޭ މަސްވެރިކަމާއި، އެދާއިރާއިން ހިންގޭ ޤަވާއިދާއި ޚިލާފު ޢަމަލުތައް ހުއްޓުވުމަށް ބައިނަލްއަޤުވާމީގޮތުން ހިންގާ އިންޓާޕޯލްގެ ގުނަވަނެކެވެ. އެގްރޫޕްގެ މެންބަރު ޤައުމުތަކުގެ މެދުގައި މަޢުލޫމާތު ބަދަލުކުރުމާއި، ޤައުމުތަކުގެ ތަޖުރިބާ ހިއްސާކުރުމާއި، މަސްވެރިކަމުގެ ޤަވާއިދާއި ޚިލާފު ޢަމަލުތައް ހުއްޓުވުމަށް ޤައުމުތައް ގުޅިގެން ކުރާ މަސައްކަތްތަކާއި، އިންޓެލިޖެންސް މަޢުލުމާތު ހިއްސާކުރުމުގައިވެސް މިގްރޫޕްގެ ޤައުމުތަކުން އެހީތެރިވެދެއެވެ.\nމިގްރޫޕު އެކުލެވިގެންވަނީ މެންބަރު ޤައުމުތަކުގެ މަސްވެރިކަމާބެހޭ ވުޒާރާ އާއި، ޓެކްސް އިދާރާއާއި، ކަސްޓަމްސްއާއި ފުލުހުންނާއި، ކޯސްޓްގާޑާއި، އަމިއްލަ ޖަމިއްޔާތައްވެސް ހިމެނޭގޮތަށެވެ.


BML Community Fund5Project akah ehee dheefi- eyge thereygai Meedhoo Raafalhaage project himenunu\nބީއެމްއެލް ކޮމިއުނިޓީ ފަންޑުން ފަސް ޕްރޮޖެކްޓަކަށް ...\nމީދޫގައި ބޭއްވުނު ޔޫތު ލިޑަރ ޝިޕް ...\nby vomadmin August 31, 2019\nބޭންކް އޮފް މޯލްޑިވްސް ކޮމިއުނިޓީ ފަންޑުގެ ދެވަނަ ކްއާޓަރުގައި ފަސް ރަށެއްގައި ޕްރޮޖްކްޓް ހިންގަން އެހީތެރިކަން ފޯރުކޮށް ދީފި އެވެ.\nއަމިއްލަ ފަރުދުންނާއި ހިލޭސާ ބަހަށް މަސައްކަތްކުރާ ޖަމިއްޔާ ތަކުން ދެމެހެއްޓެނިވި ގޮތެއްގައި ރަށްރަށުގައި ހިންގުމަށް ބޭނުންވާ ޕްރޮޖެކްޓް ތަކަށް އެހީވުމުގެ ގޮތުން ބީއެމްއެލް އިން ތައާރަފްކުރި އަހަރެމެންގެ ބޭންކް ކޮމިނިއުޓީ ފަންޑުގެ ދެވަނަ ކުއާޓަރުގައި ހުށަހެޅުނު ޕްރޮޕޯސަލްތަކުގެ ތެރެ އިން އެންމެ ފާހަގަ ކޮށްލެވޭ ފަސް ޕްރޮޖެކްޓް ހިންގަން އެހީތެރިކަން ފޯރުކޮށް ދީފި އެވެ. މިގޮތުން މިފަހަރު އެހީތެރިކަން ފޯރުކޮށްދިން5ޕްރޮޖެކްޓްގެ ތެރޭގައި މީދޫ ރާނީވިލާ ފަރީދާ އިބްރާހިމް ހުށަހެޅި މީދޫ ރާފަޅާ ގޮނޑުދޮށް ސަރަހައްދު ގައި ހިތްފަސޭހަ މައިޒާނެއް ގާއިމްކުރަން ހުށަހެޅި ޕްރޮޕޯސަލް ހިމެނުނެވެ.\nބީއެމްއެލްގެ މެނޭޖަރު ޕަބްލިކް ރިލޭޝަންސް މުހައްމަދު ސައީދު މިކަމާބެހޭގޮތުން ބައެއް އޮންލައިން ނޫސްތަކަށް މައުލޫމާތު ދެއްވަމުން ވިދާޅުވީ ބޭންކުގެ އެންމެ ބޮޑު އެއް އަމާޒަކީ ބޭންކަށް ލިބޭ ފައިދާ އަނބުރާ މުޖުތަމައަށް ފޯރުކޮށް ދިނުން ކަމަށެވެ. މި ގޮތުން ފާއިތުވި އަހަރު ތެރޭގައިވެސް މުޅި ރާއްޖެ ޝަމިލްވާ ގޮތަށް މުޖުތަމައަށް އެހީތެރިވުމުގެ ގޮތުން 110 ޕްރޮޖެކްޓް ހިންގުމަށް ހިންގުނު ޕްރޮޖކްޓްތަކަށް އެހީތެރިވެ އެ ޕްރިޖެކްޓްތައް ކާމިޔާބު ކަމާއެކު ކުރިޔަށްގެންދެވިފައިވާ ކަމަށެވެ.\n“މިއަހަރު އިފްތިތާހުކު ރެވުނު ކޮމިއުނިޓީ ފަންޑާއެކު ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދީ މުޖުތަމައުގެ ކުރިއެރުމަށާއި ލާބައަށް ކުރާ މަސައްކަތް މިވަނީ އިތުރުވެގެން ގޮސްފައި . އަދި މި ފަންޑުގެ ފުރަތަމަ ކުއާޓަރގައި ހޮވުނު ފަރާތްތަކުން ވަނީ ފަސް ރަށެއްގައި ވަރަށް ކާމިޔާބުކަމާއެކީ މުޖުތަމަ އަށް ފައިދާކުރާ ޕްރޮޖެކްޓްތަކެއް ހިންގާފަ،” ސައީދު ވިދާޅުވި އެވެ.\nއަހަރެންގެ ބޭންކް ކޮމިއުނިޓީ ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކަށާއި، ތަޢުލީމު، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހަޅާ ޕްރޮޖެކްޓް ތަކަށް މިއަހަރުގެ ކޮންމެ ކުއާޓަރ އެއްގައި ހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި ކޮންމެ ޕްރޮޕޯސަލް އެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ދިނުމަށް ކަނޑައަޅައިގެން ހިންގޭ ޕްރޮގްރާމެކެވެ.\nއަމިއްލަ ފަރުދުންނާއި ހިލޭސާ ބަހަށް މަސައްކަތްކުރާ ޖަމިއްޔާ ތަކުން ދެމެހެއްޓެނިވި ގޮތެއްގައި ރަށްރަށުގައި ހިންގުމަށް ބޭނުންވާ ޕްރޮޖެކްޓް ތަކަށް އެހީވުމުގެ ގޮތުން ބީއެމްއެލް އިން ތައާރަފްކުރި އަހަރެމެންގެ ބޭންކް ކޮމިނިއުޓީ ފަންޑުގެ ދެވަނަ ކުއާޓަރުގައި ހުށަހެޅުނު ޕްރޮޕޯސަލްތަކުގެ ތެރެ އިން އެންމެ ފާހަގަ ކޮށްލެވޭ ފަސް ޕްރޮޖެކްޓްތައް\nކިހާދޫ ޑިވެލޮޕްމަންޓް ސޮސައިޓީ–- ބ. ކިހާދޫގައި ކޮމިއުނިޓީ ޕާކެއް ގާއިމްކުރުން\nފޭދޫ އެންވާރރަމަންޓް ޑިވެލޮޕްމަންޓް އެސޯސިއޭޝަން –- އެއްފަހަރު ބޭނުންކޮށްފައި އުކާލެވޭ ޕްލާސްޓިކް މަދުކުރުމުގެ ގޮތުން ށ. ފޭދޫގެ ރައްޔިތުންނަށް ބިއްލޫރި ފުޅި ހަދިޔާކުރުން\nކޮޅުފުށީ އެކުވެރި ކްލަބް – މ. ކޮޅުފުށީ ސްކޫލް ސަރަހައްދު ގައި ބެލެނިވެރިންނާއި ދަރިވަރުން ބޭނުންކުރުމަށް ހިޔާވާ ތަނެއް ހެދުން\nފަރީދާ އިބްރާހިމް –- ސ.ހުޅުދޫގެ ރާފަޅާ ގޮނޑުދޮށް ސަރަހައްދު ގައި ހިތްފަސޭހަ މައިޒާނެއް ގާއިމްކުރުން\nއަބޫބަކުރު އަލީ ފައުންޑޭޝަން –- ކ. ގާފަރުގެ ސެން ކްލާސްރޫމް ތަރައްގީކުރުން\nކޮމިއުނިޓީ ފަންޑުން ޕްރޮޖެކްޓްތައް ހިންގަން ބޭނުންވާ ފަރާތްތަކަށް މިހާރު ވަނީ އަނެއްކާވެސް އެ ފުރުސަތު ބީއެމްއެލްއިންވަނީ ހުޅުވާލާފައެވެ. އެގޮތުން އޮގަސްޓް 29 ފެށިގެން ސެޕްޓެމްބަރު މަހުގެ 16 ވަނަ ދުވަހުގެ ނިޔަލަށް ޕްރޮޕޯސަލް ހުށަހެޅޭނެކަމަށް ބީއެމްއެލުން ވަނީ ހާމަކޮށްފައެވެ.\nހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި، ކޮންމެ ޕްރޮޕޯސަލް އެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ބީއެމްއެލް އިން ދެއެވެ.\nމީދޫގައި ބޭއްވުނު ޔޫތު ލިޑަރ ޝިޕް ޕްރޮގްރާމްގެ ތެރެއިން\nކޯވިޑް-19: ކެފޭ ރެސްޓޯރަންޓް ތަކުގައި ޝީޝާ ބުއިން މަނާކޮށްފި\nދިވެހިރާއްޖޭގައި ހިންގާ ކެފޭތަކާއި، ރެސްޓޯރެންޓްތަކާއި، ކާބޯތަކެތީގެ ޚިދުމަތް ދޭ އެހެނިހެން ތަންތަނުގައި ޝީޝާ ބުއިމާއި ޝީޝާގެ ޚިދުމަތް ދިނުން ...\nރާއްޖޭގެ ދަނޑުވެރީން ހައްދާތަކެތި އެސްޓީއޯގަންނާނެކަމަށާ މިގޮތައް ދަނޑުވެރީން އަތުން އެސްޓީއޯއިން ގަންނަ ތަކެއްޗަށް ވަގުތުން ފައިސާ ލިބޭނެ އިންތިޒާމު ...\nvomadmin April 3, 2020\nމާލެ ސަރަހައްދުގައި ރޭގަނޑު 20:00އިން ފަތިހު 5:00އަށް އެއްގަމު އުޅަނދު ދުއްވުން މަނާކޮށްފި\nމާދަމާ ރެއިން ފެށިގެން މާލެ ސަރަހައްދުގައި ރޭގަނޑު 20:00 އިން ފެށިގެން ފަތިހު 5:00އާ ހަމަޔަށް އެއްގަމު އުޅަނދުފަހަރު ...\nކޮވިޑް-19: މާލެ ހިމެނޭ ސަރަހައްދުގައި ފިހާރަތައް ހުޅުވުން މަނާ ގަޑިތަކެއް ކަނޑައަޅައިފި\nކޮވިޑް-19 އާއި ގުޅިގެން މާލެ ހިމެނޭ ސަރަހައްދުގެ ފިހާރަތައް ހުޅުވުން މަނާ ގަޑިތަކެއް ކަނޑައަޅައިފިއެވެ. ހެލްތް ޕްރޮޓެކްޝަން އެޖެންސީ ...


Haafizukan kiyavaa dharivarunge haradhu sarukaarun dhenee\nހާފިޒުކަން ކިޔަވާ ދަރިވަރުންގެ ހަރަދު ސަރުކާރުން ދެނީ\nމިރޭގެ ރަސްމިއްޔާތަށް ރައީސް ސޯލިހް ވަޑައިގަންނަވަނީ --\nހާފިޒުކަން ކިޔަވަން ބޭނުންވާ ދަތިވަރުންނަށް އަމިއްލަ ރަށުން ބޭރުގައި ކިޔަވާނަމަ ކޯސް ފުރިހަމަކުރުމަށް ބޭނުންވާ ދިރިއުޅުމުގެ ހަރަދުތައް ސަރުކާރުން ހަމަޖައްސައިދެއްވާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ. އެމަނިކުފާނު މިހެން ވިދާޅުވީ ކީރިތި ގުރްއާނާބެހޭ ގައުމީ މަރުކަޒުގެ ދަސްވެނިވުމުގެ ރަސްމިއްޔާތު ޝަރަފުވެރި ކޮށްދެއްވާ ދެއްކެވި ވާހަފުޅުގައެވެ.\nރައީސް ވިދާޅުވީ ގުރްއާނުގެ އިލްމު ރާއްޖޭގައި މިހާރަށްވުރެ ބޮޑަށް ފެތުރުމަށް މި ސަރުކާރުން ހާއްސަ އިސްކަމެއް ދޭނެ ކަމަށެވެ. އެ ގޮތުން ހާފިޒުކަން ކިޔަވަން ބޭނުންވާ ދަތިވަރުންނަށް އަމިއްލަ ރަށުން ބޭރުގައި ކިޔަވާނަމަ ކޯސް ފުރިހަމަކުރުމަށް ބޭނުންވާ ދިރިއުޅުމުގެ ހަރަދުތައް ސަރުކާރުން ހަމަޖައްސައިދެއްވާނެ ކަމަށް ރައީސް ވިދާޅުވިއެވެ.\n"ކުރިންވެސް ދެންނެވި ފަދައިން ދީނީ އިލްމު، ގުރްއާނުގެ އިލްމު ރާއްޖޭގައި މިހާރަށްވުރެ ބޮޑަށް ފެތުރުމަށް މި ސަރުކާރުން އިސްކަންދޭނެ. ޖަޒީރާ ތަރައްގީގެ އެންމެ މައި ތަނބަކީ ރާއްޖޭގައި މިހާރަށްވުރެ ބޮޑަށް ދީނީ އިލްމު އުނގަންނައިދީ ފެތުރުން. މިގޮތުން މިހާރުވެސް އިތުރު ކަންތައްތަކެއް އަޅުގަނޑުމެން ކުރަމުން އެބަ ގެންދަން. މި އަންނަ އަހަރު ފެށިގެން އަންނައިރުގައި ހާފިޒުކަން ކިޔަވަން ބޭނުންވާ ދަރިވަރުންގެ ތެރެއިން އަމިއްލަ ރަށުން ބޭރުގައި ކިޔަވާ ދަރިވަރުންނަށް ކޯސް ފުރިހަމަކުރުމަށް ބޭނުންވާ އެމީހުންގެ ދިރިއުޅުމުގެ ހަރަދުތައް އިރާދަކުރެއްވިއްޔާ ސަރުކާރުން ހަމަޖައްސައިދޭނަން،" ރައީސް ވިދާޅުވިއެވެ.\nރައީސްގެ ވާހަކަފުޅުގައި ވިދާޅުވީ މުޖްތަަމައުގެ މަދު ބަޔަކު ގެންގުޅޭ ހަރުކަށި ފިކުރަކީ އިސްލާމީ ތަރުބަވީ އަހްލާގު ދަންނަ އެއްޗެއް ނޫން ކަމަށެވެ. އިސްލާމްދީނުން ފެންނަން އޮތީ އިޖުތިމާއީ އަދާލަތާއި ހަމަހަމަކަމާއި މެދުމިނުގެ އެންމެ މަތިވެރި އުސޫލުތައް ކަމަށެވެ. ބައިބައިވުމާއި ވަކިވަކިވުން ނޫން ކަމަށެވެ.\n"އަޅުގަނޑުމެންގެ އިސްލާމް ޓީޗަރުން ވިދާޅުވާ ގޮތުން ކީރިތި ގުރްއާނުގެ އިލްމަކީ ވަރަށް ތަނަވަސް ދާއިރާއަކަށް ފެތުރިފައިވާ އެއްޗެއް. ނަމަވެސް އެ އިލްމުތަކުގެ ބޭނުން ހިފޭ ތަނެއް އަޅުގަނޑުމެންގެ ތެރެއަކުން ނުފެނޭ. އަޅުގަނޑަށް ގަބޫލުކުރެވޭ ގޮތުގައި ގުރްއާން ޓީޗަރުންނާއި ހާފިޒިންނާއި އިމާމުން އުފެއްދުމަށްވުރެ ކީރިތި ގުރްއާނާބެހޭ މަރުކަޒުގެ ދައުރު މާ ފުޅާވާންވެއްޖެ. އޭގެ ތެރެއިން އެންމެ މުހިންމު ކަމަކީ ކީރިތި ގުރްއާނުގެ އިލްމުތައް ފެތުރުން. ގުރްއާނުގެ އިލްމީ ކަންޒުން އަޅުގަނޑުމެންގެ ސިކުނޑިތައް މުއްސަނދިވެގެން ދާނީ ކީރިތި ގުރްއާނުގެ އިލްމީ ދިރާސާތައް ކޮށްގެން. މި ޒަމާނުގެ އިލްމީ ހޯދުންތައްވެސް ކީރިތި ގުރްއާނުގެ އިލްމީ ހަގީގަތްތަކުން އިތުރު ފުރިހަމަ ވެގެންދާނެކަން ޔަގީން. އެހެންވީމާ އަޅުގަނޑަށް ވިސްނޭ ގޮތުގައި މި މަރުކަޒުގެ ދައުރު މާބޮޑަށް އެބަ ފުޅާވާންޖެހޭ. ގުރްއާނާބެހޭ މަރުކަޒެއް ހުރުމުގެ ހަގީގީ ފައިދާ ލިބޭނީ އޭރުން،" އަޅާލުން ކުޑަވެފައިވާ ގުރުއާނާ ބެހޭ މަރުކަޒުގެ ދައުރާ ގުޅޭގޮތުން ރައީސް ވިދާޅުވިއެވެ.\nރައީސްގެ ވާހަކަފުޅުގައި މި ސަރުކާރުން ގުރުއާނާބެހޭ މަރުކަޒު މިހާރަށްވުރެ ފުޅާކޮށް ދީނީ އިލްމު ރާއްޖޭގައި ފެތުރުމަށް ކުރަންޖެހޭ ހުރިހާ ކަމެއްގައި އެހީތެރިވެދޭނެ ކަމުގެ ޔަގީންކަން ދެއްވިއެވެ.\nރައީސް އިބްރާހިމް މުހައްމަދު ސޯލިހު ކީރިތި ގުރުއާން\n"ސަރުކާރުން ދީނީ ކަންކަމަށް ސަމާލުކަން ދޭ"


Male in Thilafuhtah gulhaala bridge ge amalee masaihkai February ga fashanee\n4 ޖުލައި 2019 1 ކޮމެންޓް\nމާލެ، ވިލިމާލެ، ގުޅީފަޅު އަދި ތިލަފުށި ގުޅާލާ ބްރިޖުގެ މަސައްކަތް ފެބްރުއަރީ ގައި ފަށަނީ\nމާލެ، ވިލިމާލެ، ގުޅީފަޅު އަދި ތިލަފުށި ގުޅާލާ ބްރިޖުގެ އަމަލީ މަސައްކަތް އަންނަ އަހަރުގެ ފެބްރުއަރީ މަހުގެ ތެރޭގައި ފަށާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nރައީސް އޮފީހުގައި މިހާރު ކުރިއަށްގެންދާ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ރައީސް ވިދާޅުވީ މާލެ، ވިލިމާލެ، ގުޅީފަޅު އަދި ތިލަފުއްޓާ ގުޅާލާ ބްރިޖުގެ މަސައްކަތުގެ ކޮންސަލްޓެންސީ އަށް މިހާރު ހުޅުވާލާފައިވާ ކަމަށެވެ.\nއެގޮތުން މިއަހަރުގެ ނޮވެންބަރު މަހުގެ ތެރޭގައި އެ ސަރަހައްދުތައް ހިއްކުމުގެ މަސައްކަތް ފެށޭނެ ކަމަށް ރައީސް ވިދާޅުވި އެވެ. ބްރިޖު އެޅުމުގެ އަމަލީ މަސައްކަތް އަންނަ އަހަރު ފެބްރުއަރީ މަހުގެ ތެރޭގައި ފެށިގެންދާނެ ކަމަށް ވެސް ރައީސް ވަނީ ވިދާޅުވެފަ އެވެ.\nރާއްޖޭގައި އަޅާ ދެވަނަ ބްރިޖުގެ މަޝްރޫއު މި ސަރުކާރުން އިއުލާން ކުރީ މިދިޔަ މަހު ނިމުނު މޯލްޑިވްސް ޕާޓްނާޝިޕް ފޯރަމާ ދިމާކޮށެވެ.\nރައީސް އޮފީސް ރައީސް ޞާލިޙް\nރައީސް ޔާމިން ސަރުކާރުގައި 1 ކިލޯ މީޓަރ ބުރިޖް އެލުނީ 285 މިލިއަށް ޑޮލަރާށެވެ. އެހެން ކަމުން މާލެ - ވިލިމާލެ - ގުޅީފަޅު - ތިލަފުށި ގުޅާ ލުމަށް ހާދަ ފައިސާއެއް ބޭނުންވާނެތާއެވެ. ދުނިޔޭގައި ތިބި ބަޔަކަށް މި ބުރިޖު ތަކުގެ އަގާއި ދުރުމިން އަދި ކޭވަރެއް އެގިދާނެތާ ؟


ހިތް ނުރޮއްވާ… (27) | Esfiya - Dhivehi Vaahaka Site\nލޯބި June 11, 2014\nހިތް ނުރޮއްވާ… (27)\n“ޔެސް ޑޭޑް!” ރިހާ ވީތަނެއް އޮޅުން ފިލުވުމަށް ނަސީރު ގުޅުމުން ފޯނުނަގައި ރިހާ ބުނެލިއެވެ. ރިހާ އިނީ ކުރިންވެސް އާދައިގެ މަތިން ރޭގަނޑުގެ ހަމަހިމޭން ވަގުތު އައިސް އިންނަތަނުގައެވެ. އެއީ ރަށުގެ ބަނދަރު ހެދުމަށް ޖަހާފައިހުރި ހިލަތައްމައްޗެވެ. ޕާޓީގައި އަލުން ބައިވެރިވާން އަންނަން ނަސީރު ރިހާ ގާތު އެދުމުން ރިހާގެ ޖަވާބަކަށްވީ ކުރިންވެސް ޕާޓީގައި ރިހާ ބައިވެރިވީ ނަސީރު އެދުމުންކަމުގަ އާއި މިހާރު އެކަންތައް ވުމުން އިތުރަށް ޕާޓީގައި ބައިވެރިވާން ބޭނުން ނުވާކަމުގައެވެ. ނަސީރު އުފަންދުވަހުގެ ކޭކު ފެޅުމަށް ރިހާ އެތާހުންނަން ޖެހޭނެ ކަމަށް ބުނުމުންވެސް ރިހާ އަދަބުވެރިކަމާއި އެކު އޭނާގެ ބައްޕަ ގާތު ބުނެލިއެވެ. “ޑޭޑް. އައި ޑޯންޓް ހޭވް އަ ބާރތް ޑޭ! އެހެންވެ މީގެ ކުރިންވެސް އެދުވަސް ފާހަގަ ނުކުރަނީ.” އެހެން ބުނެ ރިހާ ފޯނު ކަނޑާލީ ނަސީރަށް އިތުރު އެއްޗެއް ބުނުމުގެ ފުރުޞަތު ނުދޭންވެގެންނެވެ.\nތެދެކެވެ. މީގެ ކުރިންވެސް ކޮންމެ އަހަރަކުވެސް މިދުވަސް އާދެއެވެ. ހަމަ އެބީދައިން އެދުވަސް ވެސް ފާއިތުވެގެން ދަނީ އެހެން ދުވަސްތަކެކޭ އެއްވެސް ތަފާތެއްނެތިއެވެ. ދެން މިއަހަރު ވަކި ތަފާތުވާންވީ ކީއްވެ ހެއްޔެވެ؟ ނިހާ އައުމުން އެހެން މީހުންގެ ދިރިއުޅުން ބަދަލުވެގެން ހިނގައިދާނެއެވެ. ނަމަވެސް ރިހާ އެއީ ހަމަ ކުރީގެ ރިހާއެވެ. ނިހާގެ އުފަންދުވަސް ފާހަގަ ކުރުމުގަ ރިހާގެ މައްސަލައެއް ނެތެވެ. އެކަމު އޭގެ މާނައަކީ ރިހާގެ އުފަންދުވަސް ފާހަގަ ކުރުންނޫން ކަމުގަ ރިހާ ދެކުނެވެ. މިއަހަރުވެސް މިދުވަސް ފާއިތުވެގެން ދިޔަދޭށެވެ.\nލޮލުން ވެއްޓުނު ކަރުނަ ތިކި ފޮހެލަމުން އެ އަނދިރީގެ ތެރެއިން ކުރިމަތީގައި އޮތް މާސިންގާ ކަނޑާ ދިމާލަށް ރިހާ ނަޒަރުހުއްޓާލިއެވެ. “އިޓްސް އަ ނައިސް ޕްލޭސް ޓު ކްރައި.” ފަހަތުން އެ އިވުނީ ޒީޝާންގެ އަޑެވެ. ފަސް އެނބުރި ރިހާ ބަލާލި އިރު ދާދި ކައިރީގައި ޒީޝާން ހުއްޓިލައިގެން ހުރި އިރު ބަލަހައްޓައިގެން ހުރީ ސީދާ ރިހާ އާއި ދިމާލަށެވެ. “އައި ޑޯންޓް ކްރައި! ވައިގަދަ ވީމަ ލޮލުން ފެން އައީ.” ރެއަކީ ފުދޭވަރަކަށް ވައިގަދަ ރެއަކަށް ވުމުން ރިހާ އެހެން ބުނެލިއިރު އެއަޑުގައި ރުންކުރު ގޮތެއް އެކުލެވިފައިވިއެވެ. ރިހާ ރޯ ކަން ޒީޝާނަށް އަންގަން ބޭނުން ނުވުމާއިވެސް އެކުއެވެ. “ބައެއް ފަހަރު ހިތުގެ އުދާސްތައް އެހެން މީހުނާ ޝެއާރ ކުރީމަ ހިތްހަމަޖެހޭނެ ކޮންމެވެސް ވަރަކަށް، އެނގޭދޯ އެކަން؟” ރިހާ އާއި ދާދި ގާތުގައި އެތަނުން ހިލައެއްގައި އިށީންނަމުން ޒީޝާން ބުނެލިއެވެ. “އަހަރެން އެބައުޅެންތަ ހިތްހަމަޖައްސަން ބޭނުންވެގެން؟ ހިތުގަ އުދާސްތަކެއް ހުރެގެން؟” ހަމަ އެ ރުންކުރު އަޑުން ރިހާވެސް ޒީޝާނާއި ކުރީ ސުވާލުތަކެކެވެ. ޒީޝާން އެކުރަނީ ކުއްހީއެއްކަން އެ ސުވާލުތަކުން ހާމަ ކޮށްދޭން ރިހާ ބޭނުންވާފަދައެވެ. “އަހަރެން ބުނިންތަ މިދައްކަނީ ރިހާގެ ވާހަކައޭ؟ ވެދާނުން އަހަރެން މިދައްކަނީ އަހަރެންގެ ވާހަކަ ކަމަށްވެސް؟” ލާނެތް ހިނިތުންވުމެއް މުނުމައްޗަށް ވެރިކުރުވަމުން ރިހާއަށް ޒީޝާން ބުނެލިއެވެ. “މާނައަކީ؟” ޒީޝާން އެދައްކާ ވާހަކައެއް ރަގަޅަށް އޮޅުންފިލުވަން ބޭނުންވެފައި ހުރުމުން ރިހާ ދުރުބަލަން އިނދެ ޒީޝާން ކުރެ އަހާލިއެވެ.\nކުޑަ އިރުކޮޅެއްގެ ހިމޭންކަމަށް ފަހު ދުރުބަލަން އިނދެ ޒީޝާން ފުން ނޭވާއެއް ދޫކޮށްލަމުން ވާހަކަދެއްކިއެވެ. “މިބުނީ އަހަރެންނަށް ކޮން ކުށެއް ކުރެވިގެންހޭ ރިހާ އަހަރެންދެކެ ތިހާ ރުޅި އައިސްގެން ތިއުޅެނީ؟…” ޒީޝާންގެ ވާހަކަ މެދުކަނޑާލަމުން ރިހާ ވާހަކަ ދައްކަން މަސައްކަތްކުރުމުން ޒީޝާން އަނެއްކާވެސް ބުންޏެވެ. “އިހަށް އަހަރެން މި ދައްކާ ވާހަކަ އަޑު އަހާ! އަހަރެންނަށް ހިއެއް ނުވޭ އެވަރުގެ ކަމެއް އަދި ކުރެވުނު ހެނެއް… އަހަރެން ބޭނުން ކުރިންހެން ރިހާ އަހަރެންނާއި ވާހަކަ ދައްކާ އުޅެން. އެ އެކުވެރިކަން އަދިވެސް ބޭނުން. އެކަމު ރިހާ ތިއުޅޭ ގޮތުން ނޭނގެ އަހަރެން ހަދަންވީ ކިހިނެއް ކަމެއް. ދެން ބުނެބަލަ، ކީއްވެ ތިގޮތަށް ތި ކަންތައް ކުރަނީ؟ ކީއްވެ އަހަރެން މާ ދުރުކޮށްލީ؟”\n“މާހީ ޓޯލްޑް މީ! އިޒިޓް ޓްރޫ؟” ޒީޝާންގެ ސުވާލަށް ޖަވާބު ދިނުމުގެ ބަދަލުގައި ރިހާވެސް ކުރީ ސުވާލެކެވެ. ޒީޝާނަށް ރިހާ އެބުނީ ކޮން ވާހަކައެއްކަން އެނގުނު ނަމަވެސް ޒީޝާން ބޭނުންވީ ރިހާ ލައްވާ ބުނުވާށެވެ. އެހެންކަމުން ޒީޝާން ރިހާ ކުރެން އަހާލިއެވެ. “ކޮން ވާހަކައެއް؟ މާހީ ކީކޭ ބުނީ؟ މާހީ ރިހާ ގާތު އެއްޗެއް ބުނިއްޔާ އަހަރެންނަށް ކީއްވެ އެނގެންވީ؟ އެއެއް އެނގޭނީ ތި ދެމީހުނަކަށްނު!” ޒީޝާންގެ އެ ޖަވާބުން ރިހާ ގާތަށް އައީ ރުޅިއެވެ. އައި ރުޅީގައި ކޮޅަށް ތެދުވެ ޒީޝާނާއި ދިމާއަށް އެނބުރެމުން ބުނެލިއެވެ. “ޑޯންޓް ޓްރައި ޓު އެކްޓް ސްމާޓް ޒީޝާން! ޒީޝާނަށް ހަމަ ރަނގަޅަށް އެނގޭނެ އަހަރެން މިދައްކަނީ ކޮންވާހަކައެއްކަން… ނޭނގެންޔާ އަހަރެން މިކުރާ ސުވާލަށް ޖަވާބުދީ! ޑޫ ޔޫ ލަވް މީ؟!”\nރިހާ އަލުން އެ ޙަފްލާގައި ބައިވެރި ނުވާނެކަން އެނގުމުން ނަސީރު އެކަމާއި މާޔޫސް ނުވިއަސް ނަސީރު ދެރަވީ ފޯނު ބާއްވަމުން ރިހާ ބުނި ޖުމްލައިންނެވެ. ރިހާ އެބުނީވެސް މުޅިއަކުން ގޯސް ވާހަކައެއް ނޫނެވެ. ރިހާގެ އުފަންދުވަސް މީގެ ކުރިން ފާހަގަ ނުކުރާއިރު މިއަދު ވަކި ރިހާ އެކަމުގަ ބައިވެރި ވާންވީ ކީއްވެ ހެއްޔެވެ؟ ނަސީރު ކޮށްދޭން ބުނި ކަންތައް ރިހާ ވަރަށް ފުރިހަމައަށް ކޮށްދީފިއެވެ. މީގެ ކުރިންވެސް ނަސީރު މިދުވަސް ރިހާ އަށްޓަކައި ފާހަގަ ކޮށްދޭން ބޭނުންވިއެވެ. ނަމަވެސް ނަސީމާ އާއި ހުރެ އެކަންތައް ނަސީރަށް ނުކުރެވުނީއެވެ. އޭގެ ފަހުން ނަސީރުވެސް ދެން އެކަމާއި ނޫޅުނީއެވެ.\nކޭކު ފަޅަން ތައްޔާރުވެފައި ރިހާ ފެންނަން ނެތުމުން ނަސީމާ ގާތު ރިހާ ކޮބައިތޯ އާއި ރިހާ ކޭކު ފަޅަން ނާންނާނެތޯ ސުވާލުކޮށްލިއެވެ. ނިހާގެ އެ ސުވާލަށް ދޭނެ ޖަވާބެއް ނަސީމާއަކަށް ނޭނގުނެވެ. އެހެންކަމުން ނަސީމާ ވަށައިގެން ހޯދާލީ ރިހާ ކޮބައިތޯއެވެ. “ރިހާ ވީ އޮފީހުގަ. ކުޑަކަމެއް ކުރަން ޖެހިގެން ނާދެވޭނޭ ބުނީ. އަދި ބުނި ނިހާ ގާތު ބުނާށޭ ކޭކު ފަޅާށޭވެސް. އެހެންވީމަ ދަރިފުޅު ކޭކު ފަޅަން ވީނުން.” ނަސީމާއަށް ޖަވާބު ނުދެވުނު ސުވާލަށް ޖަވާނު ދިނީ ނަސީރެވެ. ނިހާއަށް ދޮގު ހަދަން ޖެހުމުން ދެރަވި ނަމަވެސް މިވަގުތު ރިހާ އެތަނުގައި ނެތުމުން އެކަން ފޫބައްދާނެ ރަގަޅު އުޒުރެއް ނަސީރަށް އެނޫނީ ނުފެނުނެވެ. ނިހާގެ އިތުރުން ދެން ތިބި މީހުންވެސް ރިހާ ނެތި ކޭކުފަޅަން ވުމުން އެ ސުވާލު ކުރާނެކަން ނަސީރަށް އެނގެއެވެ.\nކޭކު ފަޅާ ނިމުމުން ނިހާ ބޭނުންވީ އެކަނިވެލާށެވެ. އެ ދުވަހު ބޭނުންވި ގޮތަށް ރިހާ އާއި އެކު ވަގުތު ހޭދަނުކުރެވުމުން މާޔޫސްވި ވަރުންނެވެ. ނިހާ އަތުގައި އޮތް ރޫބީ ޖެހި ރިހި ކެވެލި ކޮޅަށް ބަލާލިއެވެ. އެއީ މިއަދު ހަވީރު ރިހާ ގެއަށް އައިސްލި ވަގުތެއްގައި ނިހާގެ އުފަންދުވަހުގެ ހަދިޔާއެއްގެ ގޮތުން ރިހާ ގެނެސްދިން އެއްޗެހީގެ ތެރެއިން އެކައްޗެވެ. އެ ކެއެވެލި ކޮޅުގެ އިތުރުން އެންމެ ފަހުގެ ފޯނަކާއި އަދިވެސް މިދުވަސް ވަރުގެ ޒުވާނުން އާންމުކޮށް ބޭނުންކޮށް އުޅޭ ބައެއް އެއްޗެހި ރިހާ ދިނެވެ. ފޯނާއި ލެޕްޓޮޕް އެއީ ނިހާއަށް އާ އެއްޗެހި ކަމާއި އެ ގެންގުޅެން ނޭނގޭނެ ކަމަށް ބުނުމުން، ފަހުން ދަސްކޮށްދޭނަން ކަމުގަ ބުނެ އެވަގުތުވެސް ރިހާ ދިޔައީ ނިހާ ވަރަށް ވާހަކަ ދައްކާލާ ހިތުން އިންދައެވެ. އަނެއްކާ މިރޭވެސް ފެނިލާފައި އެ ގެއްލުނީއެވެ.\nރިހާ އާއި ދާދި އެކުއެކީ އިން ހިލަގަނޑު މަތިން ތެދުވެ ރިހާ އާއި ކުރިމަތިލައިގެން ހުރި ޒީޝާންގެ މޫނުމައްޗަށް ރިހާގެ އެ ސުވާލުން ވެރިވީ ހިނިތުންވުމެކެވެ. ކާމިޔާބީގެ ހިނިތުންވުމެކެވެ. “ޔެސް! އައި ލަވް ޔޫ!” ރިހާ އާއި ހަތަރުކަޅި ހަމަކޮށްލަމުން ޒީޝާން މަޑުމަޑުން ލޮތްބާއި އެކު ބުނެލިއެވެ. ޒީޝާން ހީކުރީ ރިހާ ދެންވެސް ރުޅި އައިސްގެން ޒީޝާނާއި ދިމާއަށް އެތިވަރު ގޮވާލާނީ ކަމަށެވެ. ނޫނީ ބޮޑުވަރަކަށްވެސް ރިހާގެ އަތުގެ ހޫނު އެތިފަހަރެއް ޒީޝާންގެ ކޯތާފަތަށް އަމާޒުވާނީ ކަމުގައެވެ. ނަމަވެސް ރިހާ ކަންތައް ކުރީ ޒީޝާން ހީކުރި ގޮތަކަށްނޫނެވެ. ބަދަލުގައި ރިހާގެ ދެ ލޯ މަރާލީއެވެ. އެއީ ވީ އުފަލަކުން ކަމެއް ނުވަތަ ރުޅިގަދަވި ވަރުން އެ ރުޅިގަނޑު މައިތިރި ކުރުމަށް ކަމެއް އެ މޫނުމަތިން ނޭނގުނެވެ. “ކީއްވެ؟” އަނެއްކާވެސް ދެ ލޯ ހުޅުވާލަމުން ރިހާ ސުވާލުކޮށްލިއެވެ. ނަމަވެސް ކުރީ ފަހަރާއި ހިލާފަށް ރިހާގެ އަޑު މަޑުވެފައި އެއްވެސް ރުޅިވެރިކަމެއް އެ އަޑުގައި ނުވެއެވެ. އެ ދެލޮލުގައިވީ އާދޭސްހެންވެސް ޒީޝާނަށް ހީވިއެވެ. “ވައި މީ؟ ކީއްވެ އަހަރެން ދެކެ ލޯބިވަނީ؟ ނޯބަޑީ ލަވްސް މީ! އެވްރީ ވަން ހޭޓްސް މީ!… އެހެން މީހަކަށް ވުރެ ބޮޑަށް މިހާރު ޒީޝާނަށް އެކަން އެނގިފަ ކަންނޭނގެ އޮންނަންވާނީ. ދެން ކީއްވެ؟” ރިހާގެ ސުވާލުތައް އަމާޒުވީ ޒީޝާނަށް ނަމަވެސް ހީވާކަހަލައެވެ. ރިހާ އެ މަސައްކަތް ކުރަނީ އަމިއްލަ ނަފްސަށް ވިސްނައިދޭށެވެ. “ރިހާ! ކީއްވެތަ ޤަބޫލު ނުކުރެވެނީ ރިހާދެކެވެސް މީހަކަށް ލޯބިވެވިދާނެ ކަމަށް؟ އަހަރެންނަށް ރިހާ ދެކެ ލޯބިވެވިދާނެ ކަމަށް؟” ރިހާގެ މޫނުގައި ދެއަތުން ހިފާލަމުން ޒީޝާން ބުނެލިއެވެ.\n“އެކަމު އެންމެން…” ރިހާ ބުނަން އުޅުން އެއްޗެއް އެނގުމުން ރިހާގެ ޖުމްލަ މެދުކަނޑާލަމުން ޒީޝާން ބުންޏެވެ. “ރިހާ އަބަދު ތިހެން ކިޔައިން ތި ވިސްނައިދެނީ އަހަރެންނަށްތަ؟ ނޫނީ އަމިއްލަ ނަފްސަށްތަ؟ އަހަރެން މީ އެންމެނެއް ނޫނެއްނު. އެހެންނޫނަސް އަހަރެން ރިހާ ދެކެ ލޯބިވެއޭ ކިޔާފަ އަހަރެން ނުބުނަމެއްނު ރިހާވެސް އަހަރެންދެކެ ލޯބިވާށޭ. އަހަރެންނަށް މައްސަލައެއްނެތޭ ރިހާ އަހަރެން ދެކެ ލޯބި ނުވިއަސް. މައްސަލައެއްނެތޭ ފްރެންޑެއް ގޮތަށް ޓްރީޓް ކުރިއަސް. ޖަސްޓް ޑޯންޓް ޓްރީޓް މީ ލައިކް އަ ސްޓްރޭންޖަރ ޕްލީޒް!” އޭރު ރިހާގެ ދެލޮލަށް ކަރުނަ ޖަމާވަމުން ދިޔަތަން ޒީޝާނަށް ފެނުނެވެ. އަވަހަށް ޒީޝާންގެ އަތުތެރެއިން ރިހާގެ މޫނު މިނިވަންކުރަމުން ރިހާ ޒީޝާނަށް ފުރަގަސް ދިނެވެ.\nރިހާ ހިތަށް އެރިއެވެ. ޒީޝާން ރިހާ ދެކެ ލޯބިވާކަން ޤަބޫލު ނުކުރެވެނީއެއްނޫނެވެ. ރިހާގެ ޢާއިލާ މީހުން ރިހާދެކެ ލޯބި ނުވާއިރު މާ ދުރުން އައިސް ހުރި މީހަކު އެހެން ބުނުމުން ފުރަތަމަ ޤަބޫލު ކުރަން ދަތިވި ނަމަވެސް މިހާތަނަށް ރިހާއާއި މެދު ޒީޝާން ކަންތައްކޮށްފަ ހުރިގޮތުން ޤަބޫލުކުރުން ނޫން ގޮތެއް ރިހާއަކަށް ނެތެވެ. ނަމަވެސް މިހާތަނަށް އެފަދަ ލޮތްބެއް ރިހާއަށް ލިބިފަ ނެތުމުން ފަހުން ދެރަވާން ނޭދޭތީ ޖެހިލުންވަނީއެވެ. އަނެއްކޮޅުން ރިހާ އެ ތައްޔާރު ވަނީ އެ އެންމެނާއިވެސް އަބަދުގެ އަބަދަށް ދުރަށް ދިއުމަށެވެ. ކަން އެހެން އޮއްވާ ޒީޝާން ކަހަލަ މީހެއްގެ ހަޔާތަށް އެފަދަ ގޮތަކަށް އައުން އެއީ ރިހާދެކޭ ގޮތުގައި އެމީހަކަށް ކުރެވޭ ބޭއިންސާފެކެވެ. އެހެންނޫން ނަމަ ޒީޝާންގެ ލޯބި ރިހާ ޤަބޫލު ކުރިތާ ކޮންދުވަހެއް ހެއްޔެވެ؟ އާއެކެވެ. ޤަބޫލު ކުރަން ބޭނުންވިއަސް ހަޤީޤަތަކީ އެއީއެވެ. މިވީ މަދު ދުވަސްކޮޅު ތެރޭ ކުޑަކޮށް ނަމަވެސް ރިހާއަށް ޒީޝާން ދެކެ ލޯބިވެވިއްޖެއެވެ. އެ ލޯބި ލިބެން އޮތްނަމަވެސް އެ ލޯބި ބޮލާލާ ޖެހުން ނޫން ގޮތެއް މިވަގުތު ރިހާއަކަށް ނުވިސްނެއެވެ.\n“އައި ޑޯން ޑިޒާވް ޔޫ؟” ފަސްދީ ހުރެ ރިހާ ކުރެހިފައިވާ އަޑަކުން އެހެން ބުނި އިރު ރިހާއަށް ހުރީ ރޮވިފައެވެ. ނަމަވެސް އެކަން ފޮރުވަން ރިހާ އެއްވެސް މަސައްކަތެއް ނުކުރެއެވެ. “އަހަރެންނާއި ޒީޝާން އެކަށީގެނެއް ނުވޭ… އަހަރެން ވާނީ ޒީޝާންގެ ދިރިއުޅުމަށް އެޅޭ ހިޔަންޏަކަށް… އެހެން ވާކަށް އަހަރެން ބޭނުމެއް ނޫން… ބަޓް އައި ތިންކް ވީ ކެން ބީ ފްރެންޑްސް ލައިކް ބިފޯ.” ހުއްޓަ ހުއްޓަމުން ރިހާ ހިތްވަރު ކޮށްލާފައި ވީހާވެސް އާދައިގެ ގޮތެއް ބަހައްޓަމުން ވާހަކަދެއްކިއެވެ. ރިހާގެ ނިންމުމަކި އެއީ ކަން އެނގުމުން ޒީޝާން މާޔޫސްވިއެވެ. “އިފް ދެޓްސް ވަޓް ޔޫ ވޯންޓް، އޯކޭ ވީ ވިލް ބީ ފްރެންޑްސް. އެކަމު ދިރިއުޅުމުގެ ކޮންމެ ހިސާބަކުންވެސް ރިހާއަށް އަހަރެންގެ އެހީއެއް ބޭނުން ވެއްޖެޔާ، އައިލް އޯލްވޭސް ބީ ދެއާ ފޮ ޔޫ. އަހަރެންނަށް އެނގޭ ރިހާ އުޅެނީ ހިތްހަމަޖެހިގެން ނޫންކަން. އެނގޭ ރިހާ ކިހާ އެކަނިވެރިވާކަންވެސް. އެވާހަކަ ދައްކަން ބޭނުން ނުވާކަންވެސް އެނގޭ! އެކަމުވެސް ބުނެލަން ބޭނުން، ރިހާ އެވަހާކަތައް ކިޔައިދީ ހިތުގެ އުދާސްތައް ބޭރުކޮށްލަން ބޭނުން ވެއްޖެނަމަ ކުރިންވެސް ބުނިހެން އަހަރެން މިހިރީ އެ ވާހަކަތައް އަޑުއަހަން.” ޒީޝާންގެ ވާހަކަ ނިންމާލަމުން އެނބުރި ދާން ހިނގަންނަމުން އަނެއްކާވެސް ފުރަގަސްދީގެން ހުރި ރިހާއަށް ބަލާލަމުން ޒީޝާން ބުނެލިއެވެ. “ހެޕީ ބާރތް ޑޭ ރިހާ!” އެހެން ބުނެ ޒީޝާން ހިނގައިގަތީ އެތަނުން ދިއުމަށެވެ. ނަމަވެސް ކުޑަތަންކޮޅަކަށް ދެވުނު ތަނާ ޒީޝާން ހުއްޓުނީ ރިހާގެ އަޑަށެވެ.\n“ދޭ ޑޯންޓް ލަވް މީ! ނެވަރ ޑިޑް އެން ނެވަރ ވިލް…” ރިހާ އާއި ދިމާއަށް ޒީޝާން އެނބުރުނު އިރު ރިހާ ވެސް ހަށަން ބަދެލައިން ހުރީ ޒީޝާނަށް ބަލާށެވެ. މުޅި މޫނުމަތިން ހިތްދަތިކަން ފާލުވަމުން ދިޔައިރު އެ ދެލޮލުން އޮހޮރެމުން ދިޔައީ ކަރުނައެވެ. ނަމަވެސް ލޮލުން އޮހޮރެމުން ދިޔަ ކަރުނައިގެ އެއްވެސް އަސަރެއް ރިހާއަށް ނުކުރާފަދައެވެ. އެ ކަރުނަތައް ފުހުމުގެ ބަދަލުގައި ރިހާ ވާހަކަ ގެންދިޔައީ ކުރިއަށެވެ. މަޑުމަޑުން ޒީޝާންވެސް ރިހާ ގާތަށް ހިނގައިގަތެވެ. “މިއޮއްހާ ދުވަހު އައި ތޯޓް، ރިހާ ދެކެ މަންމަމެން ލޯބި ނުވަނީކަމަށް. ޔޫ ނޯ، ޖަސްޓް ލައިކް ދެޓް… އެހެންވެ ކިތަންމެ ދެރަވިއަސް އެކަމާ އަޅައެއްނުލަން. ބާކީވެފަ ހުރީ. އައި ގޮޓް ޔޫސްޑް ޓު އިޓް. އެކަމު އެރޭ… އެރޭ އެނގުނީ ނިހާ އާއި ބެހޭގޮތުން. ޤަބޫލެއް ނުކުރެވުން. ޤަބޫލު ކުރަން ބޭނުމެއްވެސް ނުވި. އެރޭ އެނގުނީ ކީއްވެކަން މި ޢާއިލާގައި ރިހާ ބާކީވާން ޖެހުނީ… އޭގެ ފަހުން ނިންމީ ނިހާ ހޯދައިގެން އަނބުރާ މަންމަމެން ގާތަށް ގެންނަން. އެންޑް އައި ޑިޑް އިޓް.” ހިތްދަތި ކަމުގެ ތެރެއިން ހިނތުންވެލަމުން ރިހާ އެ ފަހު ޖުމްލަ ބުނެލިއެވެ.\nHaadha lahey vaahaka upload kuraaleh dho mibaives varah reethi vaahakaige anehbai thankolhe avahah genesdhehchey ingey mihaaru varah foohi misite balaalanves\nއަޅެ އަވަހަށް ގެނެސްދީބަ…..މިވާހަކަ މިހާރު ހާދަ ރީއްޗޭ\nރިހާގެ މަންމަ އަށް ހަމަ އެކައްޗެއްވެސް ނުވިސްނޭތަ؟؟\nWow v reethii.. alhe haadha lahun ney thi up kuree. . Dhera vehje kiyaaliiii ma 🙁\n!!Riha aai Zeeshan dhuru nukohlahcheyy ingeyyy\nAnd please dont send Riha away\nVarah Reethi vahaka eh\n!Hope you will upload the next part soon! 🙂\nYes I upload next part v soon…dont worry\ndhn in part varah avahah up kohdhehcheyy. plx…. mi vaahaka fahun fahun ais varah reethi .. haasakoh mi part … mi site ga vaahaka up nuvaathy varah foohi vey.. but thx… 🙂 …. alhey… rihaa ah rangalhu gotheh vaany kon dhuvahakun tha ?…. raina keehve tha reply nukuranyy …v v v v reethi mi part vess .. i can say that this is awsome storyy dear… looking forward to the next part …. 🙂\nvaahaka up liyaahih nuvanyaa nuliyebala\nliyaahih nuvanyaa nuliyebala\nMasha allah v nice mi part ves.. aneh baiy ves avahah up kohdhechey..\nthank raina igey bxv veema kan up nukureveny ekam v salhi igey\nKobaa tha upkollaba haadha reeche\nAlhe mi site ah roadha mahuge kureega upload kuran fashaafa huri hurihaa vahaka eh liyaa kudhin mi vahakathah liyn huhtaaleetha\nBuneleema ehnu ingeynee ves\nBut I have been waiting for months for this story\nKomme dhuvahaku site check kurevey aa baeh inthoa balan\nIts sad that the good things in life are becoming such disappointment\nvahaka liyun huhtaaliyya evaahaka ves bunela dhinun edhen\nadhi vahaka kuriyah gendhaanamaves ishaaraatheh kohla dhinun edhen\nmihaa dhigu inthizaareh hayaathuga adhi mi haathanah kurevifa eh nei\nmi inthizaarah foni nimumeh annnaane kamah ummeedhu kuran..\nIts sad that the good things in life are becoming such disappointments\nmi vaahaka genesdhybala. pls! mi vaahaka varah reethi. keevetha nugenesdheny. ummydhukuran varah avahah kiyaaleveyne kamah\nރައިނާ: ލަސްވާ ސަބަބެއް ބުނެބަލަ! ކިއުންތެރިން ފޫހިކުރުވާކަށް ނުވާނެ!\nދެން ހުރިހާ ކިޔުންތެރިން އުއްމީދުކުރޭ މިވާހަކައިގެއި ދެން ހުރި ބައިތައް 2015 ގައި ކިޔަން ލިބޭނެކަމަށް. އެއީ މި ވާހަކައަކީ 2013 ގައި ލިޔަންފެށި ވާހަކައަކަށް ވާތީވެ. ވެދާނެ މިއަހަރަށް ނިމުނީކަމަށް. މި ވާނުވާ ނޭނގޭ ލިޔުންތެރިޔާއަށް ވަރަށް ބޮޑަށް ޝުކުރިއްޔާ!!!!!\nކޮބާތަ 28ވަނަ ބައި؟؟؟ ކީއްވެ އެހާ ލަހީ؟؟؟؟؟؟؟؟؟؟؟\nRaina pls…..pls…pls …mivaahaka aploud kohladhybala mihaaru inthizaaru kuraathaa kondhuvahetha?… vrah dheravey mihaaru mivaahaka kiyan nulibey thy ges ….. ehenchaa bunanvynun mivaahaka kiyan libeyne thaneh dhia?…. inshaa allah avahah mivaahakakiyan libeyne\ndhera kamehnun dhen upload kurey 2015 ga\nhama thedhe sum1 thibuny mashaka hiye nuvey 2015 vaairaves mi raina aka mithi up kureveyne kamai aharumen ge ketherikan ves kolhun laigen dhavaru vaane dho thi migraine ey kiya excuse nudhkabala vaahaka nuliyannam vaahaka feshy kiikuran aharumen lava thiinaya inthizaaru kuruvan mi vaahaka ah foohivevijjje thinna ah ves foohivevijje ehen meehun rangalha vaahaka dhakaigen mikan hallu kuran ulhe ulhe nuviennu thina thi onnany ac dhashu mikama evves faruvaale nethi araamu kuran ihateu i hate ur bloody story mihaary regret kurevey mi vaahaka kiyan feshunythy ekam i am only going to correct mi hurihaa dhuvahu ham ekachekeyves nubune kehkury ekamuge natheeja akahvy aharumem emmenge aadheys thiina beeru kanfathe dhin kan so gooodbye will never read ur story\nRaina maa busy vee dhw….kiyuntherin bad comments dhinas vahaka liyun huttaa nulahchey….i am still hoping u will write this awesome story ge aneh prt….even if i have to wait foralong time i will wait patiently cuz i believe that u will write the next prt….so try ur maximum to continue this story……\nRaina akah mikameh Nuvaane. Mi mivaahaka liyanfeshi dhevana site. Dhuvahakuves minimunu. Ehenveema vaavaruge kankan kurevaytho balama. Balives vaane, bxy ves vaane, gabool kuran. Ekama mi varuverma hama vv foohi. Alhe vegen ulhey gotheh kiyun therinnah angaalabala.\nRain a… Masha Allah you areabright writer…. Thanks for the lurvly story… And Plx upload it asap….. & admin inn vx mi kujjaa kaari edheba mi story ninman… Plx Plx Plx….\nއިންތިޒާރުގައި ހުންނަމޭ ލޯބިން 36\nހިތާމަ ލޯބި August 30, 2018\nހިތާމަ ލޯބި December 26, 2017\nހިތް ނުރޮއްވާ… (22)\nލޯބި April 30, 2014\nހިތާމަ ލޯބި May 13, 2021\nހިތާމަ ކުރުވާހަކަ ލޯބި April 9, 2021\nއެވިއްސާރަ ރޭ… ފަހުބައި\nހިތާމަ ލޯބި January 29, 2017


Thimaage Maru Faishaa Dheefaiy Gaiy Meehaa - Vaguthu\nބިލާލް ބިން އަބީބުރްދާ ހުރީ ޙައްޖާޖުގެ ޤައިދުގައެވެ. އެދުވަސްވަރުގެ ޤަވާއިދަކީ ޖަލުގައި މީހަކު މަރުވެއްޖެނަމަ އެޚަބަރު ޙައްޖާޖަށް ދެވެއެވެ. ދެން ޙައްޖާޖުގެ އަމުރަށް މައްޔިތާގެ ހަށިގަނޑު ވާރިޘުންނާ ހަމައަށް ގެންގޮސްދެވެއެވެ. ބިލާލް ބިން އަބީބުރްދާ ޖަލުން ސަލާމަތްވުމަށްޓަކައި ގޮތެއްރޭވިއެވެ.\nއޭނާ ޖަލުބަލަހައްޓަން ހުރި މިހާއަށް ބުންޏެވެ. "އަހަރެން، ކަލެއަށް ދިހަހާސް ދިރުހަމު (ރިޝްވަތުގެ ގޮތުގައި) ދޭނަމެވެ. ދެން ކަލޭގޮސް ތިމަން މަރުވެއްޖެކަމަށް ޙައްޖާޖު ކައިރީ ބުނާށެވެ."\nކޮންމެއަކަސް ދެމީހުން މިގޮތަށް އެއްބަސްވުމަށްފަހު ޖޭލަރު، ބިލާލްގެ ނަން މައްޔިތުންގެ ލިސްޓުގައި ހިމަނައިގެން ގޮސް ހައްޖާޖަށް ހުށައެޅިއެވެ. ޙައްޖާޖަށް އެލިސްޓުން ބިލާލްގެ ނަން ފެނުމުން ބުންޏެވެ. "މިފަދަ މީހަކު ތިމަން ބަލާ ޗެކްކުރުމަށްފަހު ނޫނީ ދުލެއްނުކުރެވޭނެއެވެ. ގޮސް އޭނާގެ ހަށިގަނޑު ގެންނާށެވެ." ޖޭލަރު އެނބުރި ބިލާލްގެ ކައިރިއަށް ގޮސް ބުންޏެވެ. "ކަލޭ ވަޞިއްޔަތެއް ކުރަން ބޭނުންނަމަ އަވަހަށް ކުރާށެވެ."\nބިލާލް ސުވާލުކުރިއެވެ. "ޚަބަރަކީ ކޮބައިހެއްޔެވެ؟" ޖޭލަރު ޖަވާބުދިނެވެ. "ކަލޭގެ ނަން މައްޔިތުންގެ ލިސްޓުގައި ހިމަނައިގެން ގޮސް ޙައްޖާޖުގެ އަތަށް ދިނުމުން އޭނާ ބުނީ މިހެން މިހެންނެވެ. އެހެންކަމުން ކަލޭ މައްޔިތެއްގެ ގޮތުގައި އޭނާގެ ކުރިމައްޗަށް ޙާޟިރުނުކޮށްފިނަމަ ޙައްޖާޖު އަހަރެން ޤަތުލުކުރާނެއެވެ. އަދި އަހަރެން މިހެދީ މަކަރެއްކަން އޭނާއަށް އެނގޭނެއެވެ. އެހެންކަމުން ކަލޭ މަރައިލުން ނޫން އެހެން ގޮތެއް އަހުރެންނަކަށް ނެތެވެ."\nބިލާލް އެހެން ނެހެދުމަށް އެދި ވަރަށް ރޮއި އާދޭސްކުރިއެވެ. ނަމަވެސް އެނޫންގޮތެއް ޖޭލަރަކަށްވެސް ނެތެވެ. އެހެންކަމުން ޖޭލަރު، ބިލާލްގެ ކަރުގައި ހިފައި ނޭވާ ހާސްކޮށްލައިގެން އޭނާ މަރާލިއެވެ. ދެން އެއަށްފަހު ޙައްޖާޖުގެ ކައިރިއަށް އޭނާގެ މަސްގަނޑު ގެންދިޔައެވެ. ޙައްޖާޖަށް ޤައިދީ މަރުވެފައިވާތަން ފެނުމުން މައްޔިތާ، އޭނާގެ ޢާއިލާއާ ޙަވާލުކުރިއެވެ. އެއަށްފަހު މީހުންގެ ދޫމަތީ މިބަސް ޢާންމުވިއެވެ. "ހަމަކަށަވަރުން ބިލާލް ބިން އަބީބުރްދާ، ދިހަހާސް ދިރުހަމަށް އޭނާގެ މަރު ގަތެވެ. އަދި އޭނާގެ މަކަރު އެނބުރި ރުޖޫޢަވީ އޭނާގެ މައްްޗަށެވެ." (نوادر من التاريخ: 1/105 ، تأليف: صالح محمد الزمّام)\nތަރުޖަމާ: އިނާޒް ޢަދުނާން ލިޔުމުގެ އަޞްލު: ސުންހެރޭ ޙުރޫފް / ޢަބްދުލްމާލިކް މުޖާހިދް\nޖުލައި 23, 2021 11:18\nއައްނި އަށް ވީގޮތް އޮޅުން ފިލާފި


Mihaathanah4lakka ahvure gina fathuruverin ziyaaraiykohfi - vNews.mv\nޠާހިރާ އަޒްހާރު 14 May 2021, 19:30\nފަތުރު ވެރިކަން އަރަނީ ކުރި. ޑޮލަރު ރޭޓް 19ރ . އިބޭ އާމްދަނީ ވަނީ ގިނަ. އިގްދިސޯދް ވަނީ ފުނޑު. ރައްޔިތުން ވަނީ ނިކަމެތިވެ ފަނާ. ވައް އަ ޖޯކް


މީސްތަކުން ޙައްޤުބަހެއްގެ އިންތިޒާރުގައި ތިއްބާ! (2 ވަނަ ބައި) | Dhiislam | Dhiislam\nއައްޝައިޚް މުޙައްމަދު ޠައްޔިބު ބިން ޢަބްދުލް ޙަކީމް ޖޫން 3, 2012\nފަހުގެ ތާރީޚަށް ނަޒަރު ހިނގާލާއިރު މިރާއްޖޭގައި އިސްލާމްދީނާ ދެކޮޅު ހިނގޭ ޙަރަކާތްތަކުގެތެރޭގައި (ތަބްޝީރު) ނުވަތަ ކްރިސްޓިއަން މިޝަނަރީ ޖަމާޢަތްތަކުގެ ވާކަތައް ހިމެނެއެވެ. އާދެ! ފައްޅިތަކުގެ ފާދިރީންގެ ލަނޑުދަނޑިތަށް ޙާސިލްކުރުމަށްޓަކައި މިރާއްޖޭގައި ކޮށްފައިވާ މަސައްކަތްތަކަކީ ފަސްއަޅާ ފޮރުވަން އުޅުނަސް ފޮރޮވާލެވޭ ވަރަށް ވުރެން ފާޅުގައި ހިންގާފައި ހުރި ޙަރަކާތްތަކެކެވެ.\nރާއްޖެތެރޭ ކުދި ކުދި އާބާދީތަކަށް އަމާޒުކޮށްގެން ގިނަގުނަ މަޝްރޫޢުތަކެއްވަނީ ހިނގާފައެވެ. މިކަމުގެ ތެރެއިންލާފަ ދެން މަޑުމަޑުން ކުރިފަޅަމުން ހެދެމުން އަންނަ އެންމެ ނުބައި އެއް ފިކުރަކީ (އިލްޙާދު) ނުވަތަ ކަލަކު ވޮޑިގެން ނުވާކަމަށް ދަޢުވާކުރާ މީހުންގެ ފިކުރެވެ. މިފިކުރު ރައްޖޭގެ ހަތަރުބިތުން ވަދެ މިތާގެ މީރުފެނުން ފެން ބޮއެ، މީތާގެ ޖައްވަށް ނޭވާލާ އޭގެ ކުރިތަށްފަޅަމުން ހެދެމުން އަންތާ ދުވަސްތަކެއްވެޖެއެވެ. އެހެންކަމުން މިކަމަށް ފިކުރުހިނގާލާ ބަޔަކު އަޅުގަނޑުމެންގެ ތެރޭގައި އެބަތިބިބާ!\nއިންސާނީ ޙައްްޤުތަކާއި މިނޫންވެސް އެކި ޙައްޤުތަށް ރައްކާތެރިކޮށްދޭ މީހުން ކަމަށް ދަޢުވާކޮށް މިފަދަ އެންމެހާ ގޮވެލި ތަކާއި ޝިޢާރުތަށް ނިވާފަތްގަނޑަކަށް ހަދައިގެން މިކުޑަ ކުޑަ ލޮބުވެތި ވަތަންގެ ޒުވާނުންގެ ގެ ދީނާ ފިކުރާ އަޚުލާޤާ މިތާގައި އޮތް ރިވެތި އާދަތަށް ހަލާކުކޮށް މިއަގުބޮޑު ތަރިކަ އަތުން ބީވެގެން ދާއިރުވެސް ހަމަ ބަލަހައްޓައިގެން ތިބެންވީތޯ !\nއާދެ ! އިލްޙާދުންގެ މަދަރުސާއިން ދޭ ތަރުބިޔަތުތަކުގެ ތެރޭގައި ދީނަށް ޖޯކު ޖެހުމާއި ދީނަށް ލޯބިކުރާ މީހުންނަށް ފުރައްސާރަކުރުމާއި އަދި އެމީހުންނަކީ ކަޓު ތަނެއްދޮރެއް ނުދަންނަ ދަށްފަންތީގެ ބައެއްގެ ގޮތުގައި ދެއްކުމާއި އެކު މިދީނުގެ ޙުކުމްތަކަށް އިންކާރުކޮށް ތިމާމެންގެ ހަވާނަފްސު ބުނާ ފަދަ މެދުމިނަކަށް ބައްޓަން ކުރުން ހިމެނެއެވެ. އަދި އެހެން ދީންތަކުގެ މިނިވަންކަން އިޢުލާނު ކުރުމަކީ އެމީހުންގެ ލަދީނީ އެޖެންޑާގައި ހިމެނޭ އެއްކަމެވެ.\nދީނާމެދު ޝައްކުއުފެއްދުމުގެ ގޮތުން ޒުވާނުންނާއި ކިޔަވާކުދިންގެ ތެރެއަށް ފޮނުވާލެވޭ ނުރައްކާތެރި މެސެޖުތަކާއި ހިތުގެ ތެރޭގައިވާ އީމާންތެރިކަން ޝައްކަށް ބަދަލުވަމުންދާއިރު އަޅުގަނޑުމެން ޣާފިލު ކަންމަތީ ތިބެން ހެޔޮ ވެދާނެ ތޯއެވެ. މީގެ މަސްތަކެއް ކުރިން ނިކުތީ ދީނީ މިނިވަންކަން ހޯދުމަށްޓަކައި 10 ވަރަކަށް މީހުންނެވެ. މާދަމާ ނިކުންނާނެ ޢަދަދެއްވެސް ނޭނގެއެވެ. އެމީހުންގެ ބޭނުމަކީ ކޮންމެހެން މިތާގައި އެހެން ދީންތަކެއް އޮތުމެއް ނޫނެވެ. އަދި ކިއެއްތަ ޝާއިޠާނާއަށާއި ދިރުހަމައި ދީނާރަށް އަޅުކަންކުރާ ފަސާދަ މުޖުތަަމަޢެއްގެ ގޮތުގައި މިތަން ވުމަށެވެ.\nމިހާ ނާޒުކު ދަނޑިވަޅެއްގައި އަޅުގަނޑުމެންގެ ތެރެއިން ހެޔޮ ވިސްނޭ ކޮންމެ މީހަކަށް ލާޒިމު ވެގެން ވަނީ ޒަތީ ތަޢައްޞުބުން ދުރުވެތިބެ، މިނުބައި ފިކުރަށް ޖާގަ ދޭ އެންމެހާ ދޮރުތަށް ބަނދުކުރުމުވެ. ވައިވަންނަ ވަރު ޖާގައެއް ދިނަސް ހަލުވި މިނުގައި މިނުރައްކާތެރި ބަލި ފެތުރެން ފަށާނެކަން ދަންނަން ޖެހެއެވެ. މި ނުރައްކާތެރި ބަލީގެ ފެށުމަކީ ދީނުގައިހުރި ވަކި ކަންކަން ޤަބޫލު ނުކުރުމެވެ. ނިމުމަކީ ތަވްޙީދުގެ ފޭރާން އެއްކޮށްބާލާ ޝިރުކުގެ އަހުލުވެރީންގެ ލިސްޓުން ޖާގަ ހޯދުމެވެ. އެހެންކަމުން މި ފިކުރަށް ޖާގަ ދިން މީހަކީ މުޅި އިސްލަމީ އުއްމަތަށް ޚިޔާނާތްތެރިވި މީހެއްކަމުގައި ބެލެވޭނެއެވެ. ﷲ ގެ ޙަޟްރަތުގައި ދެއްކޭނެ ފާޅުކުރެވޭނެ ޙުއްޖަތެއް ފަހެ އޮންނާނެ ހެއްޔެވެ. ތިމާ ޒާތީގޮތުން ވަކި ފަރުދަކަށް ކިތަންމެ ނުރުހުންތެރި ވިޔެއްކަމު އުއްމަތުގެ ޙައްޤުގައި ދީނުގެ ބަސް ކުރިއަށް ނެރެން ޖެހޭނެއެވެ.\nމި ކުޑަ ކުޑަ މުޖުތަމަޢު ތެރޭގައި އެކި ފަންތީގެ މީހުން ދިރިއުޅެމުންދާހިނދު ދީނުގެ ޙައްޤު ބަސް އަޑު އެހުމުގެ އިންތިޒާރީގައި އެކަމަށް ފެންބޮވައިގަނެފައި ވާޙާލުގައި ކިތަށް މީހުންތޯ ތިބީ ! އެހެން ކަމުން މިއީ ކުޅިވަރެއްކަމުގައި ދެކިގެން ތިބެ މާލަން މާލަން ތަކުގައާއި ފަރުދާތަކުގެ އަނެއްފަރާތުގައި ތިބެގެން އެއްވެސް ކަހަލަ ދިރާސާއެއް ކުރުމެއްނެތި ހިތުގައި އުފެދޭ ޝުޢޫރުތަކެއްގެ މައްޗަށް ބަސްބުނެ ހެދުމުން ނިކުމެދާނެ ނަތީޖާއަކާމެދު ކާކު ތޯ ވިސްނާލީ! އެހެނީ މިދެކެވޭ ވާހަކައަކީ ފޭރުމާއި ވައްކަމާ މަރާމާރީއާއި ބަޣާވަތުގެ ވާހަކައެއް ނޫނެވެ. އަދި ކިއެއްތަ އީމާންކަމުގައިހުރެ ކާފިރުކަމުގެ ތެރަށް ވަދެގެންދާވާހަކައެވެ. އަލިކަމުގެ ތެރޭގައި ހުރެ އަނދިރި ކަމުގެ ތެރެއަށް ވަދެގެންދާ ވާހަކައެވެ.\nއެހެން ކަމުން ތިމާމެން އެންމެގެ ނަޒަރު އެއްދިމާލަކަށް ގެންދަޖެހޭ ވަޤުތު އައިސް މިއޮތީޖެހިފައެވެ. މިމުހިއްމު ދަނޑިވަޅުގައި އިލްޙާދުންގެ މަދަރުސާއިން ކިޔަވައިގެން ތިބި މީހުން ބޭނުން ވާނީ ސިޔަސީ ކޮންމެވެސް ފިކުރެއްގެ ތެރެއިންލާފަ ހެޔޮލަފާ މީހުން އެއްބަޔަކު އަނެއްބަޔަކަ ޖައްސާ އެމީހުން އެކަމުގެ ތެރޭގައި މަޝްޣޫލުކޮށް ވަޤުތު ބޭކަރު ކޮށްލުމެވެ. ދުރުގައި ކުޅިބަލަންތިބެ ދަނޑިވަޅުގެ ބޭނުން ހިފައި އެމީހުން އެމީހުން ޙަރާކާތްތަކާއެކު ކުރިއަށް ގެން ގޮސްގޮސް ތިބޭނެއެވެ.\nލޮބުވެތި އަޚުން، މާތް ﷲ ތިބާއަށްވަނީ ހެވާނުބައި ވަކި ކުރާނެ ފުރިހަމަ ވަޞީލަތްތައް ދެއްވާފައެވެ. ތިބާގެ ވަށައިގެންވާ މުޖުތަމަޢުގައި ހިނގާ ކަންކަމާއި އަޑު ތަކާމެދު ތިބާ ޣާފިލުވެ ނުހުންނާށެވެ. އެއަޑުތަކުގެތެރެއިން ތިބާގެ ދީނަށް ތިބާގެ ޢަޤީދާއަށްކުރާ އަސަރުތަކަކީ ކޮބައިތޯ ވިސްނާލާށެވެ. ތިބާގެ ޒިއްމާ އުފުލާށެވެ. ޙައްޤުބަސް ފާޅުކުރަން ޖެހޭ ވަޤުތު މައްމަނެއްގެ ގޮތުގައި ނުވާށެވެ. އާދެ! ޢަލީ ބިން އަލް މަދީނީ މިފަދައިން ވިދާޅުވެފައިވެއެވެ. ﷲ ސުބުޙާނަހު ވަތަޢާލާ ދެމީހެއްގެ ފަރާތުން މިދީން ޢިއްޒަތްތެރި ކުރައްވާފައިވެއެވެ. އެއީ ޒަކާތް ނުދީ މުރުތައްދުވީ މީހުންގެ ކުރިމަތީގައި އަބޫބަކުރުގެ ފާނު އެޅުއްވި ފިޔަވަޅާއި އިމާމް އަޙްމަދު ބިން ޙަންބަލް ޤުރާއާނަކީ މާތް ﷲ ގެ މަޚްލޫޤެކޭ ބުނުވުމަށްޓަކައި ކުރިމަތި ކުރި އަނިޔާތަކުގައި އެކަލޭގެ ފާނުގެބަހަށް އެތަށްބަޔަކު އިންތިޒާރީގައި ތިއްބައި ހައްޤުބަސް ފާޅުކުރެއްވި ދުވަހެވެ.\nލިޔަމުންއައިސް މިލިޔުމުގެ ނިމުމަކާ ހިސާބަށް އައިސްފައިވަނިކޮށް ދެންމެ އަޅުގަނޑާ ބައްދަލުކުރީ އަޅުގަނޑު ކިޔަވައިދިން ދަރިވަރެކެވެ. އެއްކޮށް ކިޔެވި އެހެންކުދިންގެ ޚަބަރުދަބަރު އަހާލުމުން އެތަނުން އެއްކުއްޖަކު ދީނީ ކަންކަމަށް ސަމާލުކަން ނުދޭވާހަކައާއި ދީނުގެ ބައެއް ކަންކަމުގައި ޝައްކު އުފެދޭ ކަހަލަ ސުވާލަތައް ކުރިމަތި ކުރާވާހަކައެއް ފާހަގަ ކޮށްލިއެވެ. އާދެ މިއީ ކުޑަކުޑަ ވަޤުތުުކޮޅެއްގެ ތެރޭގައި އަޅުގަނޑުގެ ކަންފަތަށް ފޯރާފައިވާ ޚަބަރުތަކެވެ. ހިތާމައިގެ ކޮޅެއްވެސް ނެތެވެ. ޙައްޤު ބަހެއްގައި އިންތިޒާރުގައި ކިތައްމީހުން ތިބޭނެބާ!


BREAKING: Fuvahmulaku In Meehaku Covid-19 Ah Fassi Vehjje - Vaguthu\nފުވައްމުލަކުން މީހަކު ކޮވިޑް-19 އަށް ފައްސިވެއްޖެ\nފުވައްމުލައް ސިޓީ: ފޮޓޯ: ވޭލި ފުވައްމަލައް\nޏ. ފުވައްމުލަކު ސިޓީގައި ގޭގައި ކަރަންޓީން ވެގެން ހުރި މީހަކު ކޮވިޑް-19 އަށް ފައްސިވެއްޖެއެވެ.\nއެ ސިޓީން މީހަކު ކޮވިޑް-19 އަށް ފައްސިވެފައިވާކަން ހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ)ން ވަނީ "ވަގުތު"އަށް ކަށަވަރުކޮށްދެއްވާފައެވެ.\nއެޗްއީއޯސީގެ އޮފިޝަލަކު "ވަގުތު" އަށް ވިދާޅުވީ، އެ ސިޓީން މީހަކު ކޮވިޑް-19 އަށް ފައްސިވިކަން އެނގުނީ މީގެ އިރުކޮޅެއް ކުރިން ކަމަށެވެ. އަދި އެ މީހާ އަކީ ހޯމް ކަރަންޓީނުން ދޫކޮށްލަން ވެގެން މިއަދު ޓެސްޓު ހެދި މީހެއްކަމަށްވެސް އޮފިޝަލް ވިދާޅުވިއެވެ.\nފަހަކަށް އައިސް މާލެ އިން ރަށްރަށަށް ގޮސް ގޭގައި ކަރަންޓީންވާ މީހުން ކޮވިޑް-19 އަށް ފައްސިވާ އަދަދުތައް ދަނީ އިތުރުވަމުންނެވެ. އެކަމާއި ގުޅިގެން މިހާރު ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ވަނީ މާލެ އިން ރަށްރަށަށް ގޮސް ކަރަންޓީން ވެވޭނީ ސިއްހީ ކަމެއްގައި މާލެ އައިސް ރަށަށް ދާން މީހުންނަށާއި، ޒަރޫރީ ބޭނުމެއްގައި މާލެ އައިސް ރަށަށް ދާން ޖެހޭ މީހުންނަށް އެކަނިކަން ކަމަށް ކަނޑައަޅާފައެވެ.\nރާއްޖެ އިން މިހާތަނަށް 4,446 މީހަކު ކޮވިޑް-19 އަށް ފައްސިވެފައިވާ އިރު، އޭގެ ތެރޭގައި ހިމެނެނީ 2,293 ދިވެހިންނާއި 2،153 ބިދޭސީންނެވެ.\nއޮގަސްޓް 5, 2020 16:04\nއޮގަސްޓް 5, 2020 17:12\nއޮގަސްޓް 5, 2020 16:47\nކީއްވެބާ އޮމަދޫން ފެނުނުވާހަކަ ހަބަރުގަ ނެތީ؟އަހަރުން މިތިމީ އެކަމުގެ ތަފުސީލު އެގެން ބޭނުން ވެފަ.\nއޮގަސްޓް 5, 2020 17:45\nތިޔައީ ގަސްދުގަ މުޅިގައުމައް ބަލިފަޓުރާލުމުގެ ފޮޔަވަހީގެދަށުން ތިހިސާބައްދިއައީ މީގެ ކުރީގަ ރަށައްަފޮނުވަނީ ކަރަންޓީނުނިމްމާފަ މިހާރު އެމީހަކާއެމީހަކު ދޫކޮއްލީ ކެނެރީގެ މީހާ ހުރިހާމީހުނާވެސް ބަލިޖެހޭނޭބުނެފައޮތީމާ އެބުނި ބުނުން ސީދާކުރުމައްޓަކާ ކުރާކަމެއްގެ ގޮތުގާބެލެވެނީ


ކައުންސިލް އިންތިޚާބު ވެފައި މިވަނީ ބޮޑު ޖޯކަކަށް – މެމްބަރު އާމިރު | Sandhaanu\nކައުންސިލް އިންތިޚާބު ވެފައި މިވަނީ ބޮޑު ޖޯކަކަށް – މެމްބަރު އާމިރު\nދައުރުގެ ބޭރުން ބޭއްވި މަޖިލީހުގެ ޖަލްސާގައި މިއަދު ވާހަކަ ދައްކަވަމުން މަޖިލިސް މެމްބަރު އާމިރު ވިދާޅުވީ ކައްނުސިލް އިންތިޚާބު ވެފައި މިވަނީ ބޮޑު ޖޯކަކަށް ކަމަށެވެ. އާމިރު ވިދާޅުވީ މިގާނޫނަށް ކިތަންމެވަރަކަށްވެސް އިސްލާޙު ގެނެވިދާނޭކަމަށާއި އެހެންނަމަވެސް މިއީ ދައުރުން ބޭރުން ޖަލްސާއެއް ބާއްވައިގެން ކޮންމެހެން ކުރަންޖެހޭކަމެއްކަން ނުވަތަ ނޫންކަން ރައްޔަތުންނަށް ވަރަށް ރީތިކޮށް އެނގޭކަމަށެވެ.\nއާމިރު ވިދާޅުވީ މިހާރު ކައުންސިލް ހިންގާގޮތަށް ކައުންސިލް ބާރުވެރިކުރުވާށޭ ކިޔާފައި އެތަށްބައިވަރު މެމްބަރުންތަކެއް ލައިގެން މިކަން ކުރަން އުޅޭ އުސޫލަކުން މިކަންނުކުރެވޭނެކަން މާދަމާ އިނގިގެން ދާނެކަމަށެވެ. މި މަޖިލީހުގައި އަޅުގަނޑު ނުހުރެދާނެ އަޅުގަނޑަށް 100% ޔަގީންކަމާއި އެކު މިހެން ދަންނަވަންކެރޭ” އާމިރު ވިދާޅުވިއެވެ.\nރަށުގެ މުޅި ރައްޔިތުން އެކައުންސިލްގައި އުޅޭގޮތަށް އެކައުންސިލްގެ މަސައްކަތްތަކެއް ބިނާކުރެނެވި ގޮތަކަށް ކުރެވޭނެގޮތެއް އެއީ ލާހިކު ކުޅާދާނަގޮތެއް ނޫނެވެ. އަދިވެސް އަޅުގަނޑު ދަންނަވާނީ އިޚުލާސްތެރި ނިޔަތެއް ސަރުކާރާއި މަޖިލިސްގެ މެޖޯރިޓީގައި އޮތްނަމަ ކައުންސިލްގެ ޢަދަދު މަދުކޮށްފައި ކައުންސިލްގެ ރައީސް އާއި ނައިބު ރައީސް އަކީ ފުލްޓައިމް މަސައްކަތްކުރާ ވެރީންގެ ގޮތުގައި ތިބެފަ ދެންތިބޭ މެމްބަރުންނަކީ ސިޓިންގްއަކަށް ޕޭކުރާގޮތަށް މިނިޒާމް ބަށްޓަންކޮށްގެން ނޫނީ ބިނާކުރެނިވި ގޮތަކަށް މީގެ ނަތީޖާ ނެރޭކަށް ލާހިކު ކުޅަދާނައެއް ނޫންކަމަށެވެ. އެކަމަކު އެވިސްނުމެއް ނެތްކަމަށެވެ.\nއަޅުގަނޑުމެން ސިޔާސީ ގޮތުން ބަޔަކަށް ވަޒީފާތަކެއްދޭންޖެހޭ. އެހެޔޮ ބަޖެޓަށް ކިތަންމެ ބާރުބޮޑުވިޔަސް. މިކަހަލަ ވާހަކަ ދައްކަންވެސް މިތިބަ ގިނަ ސިޔާސީ މީހުން ތަންކޮޅެއް ބިރުގަންނަކަމުގައި އާމިރު ވިދާޅުވެ ކައުންސިލް އިންތިޚާބޭ ކިޔައިގެން ޖައްސައިގެން އުޅޭ ޑުރާމާއަށް ވަރަށް ފާޑުވިދާޅުވިއެވެ.\nއެހެންކަމުން މިހާރު ފެންނަމުންދާ ކަންކަމަށް ބަލާއިރު ދައުލަތެއްގެ ގޮތުގައި ރައްޔަތުންނަށް ރަނގަޅު ގޮތްތަކެއް ހޯދައިދިނުމަށް މަސައްކަތް ނުކުރާކަން ހުރިހާ ރައްޔިތުންނަށްވެސް ވަރަށްސާފުކޮށް އެނގޭކަމަށް އޭނާވިދާޅުވިއެވެ. ރައްޔިތުންގެ މެދުގައި ޢަދުލް އިންސާފު ގައިމުކުރެވިފައިވަނީ ކިހާމިންވަރަށްކަން ބެލެންޖެހޭކަން ފާހަގަކުރައްވައި އާމިރު އިތުރަށް މަޖިލިސްގެ ތަޅުމުގައި ވިދާޅުވީ ތިން ދައުރު މަޖިލީހުގައި މަސައްކަތްކުރަން ލިބުނުއިރު ލާމަރުކަޒީ ގާނޫނަށް އެކަންތަށް ދުވަހަކުވެސް އައިސްފާ ނުވާކަމަށެވެ.


(18 މެއި 2021 އާ ގުޅޭ)\nއަނތްބެއްގެ ގޮތުގައި ނޯޔާއާ މެދު ދެކެންތޯ އަހަން އޭނާ ނިންމި އެވެ. މަގަށް މަޑުކުރި ހުދުކުލައިގެ ޓެކްސީ އިން އަސްލަން ފޭބިތަން ފެނުނީ އެވަގުތެވެ. ފަހަތު ސީޓުން ކުދީން ގޮވައިގެން ފޭބީ ލޫނާ އެވެ. ބެލްކަނިން ބޭރަށް ގުދުވެލިއިރު ނޯޔާ ހީވީ ފުންމާލަން އުޅެނީ ހެނެވެ. އަޑުގެ ކޮޅަށް ހަޅޭލަވައިގަންނަން އޭނާ ބޭނުން ވިއެވެ. ފަހަތުން މީހަކު ހިފައި ތެދުކުރި ފަދައެވެ. ގުދަށް އޮވެފައި ކުއްލިއަކަށް ނޯޔާ ތެދުވެއްޖެ އެވެ. މައިދޮރާ ދިމާއަށް އޭނާ ދުއްވައިގަތެވެ. ލޫނާއާއި އަސްލަންއާ ކުރިމަތިލާން ކަހަލަ އެވެ. ސޯފާ ކައިރީ ފޯރިއާއެކު ޓީވީއަށް ގެއްލިފައި އިން އަނުމް ނުފެންނަ ކަހަލަ އެވެ. ދޮރު ހުޅުވާލި ގޮތަށް ނޯޔާ ނުކުތީ އެވެ. އިނިރޭސި ބަހުން ކުދި ކިޔަމުން ދިޔަ އެވެ. ހުތުރު ބަސްތަކުންނެވެ. މިފެންނަނީ ކުރީން ނޯޔާގެ ޠަބީއަތުން ފެނިގެން ގޮސްފައިވާ ފަދަ ކުލަވަރެއް ނޫނެވެ. އެފަދަ ގަދަ ރުޅިއަކީ އޭނާއާ ދުރު އެއްޗެކެވެ. ހުތުރު ބަހުން އެއްޗެއް ބުނާ އަޑެއް ނީވޭނެ އެވެ. މީހަކަށް އަނިޔާވެރިވުމަށް އެ ހިތަށް ނުވެސް އަރާނެ އެވެ. އެކަމަކު މިވަގުތު ނޯޔާގެ ހިތް އެދެނީ ލޫނާގެ މޫނުގައި ޖެހުނު އެންމެ ބާރަކަށް ޖަހާށެވެ. ފިރިމީހާގެ ކުރިމަތީ އެވެ. އަސްލަން ހުރީ ކިހިނެއްވެފައިތޯ ސުވާލު ކުރާށެވެ. އަނބިމީހާ ހިތްހަމަ ނުޖެހޭކަން އެނގުމުން އެ ހިސާބުން އެކަމަކާ ދުރުވުމަކީ ފިރިމިހާ ކުރަންޖެހޭނެ ކަމެކެވެ. ހާއްސަކޮށް ހިލޭ އަންހެނަކާ ދެމެދު އޮންނަ ގުޅުންތަކެވެ.\nދުވަމުން ނުކުމެ ލިފްޓުގެ ސުވިޗަށް އޮބަން ފެށި އެވެ. އޭގެ އަމިއްލަ ދުވެލީގައި އައުން ވެސް މިއަދު ނޯޔާއަށް ލަސް ވެއްޖެ އެވެ. މުއްކަވާލެވިފައިވާ ކަނާއަތުން ސުވިޗުގައި އޭނާއަށް ތެޅުނެވެ. އަވަހަށް ލިފްޓު އެބަޔަށް އާދޭތޯކަން ޔަގީނެވެ. އޭނާއަށް ރޮވެނީކަން އެނގުނީ ހުޅުވުނު ލިފްޓުގެ ތެރެއަށް ވަދެވުނު ފަހުންނެވެ. ދެ ކޯތާފަތް ތެމި ހެދުނު ރޮނގުން ތިރިއަށް ކަރުނަތައް ފައިބައިގަތް ހިނދެވެ. ސިކުނޑިއަށް އަރާފައި ހުރި ވާންކަން ކުޑަވެ ބުއްދީގެ ބޭނުން ކުރެވެންފެށީ ދެނެވެ. ބަނޑުގައި ދެއަތުން ހިފަހައްޓާލުމާއެކު ލިފްޓުގެ ތެރެއަށް ނޯޔާއަށް ތިރިވެވުނެވެ. ދެ ކަކޫ މައްޗަށެވެ. ތަދުވާން ފެށީ އޭނާގެ ބަނޑަކަށް ނޫނެވެ. މޭގައި ތެޅެމުންދިޔަ ހިތަށެވެ. އެ ހިތް ފުނޑުފުނޑު ވަނީ ކަން ގައިމެވެ. ހަމައެވަގުތުން ނޯޔާގެ ދުލުން އަނުމްގެ ނަން ކިޔާލެވުނެވެ. އެކުއްޖާ ދޫކޮށްލާފައި އޭނާ އައިކަން ހަނދާންވީއެވެ. ބައޯ ޖަހައިގެން ކުރިއަށް ޖެހެމުން ކޮޅަށް އޭނާ ތެދުވި އެވެ. ހަލުވިކޮށް އަލުން އެޕާޓްމެންޓަށް ވަންނަން ނޯޔާ އައެވެ. މައި ދޮރު ހުޅުވާލި ގޮތަށް ނުލައްޕާކަން ހުރީ އެނގުނީ ދެނެވެ. ކުޑަ ވަގުތުކޮޅަށް ވިޔަސް އޭނާގެ ހޭ ބުއްދި ފިލައިގެން ދިޔައީކަން އިހްސާސް ކުރެވި ރުއިން ބާރުވިއެވެ. ރޮމުންރޮމުން އައިސް އަނުމް އުރާލިއެވެ. އެކުއްޖާ ގޮވައިގެން އޭނާ ގޮސް ވަނީ ކޮޓަރިއަށެވެ.\n"ލޫނާ މަޑު ކުރޭ... ސާރާ! މަލް ގޮވައިގެން އެތެރެއަށް ވަދޭ." ސާރާގެ ކޮނޑުގައި ހިފާލަމުން އަސްލަން ބުންޏެވެ.\n"އެ ކުދީންނާއެކު އަހަރެން ދިއުން ކީއްތަވާނީ؟" ލޫނާ ބުންޏެވެ. އެ އަޑު އަސްލަން ނޭހި އެވެ. އަނެއްކޮޅުން ބައްޕަ ބަލަން ހުރި ގޮތުން ސާރާ އަވަހަށް ކޮއްކޮގެ އަތުގައި ހިފާލަމުން ހިނގައިގަތެވެ. މަލްސާގެ އަތުގައި އޮތް ހަދިޔާ ދައްކާ ލަމުން ލޫނާއަށް އެ ކުއްޖާ ޝުކުރު އަދާކުރީ ނިކަން ހިނިއައިސްފަ އެވެ. ދެބެން ގޮސް ގޭގެ ދޮރޯށިން ވަނުމުން އަސްލަން މަޑުކުރީ ސީދާ ދޮރޯށި ކުރިމަތީ އެވެ.\n"ލޫނާ ކަންތައް ތިކުރާ ގޮތުން އަހަރެން ހިތްހަމައެއް ނުޖެހޭ. މިގެއަށް ނާންނާށޭ ކުރިން ދުވަހު ވެސް ބުނިން. އެއީ ސަމާސާއަކަށް ބުނި އެއްޗެއް ނޫން. އަނެއްކޮޅުން އަހަރެންގެ ދަރީން ބޭނުން ކުރަން ތިފެށީ ލޫނާގެ އަމިއްލަ ފައިދާއަށް. އެއީ ކުޑަކުދީން، ތިގޮތަށް އަހަރެންގެ ދަރީންނެއް ޔޫސްއެއް ނުކުރެވޭނެ. އަހަރެންމީ މަލްސާއެއް ނޫން ހަދިޔާއެއް ދީގެން ހެއްލޭކަށް. އެކުއްޖާ ލޫނާއާ ހެދި އެހާ ވަރުން އުޅުނީ ތި ދިން ހަދިޔާގެ ބޭނުމުގަ. ފަހަރެއްގައި ވެސް ލޫނާއަށް ބޭނުން ވެގެންނެއް ނޫން. އެހެންމީހަކު ހަދިޔާއެއް ދިނަސް ހަމަ އެހެން އޭނާ އުޅޭނެ."\n"ތިހުރިހާ ކަމަކީ ވެސް ނޯޔާއަށް އަހަރެމެން ދެ މީހުން ދެމެދުގައި އޮތް އެކުވެރިކަން ހަޖަމް ނުވުން. އަސްލަން އޭނާގެ ދަށުވެފައެއްނު ތިހުންނަނީ. މައިރާ ދުވަހަކު ވެސް އަސްލަންގެ އެއްވެސް ކަމަކަށް ފާޑުކިޔާފައެއް ނުވޭ. ހަމައެކަނި އެކުވެރިކަން އޮންނާނީ ފިރިހެނުންނާ ނޫންކަން މައިރާ އަންޑަސްޓޭންޑްވޭ. ތި އަންހެނަކާ އިންފަހުން އަސްލަން މުޅިން ބަދަލު ވެއްޖެ." ލޫނާ ބުނެލި އެވެ.\n"އަހަރެން ހުންނަނީ އަނބިދަށުވެފައި ވިޔަސް އެއީ ލޫނާއާ ބެހޭ ކަމެއް ނޫން. ނޯޔާ ނުޖެހޭ މައިރާއަށް ވާކަށް. ތަކުރާރުކޮށް މިހެން ވެސް ބުނެވިއްޖެ. އަހަރެންނަކީ މިހާރު ނޯޔާގެ ފިރިމީހާ. ކިތަންމެ ވަރަކަށް މައިރާއޭ ކިޔަސް، އޭނާއެއް ނާންނާނެ، މާޒީގެ ތެރޭ އަދިވެސް ލޫނާއަށް ތި އުޅެވެނީ. ދެން އޮތީ އިރުއިރުކޮޅާ ތި ހިފާ ދަމާ އެކުވެރިކަން... އަހަރެން އަދި އެކުވެރިކަން ކަނޑައެއް ނުލަން. ހަމައެކަނި ބުނީ ގެއަށް ދެން ނާންނާށޭ. އޮފީހުން ބައްދަލުވެއްޖެނަމަ އެހެންޏާ ވެސް ވާހަކަ ދައްކާ އުޅޭ އުސޫލުން ލޫނާއާ ވާހަކަ ދައްކަމެންނު. އެކަމަކު މިހާރު އަހަރެންނަކަށް ވެސް ނުފެނޭ ދެން އަހަރެމެން އެކުވެރީންގެ ގޮތުގައި ތިބޭކަށް. ލޫނާ ހީވަނީ އަހަރެންނަށް ނޫނީ ނޯޔާއަށް ޖެއްސުމަށް އުޅޭހެން. ތި އެކުވެރިކަމަށްވުރެ އަހަރެންނަށް އަނބިމީހާ މުހިންމު. ނޯޔާ ނޭދޭ އެއްވެސް ކަމެއް އަހަރެން ކުރާކަށް ބޭނުމެއް ނޫން. އޭނާއަށް ދަތިކަމެއް ލިބޭނަމަ އެކަމުން އަހަރެންނަށް ލިބޭނެ ހިތްހަމަޖެހުމެއް ނޯންނާނެ. މިވަރުން ނުވިސްނޭނަމަ ދެން އަހަރެން މިހެން ރީތިކޮށް ވާހަކައެއް ނުދައްކާނަން. ލޫނާއާ މެދު ފިޔަވަޅު އަޅާނަން. އަހަރެންގެ ދިރިއުޅުމާ ކުޅެން ނޫޅޭތި، ނޯޔާއާއި ދަރީންނާ ނުބެހޭތި. އެމީހުންނާ ކުރިމަތިލަންޏާ ލޫނާ ހިތަށް ވެސް ނާރާ ފަދަ ބޮޑު ދުޝްމިނަކަށް އަހަރެން ވެދާނެ. ދެން ދޭ މިތަނުން... އުމުރުގަ ވެސް މި ގެއަކަށް ދެން ނުވަދެވޭނެ." އަސްލަން މޫނުން ނުދެއްކި ނަމަވެސް އެ އަޑުގައި އިންތިހާ ދަރަޖައިގެ ނުރުހުމާއި ހަރުކަށިކަން ވިއެވެ.\n"އަސްލަން." ލޫނާ ގޮވާލީ މަޑުމޮޅި ގޮތަކަށެވެ. ނަމަވެސް އަސްލަންގެ އަސަރެއް ނެތް މޫނަށް ބަދަލެއް ނައިތާ ލޫނާއަށް ޝައުގުވެރި ކަމެއް ވެސް ނުވެއެވެ. އޭނާގެ ނަޒަރު ހިންގާލީ މަގުމައްޗަށެވެ. ހުރެވުނީ ގޭގެ ދޮރޯށި ކުރިމަތީ އެވެ. އޭނާގެ ކުރިމަތިން ފެންނަން ހުރީ ނޯޔާގެ ގެއެވެ. އެގެއިން މީހާކު ނުކުމެ ދާނެތީ ވެސް އަސްލަން ވިސްނަ އެވެ. މަގު ހިނގާ މިހުންނާ މެދު ވެސް އޭނާ ވިސްނައެވެ. އެގޮތަށް ދޮރޯށި ކައިރީ އަންހެނާ ވާހަކަދައްކަން ހުރުމަކީ އޭނާގެ އުސޫލެއް ނޫނެވެ.\n"އަހަރެން... އަސްލަންދެކެ ލޯބި..." ލޫނާގެ ވާހަކަ ފުރިހަމަ ކުރާކަށް އަސްލަން ފުރުސަތެއް ނުދިނެވެ.\n"ނޯޔާ ނޫން އަންހެނަކަށް އަހަރެން ބޭނުމެއް ނުވޭ. ވިޔާނުދާ ވާހަކަ ނުދައްކާ އަނބުރުވެރި އަންހެނެއްހެން ގެއަށް ދޭ." އަސްލަން ބުނެލި އެވެ. އޭނާ ދޮރޯށި ހުޅުވާލުމާއެކު ހަލުވި ފިޔަވަޅުގައި އެތެރެއަށް ވަދެ ދޮރޯށި ޖެހިއެވެ.\nމިއަދު ދުވަހަކުވެސް ލޫނާއާމެދު ހިތްހަމަނުޖެހި ރުޅި ނާންނަވަރަށް އަސްލަން ރުޅި އަތުވެއްޖެ އެވެ. އޮފީސް ތެރޭގައި އޭނާގެ ކައިރީގައާއި ކުދީން ގޮވައިގެން އުޅުނު ގޮތުންނެވެ. މިހާއިރު ވަންދެން އޭނާ އެއްޗެކޭ ކެތްކުރީ ދަރީންގެ ކުރިމަތީ ވާހަކައެއް ނުދައްކަން ވެގެންނެވެ. މަލްސާއަށް ވާހަކައެއް އިވުނަސް އެކަމާ ސަމާލުކަން ނުދީފާނެ އެވެ. އެކަމަކު ދޮށީ ދަރިފުޅު ސާރާ އެގޮތެއް ނޫންކަން އަސްލަންއަށް ރަނގަޅަށް އެނގެއެވެ. އެކުއްޖާ އިވޭ އަޑުތަކާމެދު ވިސްނައެވެ. ސުވާލު ކުރެއެވެ. ވީއިރު އެ ދެމެދުގައި ދެކެވޭ ވާހަކައެއް ނޯޔާގެ ކަންފަތާ ދިއުމަކީ ވުން އެންމެ ކައިރި ކަންތަކަށެވެ. ދޮރޯށީގައި ލެނގިލައިގެން ހުރި އަސްލަންއަށް ނިތްކުރީގައި ކަނާއަތު އިނގިލިތަކުގެ ކުރި ހިންގާލިއެވެ. މުސްތަޤުބަލްގައި ލޫނާގެ ދަރީންނޭ ބައެއް ސްޓާފުން ކައިރީ ބުނަމުން ދިޔައީ ކޮން ހައިސިއްޔަތުންބާއޭ އަސްލަންއަށް ސުވާލު ކޮށްލެވުނެވެ. ހަމައެހިނދު ޗަސްޖަހާލި އެވެ. އެ ހިޔާލު ވެސް އޭނާއަށް ކަމު ނުދިޔައީ އެވެ. ނޯޔާ ދޫކޮށްލާފައި އެއަށްވުރެ ރަނގަޅު އެހެން އަންހެނެއް ދެން ލިބޭނޭ ކަމަށް އަސްލަން ގަބޫލެއް ނުކުރެއެވެ. އޭނާގެ ނަޒަރުގައި ދަރީންނަށް ހޯދާ ދެވޭނެ އެންމެ މާތް ރަނގަޅު މަންމަ ކަމުގައި ނޯޔާ ވެއެވެ.\n"އޭނާ މިގޭ ދޮށަށް އަންނަކަން އެނގިއްޖެއްޔާ ނޯޔާގެ މޫޑު ހަރާބު ވާނެ. ނަސީބެ އެ ދުވަހުވެސް އަހަރެން ނުކުތް ވަގުތާ ދިމާވިކަން. މިއަދު އެ އައީ އެ މަގުސަދުކަން ޔަގީން. ލޯބިވޭ ބުނަންތަ އެ އުޅުނީ. އޭނާދެކެ އަހަރެން ލޯބިވެދާނޭ ހީވީތަ؟ އަހަރެން ދުވަހަކުވެސް އެކަހަލަ އިޝާރާތެއް ކޮށްފައެއް ނުވާނެ. މިހެންވެތަ ހުސެން ބުނީ ލޫނާއާ ދުރުން އުޅޭށޭ. އަނެއްކާ ހުސެންއާ ހިތާވާން އުޅުނީތަ؟ އެކަން ނުވީމަ އަހަރެންނާ ދިމާކުރަން އައީތަ؟ ހުސެންއާ ދެމީހުން އެންމެ އެއްކޮށް އުޅުނީ... އެކަމަކު މިހާރު އެ އެކުވެރިކަން އެއްގޮތަކަށް ވެސް ނުފެނޭ. މިއަދު ހުސެން އައިނަމަ އަހަރެންގެ ފަހަތުން ލޫނާ އަޔަނުދޭނެހެން ހީވޭ. މިވީ ގޮތުން އޭނާއާ މިވާހަކަ ދައްކަން ޖެހޭނެ. ހުސެންއަށް ކޮންމެވެސް އެއްޗެއް އެނގިގެން އެ އުޅެނީ." އަމިއްލަ ނަފްސާ އަސްލަން ވާހަކަ ދެއްކި އެވެ. އޭނާގެ ސިކުނޑިއަށް ލިބިފައިވާ ނުތަނަސްކަން ފިލައިގެން ނުދިޔައެވެ. އެހެންނަމަވެސް ފުންނޭވައެއް ހަށިފުރާ ބޭރުކޮށްލުމާއެކު އޭނާ އެތެރެއަށް ވަދެގެން އައެވެ.\nލިފްޓުން ނުކުތް ހިނދު އަސްލަންއަށް ފެނުނީ އެޕާޓްމެންޓުގެ ދޮރު ކައިރީ އިށީނދެ ތިބި ސާރާއާއި މަލްސާއެވެ. ހައިރާންވެ އަވަހަށް އެކުދީންގެ ގާތަށް އައެވެ.\n"އެއްވެސް ކުއްޖެއް ނެތީ ކަންނޭނގެ. ދޮރެއް ނުހުޅުވާ." މަލްސާ ވާހަކަ ދެއްކި އެވެ.\nއަސްލަން އަވަހަށް ތަޅު ހުޅުވާލި އެވެ. ދެބެން ގޭތެރެއަށް ވަނީ އެކުއެކީގައެވެ. ގޭތެރެއަށް ވެރިވެފައި އޮތީ ފަޅުކަމެވެ. މަންމައަށް ގޮވަމުން ގޭތެރޭގައި މަލްސާ ދުއްވަން ފެށިއެވެ. ފަހަރަކު ކޮޓަރިއެއް ބަލަމުންނެވެ. އެކުދީން ގެއަށް އަތުވެއްޖެކަން އިއުލާން ކުރާ ކަހަލައެވެ. ނޯޔާގެ ކޮޓަރި ތަޅުލާފައި ހުރިކަން އެކުއްޖާ ފާހަގަ ކުރި އެވެ.\n"މަންމައަށް ނިދިފަ އޮތީ ކަންނޭނގެ. ދެން އަޑުގަދަ ނުކުރޭ." ސުވާލު އުފެދިފައި ހުރިއިރު އަސްލަންއަށް ވެސް އޭނާ އެ ބުނި ބަސް ތެދަކަށް ނުވާނޭކަން އެނގެ އެވެ. އެހެންވިޔަސް އޭނާ ކަންބޮޑުވާކަން ނުދެއްކި އެވެ. އިރުއޮއްސެން ވާއިރު ބެލްކަނީގެ ދޮރު ދަމާލައި ތަޅުލުމަށްފަހު ފަރުދާތައް ވެސް ދަމާލި އެވެ. އެވަގުތު އަސްލަންގެ ލޮލުގައި މޭޒުމަތީ އޮތް މާބޮނޑި އަޅައިގަތެވެ. އޭނާއަށް ވުރެ ކުރީން އޭގެ ކައިރިއަށް ދެބެން އަތުވެއްޖެ އެވެ. އޭގައި އެކުދީން އަތްލަން އުޅުމުން ދެބެން ކައިރީ ކޮޓަރިއަށް ގޮސް ހެދުން ބަދަލުކޮށް ފާހާނާއަށް ވަދެ އަތްފައި ދޮވުމަށް އޭނާ ބުންޏެވެ. އެކުދީން ކޮޓަރިއަށް ވަނުމުން އަސްލަން މާބޮނޑި ބެލުމުގެ ބަދަލުގައި އައިސް ހުއްޓިލީ ނޯޔާގެ ކޮޓަރި ދޮރުމަތީއެވެ. ތަޅުގައި ހިފާލައިގެން ހުރެ އޭނާ މަޑުމަޑުން ޓަކި ދިނެވެ. ނޯޔާގެ ނަމުން ގޮވާލިއެވެ.\n"ދޮރު ހުޅުވާލަން އެބަ." ތަޅުދަނޑިފަތި ހިފައިގެން އައިސް ދޮރު ކައިރީ މަޑުކޮށްލަމުން އަސްލަން ބުނެލި އެވެ.\nކޮޓަރީގެ ދޮރު ހުޅުވުނުއިރު ނޯޔާ އޮތީ ތަޅުންމަތީ އޮތް ރަގުގަ އެވެ. ބާލީސްތަކުގެ މެދުގައި ކުޅޭއެއްޗެހި އެއްކުރަން އަނުމް އިނެވެ. ދަމާލާފައި އޮތް ކަނާއަތުގެ ތެރޭ ނޯޔާ އޮތީ މޫނު ފޮރުވާލައިގެންނެވެ. ދޮރާ ދިމާއަށް ފެންނަން އޮތީ އޭނާގެ ފުރަގަހެވެ. އަސްލަން ކޮޓަރިއަށް ވަދެ ދޮރު ކައިރި ކޮށްލި އެވެ. ނޯޔާގެ ކައިރިއަށް ގުދުވެލައި އަނުމް އުރާލި އެވެ. ކުޑަކަކޫ މައްޗަށް ތިރިވެލަމުން މަޑުމަޑުން ނޯޔާގެ ކޮނޑުގައި ކޮއްޓާލި އެވެ. ނޯޔާ އޮތީ ނިދާފަ ނޫންކަމެއް އަސްލަންއަކަށް ނޭނގެ އެވެ.\n"ނޯޔާ. މިގަޑީގަ ނިދަނީތަ؟ އިރުއޮއްސިއްޖެ. ބަންގި އެ ގޮވަނީ... ތެދުވެލަންވީނު." އަސްލަން ވާހަކަ ދެއްކި އެވެ.\n"ލޫނާ ގޮވައިގެން މިސްކިތަށް ދާގަޑި ޖެހެނީ ދޯ." ޝަކުވާއާއި ރުޅިން ފިހެމުންދިޔަ ނޯޔާގެ ހިތް ގޮވާލިއިރު އެހެން އަސްލަންއާ ދިމާއަށް ބުނެލަން ނޯޔާ ނުހަނު ބޭނުންވެފައި އޮތެވެ.\n"ނޯޔާ، ވަރުބަލީތަ؟. ބަނޑަށް ތަދުވަނީތަ؟. މަންމަ ކައިރިއަށް ކުދީން ފޮނުވަންތަ؟. އެކަމަކު ތިތާ އޮންނާކަށް ނުވާނެއެއްނު. އަވަހަށް ތެދުވޭ. އެނދުގަ އަރާމު ކޮށްލާ." އެހެންޏާ ނޯޔާ ނޫޅޭ ގޮތަކަށް ވިޔަސް އަނބިމީހާގެ ހާލަތު އެނގިފައި އޮތުމުން "އަންޑަސްޓޭންޑިން" ފިރިއަކަށް ވާން އަސްލަން މަސައްކަތް ކުރީއެވެ.\nނޯޔާ މަޑުމަޑުން ތެދުވެ އިށީނެވެ. އޭނާ އިނީ އަސްލަންއަށް މޫނު ނުފެންނާނޭ ހެންނެވެ. އޭނާއަށް ކޮށްފައިވާ އަސަރު ދައްކަން ބޭނުން ނުވީއެވެ. އެބަ ނުކުންނަން ކަމުގައި ނޯޔާ ބުނެލި އެވެ. އަސްލަން މަޑުކޮށްލަން އުޅެފައި ވެސް އެ ކޮޓަރިން ނުކުތީ ވިސްނިގެންނެވެ. ނޯޔާ ތެދުވަން މަސައްކަތް ނުކޮށް އެ އިންނަނީ އަސްލަން ނުކުންނަން ދެން ކަން އެނގުނީ އެވެ. އަނުމް އުރާލައިގެން ހުރެ އަސްލަން ނުކުތީ އެވެ.\nލޯގަނޑު ބަލާލުމާއެކު ތުވާލިން ނޯޔާ މޫނު ފުހުނެވެ. އެހެންވިޔަސް ރުއިމުގެ އަސަރު ފިލައިގެން ނުދިޔައެވެ. ނުކުންނަން ބޭނުން ނުވެގެން އަނެއްކާ ވެސް އޭނާއަށް އިށީނދެވުނީ އެނދުގައެވެ. އެގެއިން ނުކުމެގެން ދިއުމުގެ ހިޔާލު ނޯޔާއަށް އައީ ދެނެވެ. އަސްލަންއަށް ދުވަހަކުވެސް އޭނާ ބޭނުން ވާގޮތް ނުވިސްނޭނެއޭ ނޯޔާ ހިތަށް އަރަނީ އެވެ. އޭނާ ނާހަނީސް އަސްލަންއަށް ނުބުނެވެންވީ ކީއްވެ ހެއްޔެވެ. އޭނާދެކެ ލޯބިވަންޏާ ނުބުނެ ހުންނަންވީ ކީއްވެ ހެއްޔެވެ. އެކުގައި އުޅޭން ބޭނުންވާނަމަ އަސްލަންއަށް ވެސް ބުނެވޭނެ ނޫން ހެއްޔެވެ. ކޮންމެ ކަމެއްގައި ނޯޔާ އިސްނަގަން ޖެހޭނެ ހެއްޔެވެ. އޭނާ އަސްލަންގެ އަނބީމީހާއަށް ވާން އިސްނުނަގާ ހެއްޔެވެ. އެ ކުޑަކުޑަ ތިން ކުދީންނަށް ޓަކައި ފުރިހަމަ މަންމައަކަށް ވާން އިސް ނުނަގާ ހެއްޔެވެ. ހުރިހާ ކަމެއް ދޫކޮށްލާފައި އެ ދިރިއުޅުމަށް ހުސްވެ ނުގަންނަން ހެއްޔެވެ. އެއްވެސް ޝަކުވާއެއް އަސްލަންއާ މިހާތަނަށް ކޮށްފައެއް ނުވެއެވެ. މޫނުގައި އަތް އެޅި ގޮތަށް ނޯޔާ ރޯން ފެށި އެވެ. ސައިކަލު ފަހަތަށް ލޫނާ އަރުވައިގެން އަސްލަން ދިޔަ ގޮތް ލޮލަށް ފެންނަނީ އެވެ. އެއާ ވިދިގެން މިއަދު ޓެކްސީއިން ދެ ކުދީން ގޮވައިގެން ލޫނާ ފޭބި ގޮތެވެ. ފެންނަ މީހުންނަށް އެއީ ދެމަފިރިންނާއި ކުދީންކަން ސިފަ ވާނޭކަން ޔަގީނެވެ. އެކަމަކު ހުރިހާ ބުރައެއް އުފުލައި އެކުދީންނަށް ޓަކައި ހުސް ވެގެން ހުރީ ނޯޔާ ނޫން ހެއްޔެވެ. ގިސްލެވުނު ހިނދު ނޯޔާ ދެތުންފަތް ބައްދާލި އެވެ. އޭނާ އަސްލަންގެ ކޮޓަރީގައި ހޭދަކުރި ރޭތައް ހަނދާން ކުރިއެވެ. އެ ހަށިގަނޑުގެ ހޫނު އިހްސާސްވާހާ ގާތުގައި އެ ދެއަތުގެ ހިމާޔަތުގައި ރޭ ވޭތުވެގެން ދިޔައީ ކިހާ އުފާވެރިކޮށް ހެއްޔެވެ. އެކަމަކު ދާއިމީ ގޮތެއްގައި އެ އުފާވެރިކަން ނޯޔާއަށް ދިނުމަށް އަސްލަން ނުވިސްނާ ކަހަލައެވެ. ކައިވެނީގެ ރޭ އޭނާ ގެނެސް އަސްލަން ވެއްދި ކޮޓަރިއަކީ ނޯޔާގެ މަގާމު ކަހަލައެވެ. ފުރިހަމަ އަނތްބެއްގެ ހައްގު އޭނާއަށް ދޭން އަސްލަން ބޭނުންނުވަނީ ހެއްޔެވެ. ފުނޑުފުނޑު ވަމުން ދިޔަ ހިތަށް އެއްލި ގާބުރިއަކަށް އަސްލަންގެ ފަޓުލޫނު ޖީބުން ފެނުނު ލޫނާގެ ބުރުގާ ދަތި ވިއެވެ. ޔަޝާ ދެއްކި ވާހަކަތައް ތެދުވާން ނޭދުނަސް އެއީ ތެދަކަށް ވެދާނޭކަމާމެދު ނޯޔާއަށް ވިސްނުނެވެ. އިތުރަށް އެހިތް ހަލާކުވެއްޖެއެވެ. އޭނާއާ ކައިރިނުވެ ލޫނާއާ އަސްލަން ކައިރިވެދާނެ ހެއްޔެވެ. އަނތްބަކަށް ފިރިމީހާ ބޭނުންވާ ޒަރޫރީ ބޭނުންތައް އަސްލަންއަށް ފުއްދައިދެނީ ލޫނާބާއެވެ. ގައިމު ވެސް ލޫނާގެ ވާހަކަތައް ހުރީ އެފަދައިންނެވެ.\nނޯޔާ ނުނިކުތުމުން އަސްލަން ކުދީން ގެން ގޮސް މަންމަގެ ބަޔަށް ލީއެވެ. ނޯޔާ ވަރުބަލިކޮށް އުޅޭތީ އިޝާ ނަމާދުން އޭނާ އަންނަންދެން މަންމަ ކައިރީ އެކުދީން ބައިތިއްބާލަ ދިނުމަށް އެދުނެވެ. އޭނާ އެނބުރި އެޕާޓްމެންޓަށް އައެވެ. އޭރު ވެސް ނޯޔާ ކޮޓަރިން ނުނިކުމެވެ. އެ ކޮޓަރިއަށް ދެވަނަ ފަހަރަށް ވަންނަން އައީ އެހެން ވެއެވެ. އަސްލަން އަޖައިބުވީ ދޮރު ހުޅުވާލި ހިނދު ކަންފަތުގައި ރުއިމާއި ގިސްލުމުގެ އަޑު ޖެހުމުންނެވެ. ހާސްވެފައި އެތެރެއަށް ވަން ގޮތަށް ނޯޔާގެ ކައިރީ އެނދުގެ މަގަތުން އިށީނެވެ.\n"ކިހިނެއްވީ؟. ކީއްވެ ރޮނީ؟." އަސްލަން އެއްސެވެ. ނޯޔާގެ ކޮނޑުގައި ފިރުމާލައި ގާތްކޮށްލަން އަސްލަންއަށް އުޅެވުނެވެ. އިތުރު ހައިރާންކަމެއް ލިބުނީ ނޯޔާ ދެކޮނޑު ފޮޅުވާލައި ދުރަށް ޖެހުނީމައެވެ.\n"ކައިރި ނުވޭ." ނޯޔާއަށް ބުނެވުނެވެ. ސިހިފައި އަސްލަންއަށް ޖެހެވުނީ ދުރަށެވެ.\n"ނޯޔާ." އަސްލަންއަށް ގޮވާލެވުނީ ކަންބޮޑުވެފައި އިނދެއެވެ.\n"އަހަރެން އެކަނި ދޫކޮށްލަފާނަންތަ؟" ގިސްލެވިފައި އަޑުގައި ހަރުކަށިކަން ވިއެވެ. އަސްލަން ހިމޭންވީ ފެންނަ މަންޒަރު ގަބޫލު ނުކުރެވިފައި އިނދެއެވެ. އެފަދަ ގޮތަކަށް އޭނާއާ ނޯޔާ ވާހަކަ ދައްކާނޭ ހީކުރެވިފަ ނެތީއެވެ. ނޯޔާއަށް ކަމެއްވެއްޖެކަން އަސްލަންއަށް ބުނެދިނީ ފެންނަމުން ދިޔަ ގަބޫލުކުރަން ދަތި ސިފަތަކުންނެވެ.\n"ލީވް... ޕްލީޒް..." މިވަގުތު އަސްލަންއަށް ބަލާލުން ނޯޔާއަށް ކެތްވާވަރު ކަމަކަށް ނުވީއެވެ. ދެން ބުނެވޭނީ ކިހާވަރެއްގެ އެއްޗެއް ކަމެއް އޭނާއަށް ވެސް ނޭނގެ އެވެ. ވީއިރު ބުނެވޭ ބަހަކުން ފަހުން ދެރަވާން ޖެހޭ ފަދަ ހާލަތެއް މެދުވެރި ވެދާނެކަން ޔަގީނެވެ.\nމަޑުމަޑުން އެނދުން އަސްލަން ތެދުވި އެވެ. ހަރަކާތްތަކުން ފެންނަނީ މަޖުބޫރު ކަމެވެ. އެ ކޮޓަރިން ނުކުންނަން ބޭނުން ނުވާކަމެވެ. މިވަގުތު ނޯޔާ އެކަނި ދޫކޮށްލަން ހިތް އެއްގޮތަކަށް ވެސް ނޭދެއެވެ. އަސްލަން ނުކުތުމާއެކު ނޯޔާ ފުންމައިގެން ތެދުވިއެވެ. ކޮޓަރީގެ ދޮރު ލައްޕާ ތަޅުލީ ދޮރުމަތީ އަސްލަން ބަލަން ހުއްޓަ އެވެ.\n"ނޯޔާ... ޕްލީޒް... ކިހިނެއްވީ؟. އަހަންނަށް ކަމެއް ކުރެވުނީތަ؟. ބުނެބަލަ." ހާސްވެ ހުރެ ދޮރުގައި ޓަކި ދިނުމާއެކު އަސްލަން ވާހަކަދެއްކިއެވެ.\nނޯޔާއަށް މިއައި ބަދަލާއެކު ގެއިން ނުކުތުން ރަނގަޅު ހިޔާލަކަށް އަސްލަންއަށް ނުވިއެވެ. އޭނާ ވާހަކަ ދެއްކިއެވެ. އެކި ސުވާލު ކޮށްފިއެވެ. ނޯޔާގެ ފަރާތުން އެއްވެސް ކަމެއް އޮޅުމެއް ނުފިލިއެވެ. އެހެންވެ އޭނާ ނަމާދަށް އެރީ ވެސް ސިޓިންރޫމުގަ އެވެ. ނޯޔާ ކޮޓަރިން ނުކުމެއްޖެނަމަ ފެންނާނެތީ އެވެ. އިޝާ ނަމާދުން ފޭބި ގޮތަށް ނޯޔާގެ ކޮޓަރި ކައިރިއަށް އަނެއްކާ ވެސް އަސްލަން އައެވެ. އަނބިމީހާއަށް ގޮވިއެވެ. ކަންބޮޑުވެ ގޮތް ހުސްވެފައި ފިކުރު ކުރަން ހުރެވޭކަށް އަސްލަންއަކަށް ނެތެވެ. މަންމަގެ ގާތުގައި ތިބި ކުދީންނަކީ އޭނާގެ ބޮލުގައި އެޅިފައި އޮތް ޒިންމާ އެކެވެ. މަންމަގެ ބަޔަށް ގޮސް ކުދީން ގޮވައިގެން އަސްލަން އައެވެ. އެރޭގެ ބާކީބައި ހޭދަވެގެން ދާނީ ކިހިނެއްކަމެއް އަދި ތިން ދަރީން މަންމައަށް ބޭނުންވެގެން ބުނުމުން ދޭނޭ ޖަވާބެއް އަސްލަންއަކަށް ނޭނގެއެވެ.\nގޭތެރޭ އަނުމްގެ ރުއިން ގަދަވެއްޖެ އެވެ. މަންމަގެ އެހީތެރިކަން ހޯދުމުގެ ވިސްނުމެއް އަސްލަންގެ ނެތެވެ. އަނުމް ކާގަޑި ފާއިތުވަނީކަން އެނގެއެވެ. އެ ރޮނީ ބަނޑުހައި ވެގެންނެވެ. އެހެންވެ އޭނާ އުޅުނީ ބުއްފުޅިއެއް ދޭން ކަމަށެވެ. ދެން ތިބި ދެބޭން ވެސް ކާމޭޒު މަތިން ތަށިތައް ނުފެންނާތީ މަންމައަށް ގޮވަން ފަށައިފި އެވެ. ކުއްލިއަކަށް އަސްލަން އިހްސާސް ކުރެވުނީ އޭނާގެ ދިރިއުޅުމުގައި ނޯޔާގެ ހިއްސާ އޮތް މިންވަރެވެ. ކައިވެނި ކުރި ދުވަހުން ފެށިގެން ނޯޔާ އޭނާގެ ދަރީން ބަލަހައްޓަމުން އައީ ކިހާ ފުރިހަމައަށްކަން ހިތަށް ވަނެވެ. ތިން ދަރީންގެ ކަންތައް އެއްވެސް ކުއްޖެއްގެ ކަމެއް އުނިނުވާނޭހާ ފުރިހަމައަށް ނޯޔާ އައީ ކޮށްދެމުންނެވެ. މިއަދު އެކުދީން ވެސް ނޯޔާއަށް ގޮވުމަށް އެ އެދެނީ އެކުދީން ބޭނުންވާ ގޮތަށް ހުރިހާ ކަމެއް ކޮށްދޭން އެނގޭނީ ހަމައެކަނި އެ މަންމައަށްކަން ގަބޫލުކުރާތީއެވެ.\n"ނޯޔާ..." ދޮރު ހުޅުވާލުމާއެކު ކޮޓަރިން ނުކުމެގެން އައީ ނޯޔާ އެވެ. އަސްލަން ގޮވާލުމުން ރައްދެއް ނުދިނެވެ. ބަލާ ވެސް ނުލިއެވެ. އައި ގޮތަށް އަސްލަންގެ އަތުން އޭނާ އަނުމް އުރާލައިފި އެވެ. އަދި ކާ މޭޒު ދޮށަށް އަނުމްގެ ކާން އިންނަ ގޮނޑި ޖައްސާލި އެވެ. މަންމަ އުރާލުމުން ދެން ގިނަ އިރެއް ނުވެ ކާން ލިބިދާނޭކަން އެ ކުޑަކުޑަ ކުއްޖާއަށް ވެސް ވިސްނުނީ ކަންނޭނގެ އެވެ. ރުއިން މަޑުވިއެވެ. އެރޭ އަނުމްއަށް ދޭން ތައްޔާރު ކޮށްފައި ހުރި ކާއެއްޗެހި ތައްޓަށް އެޅިއެވެ. އެކުއްޖާ ކާން ބޭންދުމަށްފަހު ކާމޭޒުމައްޗަށް ތަށިތައް ނަގަން ފެށިއެވެ. ރޭގަނޑުގެ ކެއުމަށް ތައްޔާރު ކުރިއެވެ. ބެލްކަނީގެ ދޮރު ހުޅުވާލައިގެން ދޮރުކަނީގައި ލެނގިލައިގެން އަސްލަން ހުއްޓެވެ. ނޯޔާގެ ކޮންމެ ހަރަކާތަކަށް ބަލާށެވެ. ނޯޔާ ކަންތައް އެ ކުރާގޮތުން އަސްލަންގެ ހިތަށް ވަރަށް އަސަރު ކޮށްފި އެވެ. ދެރަވެއްޖެ އެވެ. ކުރެވުނީ ކީއްކަން ނޯޔާ ބުނާނެނަމައޭ އޭނާ ހިތަށް އަރައެވެ. ނޯޔާ ވާހަކަ ނުދެއްކިޔަސް ދާގޮތަށް ގޮސް އޭނާގެ ގައިގާ ބައްދާލުމާއެކު ދެއަތުގެ ތެރޭ ހައްޔަރުކޮށްލަންވީއޭ ވެސް އޭނާ ހިތުގައި ވިއެވެ. އަދި ވަރަށް ލޯބިވެޔޭ، ތިހެން ނުހަދާށޭ ބުނެ ނޯޔާގެ ދެއަތާއި މޫނުގައި ބޮސްދޭން އަސްލަންގެ ހިތް ރޮމުންދިޔައެވެ.\nކުދީން ނިދުމުން އެ ކޮޓަރިން އަސްލަން ނުކުތެވެ. ނާއުންމީދުވެ ހުރެއެވެ. ނަމަވެސް ކޮޓަރި ކައިރީ ހުއްޓިލައިގެން ހުރި ނޯޔާ އޭނާއަށް ފެނިއްޖެ އެވެ. ބޮޑު އެއްފިޔަޅު އޭނާ އަޅާލި ކަހަލައެވެ. ހަލުވިކަމާއެކު އޭނާ އައިސް ހުރީ ނޯޔާގެ ކައިރީ އެވެ.\n"އަހަރެން ވަރުބަލިވެއްޖެ." ނޯޔާ ބުންޏެވެ.\n"އަހަރެން ކީއްކޮށްދޭންވީ؟." އަސްލަން އަހާލީ ނުހަނު އަވަހަށެވެ.\n"ބްރޭކެއް... މި ލައިފްއިން ބްރޭކެއް." ނޯޔާ އިސްޖަހާލީ ހިތާ ދެކޮޅަށް ބުނީތީ އެވެ.\n"ނޯޔާ." ތި އެދެނީ ކޮންކަމަކަށްހޭ އަހާ ފަދައިން އަސްލަން ގޮވާލި އެވެ. ނޯޔާގެ އަތުގައި ހިފާލެވެން އުޅުނެވެ. ނަމަވެސް އެއަށްވުރެ ކުރީން ނޯޔާ ދެއަތް އުރާލައިފި އެވެ. އެހެންވެ ދިއްކޮށްލެވުނު އަތް އަސްލަން ވެސް ދުރުކޮށްލީ އެވެ. ކުރިމަތީ ނޯޔާ ހުރިއިރު ވެސް އަސްލަންއަށް ހީވަނީ އެތައް މޭލެއް ދުރުގައި ނޯޔާ ހުއްޓިލައިގެން ހުރި ހެންނެވެ.\n"މަންމަ ކައިރިއަށް ދާން އަހަރެން ނިންމައިފިން." ނޯޔާ ބުނެލި އެވެ. އަސްލަން ސިހުނެވެ. އެ މޫނުން ފާޅުވި އަސަރުތަކުން އޭނާގެ ބޯމައްޗަށް އުޑު ވެއްޓުނު ފަދައެވެ.\n"ކޮންއިރަކުން އަންނާނީ؟" އަސްލަން އަހާލި އެވެ.\n"ދެ ދުވަސް." ނޯޔާ އިސްޖަހައިގެން ހުރެ ބުނެލި އެވެ.\nއަސްލަންގެ ހިމޭންކަން ދިގުލައިގެން ދިއުމާއެކު ނޯޔާއަށް އިސްއުފުލާ ލެވިއްޖެއެވެ. އެސްފިޔަ ޖަހާލަން ހަނދާންނެތިފައި ހުރި މީހަކުހެން އަސްލަން ބަލަން ހުއްޓެވެ. އެ ދެ ލޮލުގެ ތެރެއަށް ގެނބިގެންދާން ނޯޔާގެ ހިތް އެދުނެވެ. އެއާއެކު އޭނާ އެދުނަސް ފޮނުވާނުލާން ނޯޔާއަށް ހިތުގެ ފުންމިނުން އެދެވުނެވެ. އަސްލަންއާ ދުރަށް ނުދެވޭނެއޭ ބުނާ އަޑު އަހަން ނޯޔާގެ ހިތް ތެޅިތެޅި އޮތެވެ.\n"އެންމެ ރަނގަޅު." މަޑު އާހެއް ފަދައިން އަސްލަން ބުނެލި އެވެ. އަދި ނުހަނު އަވަހަށް އޭނާ އެނބުރިލައިފި އެވެ. ނޯޔާއަށް ފުރަގަސް ދިނީއެވެ. ވަގުތުކޮޅަކަށް ހުއްޓުން އަރާފައި އެގޮތުގައި އަސްލަން ހުއްޓެވެ. ދެން އޭނާ މަޑުމަޑުން ގޮސް ނުކުތީ ބެލްކަންޏަށެވެ.\nއަސްލަންއަށް ބަލަން ހުރި ނޯޔާގެ ލޮލުން އޭގެ މަގާމު ދޫކޮށް ކަރުނައިގެ ސައިލެއް އޮހިގަތެވެ. ނަމަވެސް ދެ ލޯ ފުހެމުން އޭނާ އެ އެޕާޓްމެންޓުން ނުކުތެވެ. ލެއްޕުނު ދޮރު އަސްލަން ދުވެފައި އައިސް ހުޅުވާލި އެވެ. ލިފްޓުގެ ދޮރު ލެއްޕުނު ހިނދު ހިތާއި ނަފްސުން ބައެއް އުނިވެއްޖެކަމުގެ އިހްސާސް ކުރެވުނެވެ.\n"ކިހިނެއް މިވީ؟ އެކަމަކު ނުދާށޭ ބުނިނަމަ ނޯޔާ މަޑުކުރާނެތަ؟" އަސްލަން އެނބުރި އެޕާޓްމެންޓަށް ވަނެވެ. ބަދިގޭ ކަބަޑުތަކުގެ މަތީ އޮތް މާބޮނޑި ފެނި އޭގެ ކައިރިއަށް އައެވެ. އެއީ ކުދީން ގޮވައިގެން ހަވީރު އޭނާ ނުކުމެގެން ދިޔައިރު އެގޭގައި އޮތް އެއްޗެއް ނޫނެވެ. ކާމޭޒުމަތީ އޮއްވާ އެތަނަށް ގެނައީ ވެސް ނޯޔާއެވެ. އަސްލަން މާބޮނޑި ނެގިއެވެ. ކާޑުކޮޅު ފެނި އޭގައި އޮތް އެއްޗެއް ބެލިއެވެ.\n"ނޯޔާއަށް އައި ބަދަލަކީ މި މާބޮނޑިތަ؟ އެމް!... އެއީ ކާކު؟ ލޯބިވެޔޭ... މީ ކާކު؟. ނޯޔާއަކީ މީހެއްގެ އަނތްބެއް. އަހަރެންގެ އަންހެނުން. އެވަރު މި މީހަކަށް ނޭނގުނީތަ؟ ނޫނީ ގަސްދުގައިތަ؟" ހިޔާލުތަކުގައި އަސްލަން ކޮށިއެރިއެވެ. މާބޮނޑި ހޫރާލެވުނެވެ. ދެން ފެންފޮދެއް ބޯން އަވަސްވިއެވެ.\n"ނޯޔާ... ދަރިފުޅު އެކަނިތަ؟" ދޮރު ހުޅުވާލި ރޫމާއަށް ނޯޔާގެ ފަހަތުން ހޯދާލެވުނެވެ. ހާސްވެ ކަންބޮޑުވީ ނޯޔާގެ މޫނު ފެނިފައެވެ. ރޮއެފަކަން އެހެރީ އެނގިއެވެ. އަވަހަށް ދަރިފުޅުގެ ކޮނޑުގައި ހިފާ ކައިރިކޮށްލުމާއެކު އެތެރެއަށް ވެއްދިއެވެ.\n"މަންމާ، މިގޭގަ މިރޭ މަޑުކޮށްލެވިދާނެތަ؟" ނޯޔާގެ އަޑު ކުރެހުނެވެ. ދެ ލޮލަށް ޖަވާމާ ކަރުނަ ނުހިފެއްޓިގެން އޭނާ އިސްޖަހާލީއެވެ.\n"ނޯޔާގެ ކޮޓަރި ހުންނާނެ. އަވަހަށް ހިނގާ." ރޫމާ ބުންޏެވެ. އޭނާ ނޯޔާ ގޮވައިގެން އައިސް ކޮޓަރިއަށް ވަނެވެ. އެނދު ފެނިފައި އޭނާ ނެތަސް އެ މަންމަ އެނދުގެ ތަންމަތި ބަދަލުކުރާކަން ނޯޔާއަށް އެނގުނެވެ. އެނދުގައި އިށީނުމާއެކު މަންމަގެ ގާތުން ނޯޔާ އެދުނީ ނިދާލަން ބޭނުންވާ ކަމެވެ. އެއާއެކު ރޫމާ ބޯޖަހާލީ ދަރިފުޅު އެކަނިވެލަން ބޭނުންވަނީކަން އެނގޭތީއެވެ. ނޯޔާގެ ބޮލުގައި ބޮސްދީފައި އަރާމުކޮށް ނިދާލަން ބުނެ ރޫމާ ނުކުތީއެވެ.\n"ނޯޔާ ކީކޭތަ އެކީ؟ އެމަންޖެ ގޮވައިގެން ކޮޓަރިއަށް ތިދިޔައީޔޯ! އަސްލަން ނާދޭތަ؟" ރޫމާ ސިޓިންރޫމަށް ނުކުތްތަން ފެނި އައްޔޫބް ވާހަކަދައްކަން ފެށިއެވެ.\n"މިރޭ ވާހަކަދެއްކުން ރަނގަޅެއްނުވާނެ. ހީވަނީ ވަރަށް ބޮޑު ދެބަސްވުމެއް އެ ދެކުދީން ދެމެދު ހިނގައިފިހެން. ނޯޔާ އެ އައީ ރޮމުންރޮމުން. އަދި އިނީ ހުއްޓާލާ ގޮތަކަށް ނޫން. މިރޭ އޭނާ ވިސްނަން ވަގުތު ދޭންވާނެ. މާދަން ހެނދުނުން އަހަރެމެން އޮޅުންފިލުވަން އުޅޭނީ. ވަރުބަލިވެފަ ހުރިހެން ހީވޭ... އަންނާނަން ޖޫސްތަށްޓެއް ދީފައި." އައިސްއަލަމާރި ކައިރީ ހުއްޓިލި ރޫމާ ވާހަކަދެއްކިއެވެ. އައްޔޫބުގެ މޫނަށް ހައިރާންކަމާއި އެއްވަރަށް ހާސްކަން ވެރިވިއެވެ.\nދިގު ރެއެކެވެ. ދެ ނަފްސު ތިބީ ދެ ތަނުގައެވެ. އެއްފުރާޅުން ބޭރުގައެވެ. އަސްލަންއާއި ނޯޔާގެ ލޮލުގައި ވެސް ނިންޖެއް ނެތެވެ. ވިސްނާވިސްނާ އަސްލަންގެ ބޮލުގައި ރިހެނީއެވެ. ރޮއެރޮއެ ނޯޔާ ހިނދެން ކައިރިވަނީއެވެ. ދެ މީހުންގެ އުޅުން ހުރީ އެއްގޮތަކަށެވެ. އެނދުގައި ނޯވެވުމުން ތެދުވަނީއެވެ. އިށީނދެ ނީނދެވުނުން ކޮޅަށް ހުރެއެވެ. ދެކޮޅަށް ހިނގައެވެ. އަނެއްކާ ވެސް އޮށޯވެއެވެ. މިގޮތަށް ތަކުރާރު ކުރެއެވެ.\nފަތިސްވެ އާ ދުވަހެއް ފެށިއްޖެއެވެ. ވަރުބަލިކަމާއެކު އެނދު ހުރަހަށް ކުރުގެޅިލައިގެން ނޯޔާ އޮތެވެ. ފަތިސް ނަމާދުން ފައިބައިގެން އައިސް ރޫމާ އެ ކޮޓަރިއަށް ވަނެވެ. ދަރިފުޅު ފެނުމާއެކު ހިތަށް އުނދަގޫވިއެވެ.\n"ދެމަފިރިންގެ ކަމެއްކަން އެނގޭ. އެހެންވިޔަސް މަންމައާ ހިއްސާ ކުރެވިދާނެތަ؟ ދަރިފުޅު ކޮންމެވެސް ކަމަކާ ވަރަށް ދެރަވެއްޖެކަން އެނގޭ." ރޫމާ ވާހަކަދެއްކިއެވެ. ނޯޔާ ހިމޭންވެ އޮތީއެވެ. ދަރިފުޅުގެ ފައިގައާއި އަތުގައި ރޫމާ ފިރުމިއެވެ. އަނެއްކާ ވެސް ވާހަކަދެއްކިއެވެ.\n"މަންމަ ކަމެއް ބޭނުންވީމަ ބައްޕައަށް އެނގޭ. މަންމަ އުފާކޮށްދޭން ކުރާނީ ކީއްކަން ވެސް ބައްޕައަށް އެނގޭ. ނޫންތަ މަންމާ!." ނޯޔާ ވާހަކަދެއްކިއެވެ. ރޫމާ ހިނިތުންވެލިއެވެ.\n"ހުރިހާ ފަހަރަކުނޫން. ނޯޔާއަށް މިހާރު ތިފެންނަ ބައްޕަ... މި މަންމައާއެކު އުޅޭތާ ކިތައް އަހަރު މިވީ. އަހަރެމެން އަންހެނުންނަށް ވާގޮތެއް އެއީ. އަހަރެމެން ބޭނުންވާގޮތް، އަހަރެމެންގެ ހިތުގައި އޮންނަ އެއްޗެއް. ފިރިންނަށް އެނގެން ޖެހޭނެއޭ. އެކަމަކު އެހެންވާނީ ކިހިނެއް؟ އެމީހުންނަކީ ވަހީ އިއްވެވޭ ބަޔަކީތަ. ހުރިހާ ކަމެއް އެނގެން... އެއީ ވެސް އަހަރެމެން ފަދަ އިންސާނެއް. ހިތުގާ އޮންނަ އެއްޗެއް އެނގުމެއްނުވޭ. ހިތުގައި އޮންނަ ކަންތައް ކިޔާދޭންވީ އެހެންވެ. ރުހޭ ކަންތަކާއި ނުރުހޭ ކަންތައްތައް، ލޯބިކުރާ ކަންކަމާއި އެކަމަކުން ފޫހިކަން ގެނެސްދޭ ކަންކަން ވެސް... މިހެން ގޮސް ހުރިހާކަމެއް. އަނބިމީހާގެ ގޮތް އެންމެ ރަނގަޅަށް ކިޔާދޭން އެނގޭނީ ހަމަ އެ އަނބިމީހާއަށް، ފިރިމީހާގެ ގާތުން ކަމެއް އެނގެން ބޭނުންވެއްޖެނަމަ އަވަހަށް އަހަންވާނެ، އެކަކުއަނެކަކު ދަސްވާނީ އޭރުން. ދެމަފިރިންގެ ގުޅުން ބަދަހިވާނީ އޭރުން. ދެ މީހުންގެ ހުރި އެއްގޮތް ކަންތަކާއި ނުގުޅޭ ކަންކަން ދަސްކުރަން ފަސޭހަވާނެ... ދަރިފުޅުގެ ބައްޕައަކީ މަންމަދެކެ ލޯބިވާ ފިރިއެއްކަން ޔަގީން. އަނބިމީހާ ބޭނުންވާގޮތް ހާމަކުރުމުން ލޯބިވާ ފިރިއަކު އެކަން އަބަދަށް ހަނދާން ބަހައްޓާނެ. އައްޔޫބު ބަހައްޓާ ފަރުވާތެރިކަމުގެ އަސްލަކީ އެއީ. މަންމަ ވެސް ބައްޕަ ވެސް އެންމެ އިސްކަމެއް ދޭ ކަމަކީ އެއީ. ކޮންމެ ކަމެއް ވިޔަސް އަހަރެމެން މަޝްވަރާކުރަން. ބައެއްފަހަރު އަހަރެމެންނަށް އަނެކާ ހިތަށް އަރާފާނޭ އެއްޗެއް ނޭނގޭތީ ބައެއް ވާހަކަތައް ނުބުނެ ހުރެވޭ. މަންމަގެ ނަޒަރުގައި އެއީ އެއްގޮތަކަށް ވެސް ކަމުދާ ގޮތެއް ނޫން. ނުބުނެ ހުރުމުން ޝައްކުތަކާއި ވަހުމްތައް ވާނީ އިތުރު." ނޯޔާ ބޯހިއްލާލައި އެނދުމަތީ ދެމެމުން އައިސް ރޫމާގެ އުނގުގައި ބޯ އަޅާލިއެވެ.\n"އަނުމް މިހާރު ހޭލާނެ. ބުއްފުޅިބޯން ބޭނުންވާނެ. މަލްކޮއަށް ނުގޮވަންޏާ ނިދަން އޮވެދާނެ... ދެން މިރޭ ނިދާނީ އެހާލަހުން. ސާރާ އަހާނެ ހެނދުނު ސައިބޯން ހުރީ ކޯއްޗެއްތޯ." ރޮމުންރޮމުން ނޯޔާ ވާހަކަ ދެއްކި އެވެ.\n"މަންމައަކަށްވުމަށްފަހު ދަރީން ދޫކޮށް ނުލެވޭނެ. ދަރިފުޅާއެކު އެކުދީން ގެނައިނަމަ." ނޯޔާގެ ބޮލުގައި ފިރުމިއިރު ރޫމާގެ ތުންފަތުގައިވީ ލުއި ހިނިތުންވުމެކެވެ. ހޫންއެކޭ ބުނެލާ ފަދަ އަޑެއް ލައްވާލުމާއެކު މަންމަގެ އުނގުގައި ނޯޔާ މޫނު ފޮރުވާލީއެވެ.\nމެންދުރުވީއިރު އަސްލަންގެ ހިތަށް ކުޅަދާނައެއް ނުވިއެވެ. ނޯޔާ ބުނިހެން ދެ ދުވަސް ނުދެވޭނެތީ އެވެ. އޭނާގެ އެހާ ކެތްތެރިކަމެއް ނެތީއެވެ. ނޯޔާއާއި ނުލާ އުޅުން ދަތިވޭނަކަށް ވީމައެވެ. ތިން ކުދީން ގޮވައިގެން ގެއިން އަސްލަން ނުކުތީ ނޯޔާ މެންގެއަށް ދާށެވެ. ލޯބިވާ އަނބިމީހާއާއި ކުދީންގެ ގޮވަމުންދިޔަ މަންމަ ބަލާއެވެ. އޭނާ ނޯޔާ ނުލާ އެނބުރިއެއް ނާންނާނެއެވެ. އެންމެންގެ ތެރޭ އާދޭސް ކުރަން ޖެހުނަސް އެކަން ކުރާނެއެވެ. ވީގޮތެއް އޮޅުންފިލުވާނެއެވެ. ނޯޔާ އެދޭ ގޮތަކަށް އެދޭ ކަމެއް ކޮށްދޭނެކަމުގެ ޔަގީންކަން ދޭނެއެވެ. ނޯޔާ ބުނި ކޮންމެ ކަމެއް އަސްލަން ކުރާނެއެވެ. އޭނާ ހުރީ އެ ޔަގީންކަމުގައެވެ. ތައްޔާރުވެއެވެ.\nބެލް ޖެހިތާ ގިނައިރެއް ނުވަނީސް ދޮރު ހުޅުވީ ރޫމާއެވެ. އަސްލަންއާއި ތިން ކުދީން ފެނުމުން ރޫމާއަށް ނަގައިގަނެވުނެވެ. ހިނިތުންވުމަކާއެކު ވަންނާށޭ ރޫމާ ބުނީ އުފަލާއެކު މަރުހަބާ ކިޔާ ފަދައިންނެވެ.\n"މަންމާ... ނޯޔާ." އަސްލަންގެ އަޑުގައި ވަނީ ޖެހިލުންވުމެވެ. ހިނދުކޮޅަކަށް ވިޔަސް ރޫމާ ހުއްޓުން އެރިއެވެ. ކައިވެންޏަށް ފަހު އޭނާއަށް މަންމާއޭ އަސްލަން އެ ގޮވާލީ ފުރަތަމަ ފަހަރަށެވެ. އަބަދުވެސް ރޫމާ ކުރިމަތީ އަސްލަން ފެންނަނީ ލަދުން އިންނަ ތަނެވެ. އެކަމަކު މިއަދު އެފަދަ އަސަރެއް ނުފެނެއެވެ. އޭގެ ބަދަލުގައި ކަމަކާ ކުރިމަތިލާން ތައްޔާރުވެ އައިސް ހުރި ފަދައެވެ.\n"މި މަންޖެ މަންމައަށް ދޭންވީނު. ދޭބަލަ އެތެރޭ ހުރި ކޮޓަރިއަށް. އެބައޮތް ކޮޓަރީގަ." ރޫމާ ބުނެލިއެވެ. ޝުކުރުވެރި ބެލުމަކާއެކު އަސްލަން ބޯޖަހާލިއެވެ. ރޫމާއަށް އަނުމް ދީފައި އަސްލަން ހިނގައިގަތެވެ.\nނޯޔާގެ ކޮޓަރީގައި ޓަކި ދީފައި އަސްލަން ދޮރު ހުޅުވިއެވެ. އެނދުގެ ބޯލާކޮޅު ފަޑީގައި ލެނގިލައިގެން އިން ނޯޔާއަށް ލިބުނީ ސިހުމެކެވެ.(ނުނިމޭ)


ޚާރިޖީ ގުޅުމުގެ އެންމެ މުހިންމު ބޭނުމަކީ ޤައުމީ ސިޔާދަތު ރައްކާތެރިކުރުން – ރައީސް - MV Times\nޚާރިޖީ ގުޅުމުގެ އެންމެ މުހިންމު ބޭނުމަކީ ޤައުމީ ސިޔާދަތު ރައްކާތެރިކުރުން – ރައީސް\n1 October 18th, 2020 - 10:25 AM\nރާއްޖެއިން ހުރިހާ ޤައުމަކާއެކުވެސް ޚާރިޖީ ގުޅުން ވަރުގަދަކޮށް ހަރުދަނާކުރުމުގެ އެންމެ މުހިންމުކަމަކީ ރާއްޖޭގެ އަމިއްލަ މިނިވަންކަމާއި ސިޔާދަތު ރައްކާތެރިކުރުންކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެވެއެވެ.\nމިއަދު ފާހަގަކުރަމުން މިދާ ރާއްޖޭގެ ޤައުމީ ދުވަހުގެ މުނާސަބަތުގައި ޤައުމާ މުޚާޠަބުކުރައްވައި ވާހަކަފުޅުދައްކަވަމުން ރައީސް ވިދާޅުވީ މިއަދުގެ ފިކުރިއްޔާތާއި، މިޒަމާނުގެ ސިޔާސީ، އިޤްތިޞާދީ ވިސްނުމަކީ، މިނިވަން މުސްތަޤިއްލު ޤައުމުތަކެއްގެ، ގުޅިލާމެހިފައިވާ ބަދަހި އެއް މުޖްތަމަޢެއްކަމަށެވެ. އަދި ދިވެހިރާއްޖެއަކީވެސް އެ މުޖްތަމަޢުގައި ހިމެނޭ ޢާއިލާއެއް ނުވަތަ ބައިނަލްއަޤްވާމީ މުޖްތަމަޢުގެ އެއް ގޭބިސީކަން އެމަނިކުފާނު ފާހަގަކުރެއްވިއެވެ.\n"ފުރަތަމަ ކަމަކީ، ރާއްޖޭގެ އަމިއްލަ މިނިވަންކަމާއި ސިޔާދަތު ފުރިހަމައަށް ރައްކާތެރިކުރުން. ދެވަނަ ކަމަކީ، އެ ގުޅުންތަކުގެ ސަބަބުން، ރައްޔިތުންނަށް ފައިދާއާއި ލާބަ ލިބޭނެކަން ކަށަވަރު ކުރުން. މިސަރުކާރުގެ ފުރަތަމަ ދުވަހުން ފެށިގެން، މިއަދާ ހަމައަށްވެސް ތަންފީޒުކުރަމުން މިއަންނަނީ މި ސިޔާސަތު. " ރައީސް ވިދާޅުވިއެވެ.\nރާއްޖޭގެ މިހާރުގެ ޙާލަތުގެމައްޗަށް ބައްލަވާލައްވައި ވާހަކަފުޅުދައްކަވަމުން ރައީސް ވިދާޅުވީ ކޮވިޑް-19ގެ ބަލިމަޑުކަން ރާއްޖެ ވަށައިލިއިރު، އަޅުގަނޑުމެންގެ ޚާރިޖީ ގުޅުންތައް އިޢާދަކުރެވި ބަދަހިވެފައިވާކަމީ، މާތް ﷲގެ މަދަދާއެކު، ދިވެހި ރައްޔިތުންނަށް ލިބުނު ވަރަށް ހެޔޮ ނަސީބެކަމަށެވެ. ކޯވިޑް-19އާ ދެކޮޅަށް މިކުރާ މަސައްކަތުގައި، ފަންނީ ގޮތުންނާއި މާލީ ގޮތުން ވެސް، ބައިނަލްއަޤްވާމީ މުޖްތަމަޢުގެ ވަރަށް ދީލަތި އެހީތަކެއް އަންނަނީ ލިބެމުންކަން އެމަނިކުފާނު ފާހަގަކުރެއްވިއެވެ.\nޤައުމީ އެއްބައިވަންތަކަމާއި ޤައުމިއްޔަތުގެ މުހިންމުކަމުގެމައްޗަށް އަލިއަޅުއްވާލައްވައި ވާހަކަފުޅުދައްކަވަމުން ރައީސް ވިދާޅުވީ އެއް ބަހަކުން ވާހަކަ ދައްކާ، އެއް ސަގާފަތެއް ޙިއްޞާކުރާ ބަޔަކަށް ދިވެހިންވުމަކީ ދިވެހިންގެ ޤައުމީ ފަޚުރާއި ޝަރަފު\nއިތުރުވެގެންދާ ކަމެއްކަމަށާއި، އެއީ އަޅުގަނޑުމެންނާ ޙަވާލުވެފައިވާ ޤައުމީ އަމާނާތެއްކަން ޤަބޫލުކޮށް، ޤައުމިއްޔަތުގެ އެތަނބުތައް، ނަގަހައްޓައި ދެމެހެއްޓުމަކީ، މި ލޮބުވެތި ވަޠަނަށް މަންމަގެ ނަމުން މުޚާޠަބުކުރާ ކޮންމެ ދިވެއްސެއްގެވެސް ވާޖިބެއްކަމަށް އެމަނިކުފާނު ވިދާޅުވިއެވެ.\nއަލިފް ހާ މުހައްމަދު\nޚާރިޖީ ގުޅުމޭ ކިޔާފަ އޮންނަ ކަމަކީ ބޭރު ގައުމުތަކުން ސަލާން ޖެހުން. އެ ލާރިކޮޅުވެސް ނިކަމެތި ރައްޔިތުންނަށް ނުދީ ކާލެވޭތޯ ބަލަނީ. މަގޭ ހިތައް އަރާ މިނޫން ދުވަހެއް އަހަރެވެމެން ދިވެހިންނަށް ނެތީބާއޭ.


SunOnline: BML Wow Kidz Run baavvai, Care Society ah lakka akah vure gina rufiya hadhiyaa koffi\nބީއެމްއެލް ވާއު ކިޑްޒް ރަން ބާއްވައި، ކެއާ ސޮސައިޓީއަށް ލައްކައަކަށް ވުރެ ގިނަ ރުފިޔާ ހަދިޔާކޮށްފި!\nމާހިލް މުހައްމަދު 05 May 2018, 11:33\nބީއެމްއެލް ވާއު ކިޑްޒް ރަން -- ފޮޓޯ/ ބީއެމްއެލް\nބޭންކް އޮފް މޯލްޑިވްސްއާއި ޓީއެފްޖީ ގުޅިގެން ބާއްވާ "ވާއު ކިޑްސް ރަން" މިއަދު ހެނދުނު ބާއްވައި، ކެއާ ސޮސައިޓީއަށް އެއްލައްކައަށް ވުރެ ގިނަ ރުފިޔާ ހަދިޔާކޮށްފިއެވެ.\nވާއު ކިޑްޒް ރަންއަކީ ބީއެމްއެލްއާއި ޓީއެފްޖީ ގުޅިގެން ކޮންމެ އަހަރަކުވެސް ބާއްވަމުން އަންނަ ދުވުމެކެވެ. މިއަހަރުގެ ދުވުމުގައި 900 ކުދިންނާއި އެކުދިންގެ ބެލެނިވެރިންވެސް ހިމެނޭ ގޮތަށް ޖުމްލަ 1،800 ފަރާތަކުން ދުވުމުގައި ބައިވެރިވިއެވެ.\nތިން އުމުރުފުރާއަކަށް ބަހާލައިގެން ކުރިއަށް ގެންދިއަ ދުވުމުގައި، ތިން އަހަރާ ފަސް އަހަރާ ދެމެދުގެ އުމުރުފުރާގެ ކުދިންގެ ދުވުން ފެށީ ބީއެމްްއެލް މަޖީދީމަގު ބްރާންޗު ކުރިމަތިންނެވެ. ފަސް އަހަރާއި ހަތް އަހަރާ ދެމެދު، އަދި ހަތް އަހަރާއި ނުވަ އަހަރާ ދމެެދުގެ ކުދިންގެ ދުވުން ފެށީ އާޓިފިޝަލް ބީޗު ކައިރިން، މަޖީދީމަގުންނެވެ.\nބީއެމްއެލްއިން ބުނީ މި ދުވުމުގައި ބައިވެރިވި ކުދިންނަށް މެޑަލް ހަވާލުކުރީ، ކޮންމެ ކުއްޖަކުވެސް ސޯޝަލް ސެންޓަރާ ހަމައިން ދުވުން ނިންމި ވަގުތުއެވެ.\nބީއެމްއެލްއިން ތައާރަފުކުރި ފަންޑް ރެއިޒިންގް ޕްލެޓްފޯމު މެދުވެރިކޮށް ދުވުމުގެ ބައިވެރިވި ކުދިން ވަނީ 130،800 ރުފިޔާ ހޯދާފައެވެ. އެ ފައިސާގެ އިތުރުން ދުވުމުގައި ބައިވެރިވުމަށް ޓީއެފްޖީގައި ރަޖިސްޓްރީކުރި ކުދިންގެ ރެޖިސްޓްރޭޝަން ފީގެ 15 ޕަސަންޓުގެ ގޮތުގައި ލިބުނު 30،150 ރުފިޔާވެސް ޓީއެފްޖީއިން ކެއާ ސޮސައިޓީއަށް ހަދިޔާކޮށްފައެވެ.\nވާއު ކިޑްސް ރަން މެދުވެރިކޮށް ރެއިޒްކުރި ފައިސާ ކެއާ ސޮސައިޓީއާ ހަވާލުކޮށްދިނީ ދުވުމުގައި ބައިވެރިވި ކުދިންނާ އެކު، ބޭންކް އޮފް މޯލްޑިވްސްގެ ސީއީއޯ އެންޑްރޫ ހީލީއެވެ.


Sirisena Lanka Ge Gaanoonu Hadhaa Majlis Huttuvaifi - Vaguthu\nސިރިސޭނާ ލަންކާގެ ގާނޫނު ހަދާ މަޖިލީސް ހުއްޓުވައިފި\nސްރީލަންކާގެ ރައީސް މައިތިރިޕާލާ ސިރިސޭނާ، އެގައުމުގެ ގާނޫނު ހަދާ މަޖިލިސް ހުއްޓުވައިފިއެވެ.\nލަންކާގެ ގާނޫނު ހަދާ މަޖިލީހުގެ މެމްބަރުންނާއި ހަވާލާދީ "އޭއެެފްޕީ" ގައި ބުނެފައިވާ ގޮތުން ގާނޫނު ހަދާ މަޖިލީހުގެ ހުރިހާ ބައްދަލުވުންތަކެއް ހުއްޓުވީ އަންނަ މަހުގެ 16 ވަނަ ދުވަހުގެ ނިޔަލަށެވެ.\nލަންކާގެ ގާނޫނު ހަދާ މަޖިލިސް ސިރިސޭނާ ހުއްޓުވާފައިމިވަނީ، ލަންކާގެ ބޮޑުވަޒީރަކަށް ވާން ޖެހޭނީ ޤާނޫނު ހަދާ މަޖިލީހުގައި އަޣުލަބިއްޔަތު އޮތް މީހެއްކަމަށާއި އަދިވެސް މަޖިލީހުގެ އަޣުލަބިއްޔަތު އޮތީ އޭނާގެ އަތުގައިކަމަށް، ބޮޑުވަޒީރުގެ މަޤާމުން އިއްޔެ ދުރުކުރެވުނު ރަނިލް ވިކްރަމަސިންހު ވިދާޅުވެފައި ވަނިކޮށެވެ.\nރަނިލް މިހެން ވިދާޅުވެފައިވާއިރު، ރަނިލްގެ ޕާޓީގައި ތިއްބެވި ވަރަށް ބާރުގަދަ ދެ މަޖިލިސް މެންބަރުންވަނީ އަލަށް ބޮޑުވަޒީރުކަމަށް އައްޔަން ކުރެއްވި މަހިންދަ ރާޖަޕަކްސަ އަށް ތާއީދު ކުރައްވަން ނިންމަވާފައެވެ. މީގެއިތުރުންވެސް، ރަނިލްގެ ޕާޓީގައި ތިއްބެވި އެހެން ބައެއް މެންބަރުން ރާޖަޕަކްސަގެ ފަޅިއަށް އަރާވަޑައިގަންނަވާނެކަމަށް ބެލެވޭކަމަށް އެޤައުމުގެ މީޑިޔާ ރިޕޯޓުތައް ބުނެއެވެ. އެގޮތުން، ދެން މަޖިލީހުގެ ޖަލްސާއެއް ބާއްވާއިރު ރާޖަޕަކްސަ އަޣުލަބިއްޔަތު ހޯއްދަވާނެކަމަށް ބެލެވޭކަމަށްވެސް ބައެއް ނޫސްތަކުން ބުނެފައިވެއެވެ.\nއޮކްޓޯބަރ 27, 2018 15:48\nދެން އެއްމެ އަވަހަކަށް ހުއްޓުވަންޖެހެނީ މިގައުމުގެ ރައްޔިތުންގެ މަޖިލިސް، ހަމަ މިހާރުން މިހާރަށް މަޖިލިސް އުއްވާލަންޖެހެނީ، ހުރިހާ މެމްބަރުންވެސް އަމިއްލަ ފައިދާ ނެގޭގޮތަށް އެއްވެސް ހަމައެ ލަމައެއްނެތި މަސައްކަތްކުރަމުން ދާތަން ފެންނަނީ\nއޮކްޓޯބަރ 27, 2018 15:55\nލަންކާގެ ގާނޫނުތައް މުގުރާފަ ސިރިސޭނާމެން މިކުރަނީ ހަމަ ބަޢާވާތް.


Dheemaa aai Munsif Gaumee champion kan dhifaau kohfi\nގައުމީ މުބާރާތުގެ ސިންގަލްސް ކެޓަގަރީގެ ފައިނަލުގައި އައިޝަތު ރަފާ ނާޒިމްގެ މައްޗަށް ސީދާ ހަތަރު ގޭމުން މޮޅުވެ، ގައުމީ މުބާރާތުގެ ޗެމްޕިއަންކަން މިއަހަރު ވެސް ފާތުމަތު ދީމާ އަލީ ހޯދައިފި އެވެ.\nމިއީ ގައުމީ މުބާރާތުގެ ޗެމްޕިއަންކަން ދީމާ ހޯދި ދެ ވަނަ އަހަރެވެ. މިދިޔަ އަހަރުގެ ފައިނަލުގައި ވެސް އޭނާ ކާމިޔާބު ހޯދީ ރަފާ ބަލި ކުރުމަށް ފަހު އެވެ. ފިރިހެން ސިންގަލްސް ފައިނަލުގައި މުހައްމަދު ޝައްފާން އިސްމާއީލްގެ މައްޗަށް ކާމިޔާބު ހޯދައި މޫސާ މުންސިފް އަހްމަދު ވަނީ ޖެހިޖެހިގެން ހަތަރު ވަނަ ފަހަރަށް ގައުމީ ޗެމްޕިއަންކަން ހޯދާފަ އެވެ.\nމިއަދު ހަވީރު ސޯޝަލް ސެންޓަރުގައި އިންޑޯ ހޯލްގައި ކުޅުނު ފައިނަލު މެޗުތަކުގެ ތެރެއިން އަންހެން ސިންގަލްސްގެ ފައިނަލުގެ ފުރަތަމަ ގޭމްގައި ރަފާ ރަނގަޅު ލީޑެއް ވެސް ނެގި އެވެ. ނަމަވެސް ދީމާ ވަނީ ފަހަތުން އަރައި 11-7 ން މެޗު ކާމިޔާބު ކޮށްފަ އެވެ.\nދެ ވަނަ ގޭމް ފަށައިގެން ހަތް ވަނަ ޕޮއިންޓާ ހަމައަށް ދިޔައީ ވަރަށް ގާތްގާތުގަ އެވެ. ދީމާ ކުރި ހޯދީ އޭގެ ފަހުންނެވެ. އެ ގޭމްވެސް އޭނާ ކާމިޔާބު ކުރީ 11-7 ންނެވެ. ތިން ވަނަ ގޭމްގައި ރަފާ ތިން ޕޮއިންޓްގެ ލީޑެއް ނެގި އެވެ. އެ ގޭމް ވީ އޭނާއަށް އެންމެ ރަނގަޅަށް ކުޅެވުނު ގޭމަށެވެ. ދީމާ ހަތަރު ޕޮއިންޓުން ލީޑްގައި ވަނިކޮށް ނަތީޖާ ކައިރި ވެސް ކުރި އެވެ. އަދި ދީމާ ގޭމް ނިންމަން އެއް ޕޮއިންޓާ ކައިރިވެފައި ވަނިކޮށް އިތުރު ދެ ޕޮއިންޓެއް ރަފާ ހޯދި އެވެ. ނަމަވެސް ފަހު ޕޮއިންޓް ހޯދައި ދީމާ މެޗު ކާމިޔާބު ކުރީ 11-9 ންނެވެ. ހަތަރު ވަނަ ސެޓް ދީމާ ކާމިޔާބު ކުރީ 11-8 ންނެވެ.\nމިދިޔަ އަހަރުގެ ސައުތު އޭޝިއަން ގޭމްސްގައި މުންސިފް ވާދަ ކުރަނީ -- ފޮޓޯ: އެމްއޯސީ\nއެންމެ ބޮޑު ވާދަވެރި ކަމެއް ފެނުނީި ފިރިހެން ފައިނަލުގަ އެވެ. މުންސިފް އާއި މިދިޔަ އަހަރުގެވެސް ރަނަރަފް ޝައްފާންގެ ފުރަތަމަ ގޭމްގައި ވާދަ ކުރީ ވަރަށް ގާތްގާތުން ގޭމްގެ ފަހު ކޮޅަށް ދިޔައިރު ވެސް ގޭމް ކާމިޔާބު ކުރުމުގެ ފުރުސަތު ދެ ކުޅުންތެރިންނަށް ވެސް ވަރަށް ބޮޑަށް ހުޅުވިފައި އޮތެވެ. ވާދަވެރި ކަމާއެކު ދިޔަ އެ ގޭމް މުންސިފް ކާމިޔާބު ކުރީ 14-12 އިންނެވެ.\nދެ ވަނަ ސެޓްވެސްވީ ވާދަވެރިކަން ބޮޑުވި ސެޓަކަށެވެ. އެއް ކުޅުންތެރިޔަކު އަނެއް ކުޅުންތެރިޔަކު ގާތްގާތުގައި ދިޔައީ ވާދަ ކުރަމުންނެވެ. އެ ގޭމް މުންސިފް ކާމިޔާބު ކުރީ 12-10 ންނެވެ. ތިން ގޭމް ޝައްފާން ކާމިޔާބުކޮށް އޭނާ އަށް އިތުބާރެއް ލިބުނެވެ. އެ ގޭމް ކަމިޔާބު ކޮށް މެޗުގެ ތެރެއަށް އައުމަށް ޝައްފާން ވަރަށް ބޮޑު ހިތްވަރެއްލައިގެން މަސައްކަތް ކުރިތަން ފެނުނެވެ. ޝައްފާން އެ ގޭމް ކާމިޔާބު ކުރީ 11-9 ންނެވެ. ހަތަރު ވަނަ ގޭމްގައި އޭނާއަށް އެ ޕާފޯމަންސް ނުހިފެހެއްޓުނެވެ. އެ ގޭމް 11-5 ން އޭނާއަށް ގެއްލުނީ ގިނަ ބޯޅަތަކެއް ބޭރަށް ދިއުމުންނެވެ.


ޢަރުޝީގެ ހިޔާވަހިކަން… – DhiSalafiyyah\n” سَبْعَةٌ يُظِلُّهُمْ اللَّهُ فِي ظِلِّهِ يَوْمَ لا ظِلَّ إِلا ظِلُّهُ : الإِمَامُ الْعَادِلُ ، وَشَابٌّ نَشَأ فِي عِبَادَةِ رَبِّهِ ، وَرَجُلٌ قَلْبُهُ مُعَلَّقٌ فِي الْمَسَاجِدِ ، وَرَجُلَانِ تَحَابَّا فِي اللَّهِ اجْتَمَعَا عَلَيْهِ وَتَفَرَّقَا عَلَيْهِ ، وَرَجُلٌ طَلَبَتْهُ امْرَأَةٌ ذَاتُ مَنْصِبٍ وَجَمَالٍ فَقَالَ إِنِّي أَخَافُ اللَّهَ ، وَرَجُلٌ تَصَدَّقَ بِصَدَقَةٍ فَأَخْفَاهَا حَتَّى لا تَعْلَمَ شِمَالُهُ مَا تُنْفِقُ يَمِينُهُ ، وَرَجُلٌ ذَكَرَ اللَّهَ خَالِيًا فَفَاضَتْ عَيْنَاهُ “ متفق عليه ، رواه البخاري (2/144-174) ومسلم برقم 1712 ، وغيرهما .\nމާނައީ: ” ޢަރްޝީގެ ހިޔާވަހިކަން ފިޔަވައި، އެހެން ހިޔާވަހިކަމެއް ނުވާ ދުވަހު (އެބަހީ: ޤިޔާމަތް ދުވަހު) މާތްﷲ ޢަރްޝީގެ ހިޔާވަހިކަން ދެއްވާ، ހަތް ބައެއް ވެއެވެ؛ (އެއީ) އަދުލުވެރި ވެރިޔާ، އަދި މާތް ﷲ އަށް އަޅުކަންކުރުމުގައި ޒުވާންކަން ހޭދަކުރި ޒުވާނާ، އަދި އޭނާގެ ހިތް މިސްކިތާ ގުޅިލާމެހިފައިވާ މީހާ، އަދި މާތް ﷲ އަށްޓަކައި ލޯބިވެ އެގޮތުގައި ބައްދަލުވެ އަދި އެގޮތުގައި ވަކިވާ ދެމީހުން، މަންސަބާއި ރީތިކަން ލިބިފައިވާ އަންހެނެއް ފާޙިޝް ޢަމަލު ހިނގަން ދަޢުވަތު ދިނުމުން، އަހުރެން ﷲ ދެކެ ބިރުވެތިވަމޭ ބުނެ އެކަމުން އެއްކިބާވި މީހާ، އަދި ޞަދަޤާތްކުރާއިރު އޭނަގެ ކަނާއަތުން ހޭދަކުރާ އެތި ވައަތަށްވެސް ނޭނގޭހާ ސިއްރުން ހޭދަކުރިމީހާ، އަދި އެކަހެރިކޮށް ހުރެ ﷲ މަތިން ހަނދުމަވުން ލޮލުން ކަރުނަ އޮހޮރިގެންދާ މީހާއެވެ”. ( ބުޚާރީ 174-144/2) އަދި މުސްލިމް 1712)\n1- ޢަދުލުވެރި ވެރިޔާ:\n2- މާތް ﷲ އަށް އަޅުކަން ކުރުމުގައި ޒުވާންކަން ހޭދަކުރި ޒުވާނާ:\nތެދެކެވެ. ކާށި ކެވޭނީ ދަތް ހުރި ދުވަހުއެވެ. ނަމަވެސް، މި ބަހުގެ މުރާދު ރަނގަޅު ގޮތުގައި ނަގައިފިނަމައެވެ. އެހެނީ، ޒުވާނާ ކުރާ އަޅުކަން، މުސްކުޅިވެ ގައިގެ ބާރު ނެތް މުސްކުޅިއާ ކުރާ އަޅުކަމަށްވުރެން މާތް ﷲ ގެ ޙަޟްރަތުގައި ލޮބުވެތިވެގެން ވެއެވެ. އެއީ ކުރިން ދެންނެވިފަދައިންނެވެ. ޒުވާން ދުވަސްވަރަކީ ޝަހުވަތުގެ އެދުން އެންމެ އުތުރި އަރާ ދުވަސްވަރެވެ. ޒުވާން ޢުމުރުގައި އެ ޝަހުވަތުން އެއްކިބާވެ، މާތް ﷲ އެންގެވިގޮތަށް އުޅުމަކީ، އެއީ ޒުވާނާއަށް ލިބޭނެ އެންމެ ބޮޑު ޝަރަފެއެވެ. އެންމެ ބޮޑު ނިޢުމަތެވެ. މާތް ﷲ ގެ ލޯބި އޭނާއަށް އިންތިހާއަށް ލިބިގެންދާނެއެވެ. ޤިޔާމަތް ދުވަހުގެ ބިރުވެރިކަމުން ސަލާމަތްކަން ލިބޭނެއެވެ. އަދި ޢަރުޝީގެ ހިޔާވަހިކަން ލިބޭނެއެވެ. އޭނާގެ މައްޗަށް ސަލާމަތްކަން ހުއްޓެވެ. ދަތް ހުރި ދުވަހު ކާށި، ފުރިހަމަ މާނާއިގައި، ކެވުމަކީ، މިއީ ނޫންތޯއެވެ.\nفَإِذَا جَاءَ أَجَلُهُمْ لَا يَسْتَأْخِرُونَ سَاعَةً ۖ وَلَا يَسْتَقْدِمُونَ [١٦:٦١]\nއަދި ދަންނާށެވެ. ޒުވާން ކަމާއި ބެހޭގޮތުން އެދުވަހުން ސުވާލުކުރެވޭނެއެވެ. މިކަމަށް ޢިޝާރާތްކުރައްވާ މާތް ނަބިއްޔާ محمد صلى الله عليه وسلم ޙަދީޘްފުޅު ކުރައްވާފައިވަނީ މިފަދައިންނެވެ. لا تزول قدم ابن آدم يوم القيامة من عند ربه حتى يسئل عن خمس عن عمره فيم أفناه وعن شبابه فيم أبلاه وماله من أين اكتسبه وفيم أنفقه وماذا عمل فيما علم މާނައީ: “ޤިޔާމަތް ދުވަހުން، މާތް ﷲ ގެ ޙަޟްރަތުގައި، ފަސް ކަމަކަށް ޖަވާބުދާރީ ވުމަށްފަހުގައި މެނުވީ، އާދަމުގެ ދަރިޔާގެ ފައި ހުރިތަނުން ގުޑަވައެއްނުލެވޭނެއެވެ. އޭނާގެ ޢުމުރާ ބެހޭގޮތުންނެވެ. އޭތި ފަނާކޮށްލިގޮތާމެދުއެވެ. އަދި އޭނަގެ ޒުވާންކަމާއި ބެހޭގޮތުންނެވެ. އެ ޒުވާންކަން ފީކޮށްލިގޮތާއިމެދުއެވެ. އަދި އޭނަގެ މުދަލާއި ބެހޭގޮތުންނެވެ. އެމުދާ ހޯދި ތަނަކާއި އަދި ހޭދަކުރިގޮތާއި މެދުގައެވެ. އަދި އެނގުނު ޢިލްމަށް ޢަމަލުކުރި ގޮތާއިމެދުއެވެ. (ސުނަން ތިރިމިޛީ)\n3- އޭނާގެ ހިތް މިސްކިތާ ގުޅިލާމެހިފައިވާ މީހާ:\n4- މާތް ﷲ އަށްޓަކައި ލޯބިވެ، އެގޮތުގައި ބައްދަލުވެ، އެގޮތުގައި ވަކިވާ ދެމީހުން:\n5- މަންސަބާއި ރީތިކަން ލިބިފައިވާ އަންހެނެއް، ފާޙިޝް ޢަމަލު ހިންގަން އެދުމުން، އަހުރެން ﷲ ދެކެ ބިރުވެތިވަމޭ ބުނެ އެކަމުން އެއްކިބާވި މީހާ:\n6- ޞަދަޤާތްކުރާއިރު އޭނަގެ ކަނާއަތުން ހޭދަކުރާ އެތި ވައަތަށްވެސް ނޭނގޭހާ ސިއްރު ހޭދަކުރިމީހާ:\n7- އެކަހެރިކޮށް ހުރެ ﷲ މަތިން ހަނދުމަވުމުން ލޮލުން ކަރުނަ އޮހޮރިގެންދާ މީހާ:\nއޭ ހައްދަވާ ބޮޑުކުރެއްވި ﷲ ޢަރުޝީގެ ހިޔާވަހިކަން ނޫން އެހެން ހިޔާވަހިކަމެއް ނުވާ ދުވަހުން، ޢަރުޝީގެ ހިޔާވަހިކަން އަޅަމެންނަށް ދެއްވާފައިދޭއެވެ. އަޅަމެންނަކީ އެ ނިޢުމަތުން މަޙްރޫމްވާ ބަޔަކު ކަމުގައި ނުލައްވާފައިދޭއެވެ. ހަމަކަށަވަރުން އިބަ އިލާހީ، ރަޙްމާންވަންތަ އަދި ރަޙީމްވަންތަ ﷲ އެވެ. سبحانك اللهم وبحمدك لا إله إلا أنت نستغفرك ونتوب إليك.


VIDEO - Ibu aa medhu aanmunge unmeedhu thah bandun vanee\nރާއްޖޭގެ އާ ރައީސެއްގެ ގޮތުގައި އިބްރާހިމް މުހައްމަދު ސޯލިހް (އިބޫ) އިންތިހާބުވެގެން ދިއުމާއެކު ގިނަ އަދަދެއްގެ އާންމުން ދަނީ އުފާ ފާޅުކުރަމުންނެވެ. އިބޫ އަކީ މިހާތަނަށް ވަކި ކެންޑިޑޭޓަކަށް އެންމެ ގިނަ ވޯޓު ލިބިވަޑައިގެންނެވި ހަމަ އެކަނި ރިޔާސީ ކެންޑިޑޭޓަށް ވާއިރު، އިބޫއާ މެދު ރައްޔިތުންގެ އުންމީދުތައް ވެސް ވަރަށް ފޮންޏެވެ.\nއިލެކްޝަން ކޮމިޝަން (އީސީ) އިން އާންމުކޮށްފައިވާ ވަގުތީ ނަތީޖާއަށް ބަލާއިރު މި އަހަރުގެ ރިޔާސީ އިންތިހާބުގައި ވޯޓުލި 233،877 މީހުންގެ ތެރެއިން 134،616 މީހުން ވަނީ އިބޫ އާ އެކޭ ބުނެފަ އެވެ. މި އެންމެންނަކީ ބަދަލަކަށް ބޭނުންވެ، އަނިޔާވެރިކަމުން ސަލާމަތްވެފައިވާ އަމާން، މިނިވަން މުޖުތަމައެއްގެ އުންމީދުގައި އިބޫއަށް ވޯޓުދިން ރައްޔިތުން އެވެ. އިބޫގެ ސަރުކާރާ މެދު އާންމުން ދެކޭ ހުވަފެންތައް ބައެއް މީހުން އަވަސްއާ މިއަދު ހިއްސާކުރި އެވެ.\nއެ ރައްޔިތުން އިބޫގެ ފަރާތުން އެދެނީ، ވަކި ސިޔާސީ ވިސްނުމަކަށް ބުރަވުމެއް ނެތި ހަމަހަމަ ކަމާއެކު ހުރިހާ ރައްޔިތުންނަށް އެއް މިނެއްގައި އިންސާފު ލިބިދޭ އަދުލުގެ ނިޒާމެއް ރާއްޖޭގައި ގާއިމްކޮށްދިނުމެވެ. މުއައްސަސާތައް ސިޔާސީ ނުފޫޒުން އެއްކިބާކޮށްދީ، ބިރުވެރި ކަމެއް ނެތި ހިޔާލާއި ޝުއޫރު ފާޅުކުރެވޭނެ މިނިވަން މާހައުލެއް ގައުމުގައި ފަހިކޮށްދިނުމަށެވެ. އަނިޔާވެރިކަމާއި ނުހައްގު ގޯނާތަކުން އާއިލާތަށް ސަލާމަތްކޮށްދީ އިންސާފަށް އެދިއެދި ތިބި އެތަކެއް އާއިލާއެއްގެ އުންމީދުތައް އަލުން އާކޮށްދިނުމަށެވެ. ފޮނި އުންމީދުގައި ރައްޔިތުން ދިން ފުރުސަތު އަނެއްކާވެސް ސިޔާސީ ހަލަބޮލިކަމާއި ނުތަނަވަސްކަމުގެ ތެރޭގައި ދުއްވާނުލައި ގައުމު އަމާންކަމުގެ އައްސޭރިއަކަށް ގެންގޮސްދިނުމެވެ.\nއާ ބަދަލަކާއެކު ކުރިއަށް އޮތް ފަސް އަހަރަށް ގައުމުގެ ހުންގާނަށް އިބޫ ވަޑައިގަންނަވާއިރު ތިޔަ ބޭފުޅުންގެ ޝުއޫރަކީ


Vardy ge hat-trick aaeku City balikoh Leicester 1 vana ah - AO News\nވާޑީގެ ހެޓްރިކާއެކު ސިޓީ ބަލިކޮށް ލެސްޓާ އެއްވަނަ އަށް\nމެންޗެސްޓާ ސިޓީ ކޮޅަށް ލަނޑުޖެހުމަށްފަހު ލެސްޓާ ސިޓީގެ ޖެމީ ވާޑީ އުފާ ފާޅުކުރަނީ. --ފޮޓޯ: އޭޕީ\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި ޖެމީ ވާޑީ ވައްދާލި ހެޓްރިކާއެކު ރަށުން ބޭރުގައި މެންޗެސްޓާ ސިޓީގެ މައްޗަށް ކުރިހޯދައި ލެސްޓާ ސިޓީން ތާވަލްގެ އެންމެ ކުރިއަށް ޖެހިލައިފިއެވެ. ރޭގެ މެޗުން ލެސްޓާ މޮޅުވީ 5-2 އިންނެވެ.\nމިއީ ސިޓީ އަށް ކޯޗުކޮށްދެމުން އަންނަ ޕެޕް ގާޑިއޯލާގެ ކޯޗިން ކެރިއަރުގައި އޭނާގެ އިރުޝާދުގެ ދަށުން ކުޅުނު ޓީމެއް ކޮޅަށް ފަސް ގޯލް ވަތް ފުރަތަމަ ފަހަރެވެ. އަދި ސިޓީގެ ކޯޗުކަމާ ގާޑިއޯލާ ހަވާލުވިފަހުން އެ ޓީމު ކޮޅަށް ހެޓްރިކް ހެދި ތިންވަނަ ފަހަރެވެ. މީގެތެރެއިން، ވާޑީ ދެ ފަހަރު ހެޓްރިކް ހަދާފައިވާއިރު، އަނެއް ފަހަރު ހެޓްރިކް ހެދީ ބާސެލޯނާގެ ކެޕްޓަން ލިއޮނަލް މެސީ އެވެ.\nރޭގެ ނަތީޖާއާއެކު ލީގުގައި މިހާތަނަށް ކުޅުނު ތިން މެޗު ކާމިޔާބުކޮށް ސައްތައިގެ ރެކޯޑަކާއެކު ފައިދާ ގޯލްގެ ތަފާތުން އެއްވަނައިގައި އުޅެނީ ލެސްޓާ އެވެ. ދެވަނައިގައި އޮތީ އެވަޓަން އެވެ. މިވަގުތު ތިންވަނައިގައި އޮތް އާސެނަލާއި، ހަތަރުވަނައިގައި އުޅޭ ލިވަޕޫލަށް ވެސް މިރޭ މި ދެ ޓީމު ބައްދަލުކުރާ މެޗު ކާމިޔާބުކޮށްގެން ނުވަ ޕޮއިންޓް ހަމަކުރުމުގެ ފުރުޞަތު އެބައޮތެވެ.\nސިޓީގެ އެތިހާދު ސްޓޭޑިއަމްގައި ރޭ ކުޅުނު މެޗުގެ ކުޅުން ފެށިތާ ހަތަރުވަނަ މިނެޓުގައި ކުރީން ލީޑްނެގީވެސް އެ ޓީމުންނެވެ. މިލަނޑު އެ ޓީމަށް ޖަހައިދިނީ ކުރީން ލެސްޓާގައި މޮޅުކުޅުމެއްދެއްކި އަލްޖީރިއާގެ އިތުބާރު ވިންގާ ރިޔާދް މާރޭޒް އެވެ. ލެސްޓާ އިން ނަތީޖާ ހަމަހަމަކުރުމަށް ކުރި މަސައްކަތް ކާމިޔާބުވީ މެޗުގެ 37 ވަނަ މިނެޓުގައި ވާޑީ އަށް ސިޓީގެ ޑިފެންޑަރު ކައިލް ވޯކާ ކުރި ފައުލަކަށް ރެފްރީ ދިން ޕެނަލްޓީއަކުންނެވެ. ވާޑީ ވަނީ މި ޕެނަލްޓީ ކާމިޔާބުކޮށްފައެވެ. ފުރަތަމަ ހާފު ނިމުނީ 1-1 އިން ދެ ޓީމު އެއްވަރުވެގެންނެވެ.\nމެންޗެސްޓާ ސިޓީއާ ދެކޮޅަށް ލެސްޓާ ސިޓީ ކުޅުނު މެޗުގެ ތެރެއިން. –ފޮޓޯ: ގެޓީ އިމޭޖަސް\nލެސްޓާ އިން މި މެޗުގައި ފުރަތަމަ ފަހަރަށް ލީޑްނެގީ ފަހު ހާފުގެ ކުޅުން ފެށިގެން އަށްވަނަ މިނެޓުގައި އެ ޓީމުގެ ޓިމޮތީ ކަސްޓާނިއޭ ނަގައިދިން ރީތި ހުރަހަކުން ވާޑީ ކާމިޔާބުކުރި ހިތްގައިމު ގޯލުންނެވެ. އޭގެ ފަސް މިނެޓުފަހުން، ވާޑީ އަށް ސިޓީގެ އެރިކް ގާސިއާ ކުރި ފައުލަށް ރެފްރީ ވަނީ ޕެނަލްޓީއެއް ދީފައެވެ. މި ޕެނަލްޓީ ކާމިޔާބުކޮށް ވާޑީ ވަނީ ލީޑް އިތުރަށް ފުޅާކޮށްފައެވެ.\nއޭގެފަހުން، މެޗުގެ 77 ވަނަ މިނެޓުގައި ފަހު ހާފުގައި ކުޅެން ނިކުތް ޖޭމްސް މެޑިސަން ވަނީ އޭރިޔާބޭރުން ފޮނުވާލި ރީތި ހަމަލާއަކުން ނަތީޖާ 4-1 އަށް ބަދަލުކޮށްލާފައެވެ. އޭގެ ހަތް މިނެޓުފަހުން، ސިޓީން މި މެޗުގައި ޖެހި ދެވަނަ ލަނޑުޖަހައިދިނީ މި ފަހަރުގެ ސީޒަނަށް ބޯންމައުތުން އެ ޓީމަށް ގެނައި ޑިފެންޑަރު ނޭތަން އަކޭ އެވެ. އޭގެފަހުން، މެޗުނިމެން ދެ މިނެޓަށްވެފައިވަނިކޮށް ލެސްޓާ އަށް ލިބުނު ޕެނަލްޓީއަކުން ޔޫރީ ޓީލަމަންސް ވަނީ އެ ޓީމުގެ ފަސްވަނަ ގޯލް ކާމިޔާބުކޮށްދީފައެވެ. މިއީ ލެސްޓާގެ މެޑިސަން އަށް ސިޓީގެ ބެންޖަމިން މެންޑީ ކުރި ފައުލަކަށް ރެފްރީ ދިން ޕެނަލްޓީއެކެވެ.\nލީގުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، ހޯސޭ މޮރީނިއޯގެ އިރުޝާދުގެ ދަށުން ކުޅެމުން އަންނަ ޓޮޓެންހަމް ހޮޓްސްޕާ ވަނީ އަމިއްލަ ދަނޑުގައި 1-1 އިން ނިއުކާސަލް ޔުނައިޓެޑާ އެއްވަރުވެފައެވެ. ޓޮޓެންހަމްގެ ލަނޑުޖަހައިދިނީ ލޫކަސް މޯރާ އެވެ. މެޗުގެ ފަހުވަގުތުގައި ނިއުކާސަލް އަށް ލިބުނު ޕެނަލްޓީއަކުން އެއްވަރުކޮށްދިނީ ކެލުމް ވިލްސަން އެވެ.\nމި މުބާރާތުގައި ރޭ ކުޅުނު އަނެއް މެޗުގައި ވެސްޓް ހޭމް ޔުނައިޓެޑް ވަނީ 4-0ގެ ތަފާތު ބޮޑު ނަތީޖާއަކުން ވުލްވްސް ބަލިކޮށްފައެވެ. ރޭގެ މެޗުގައި ވެސްޓް ހޭމްގެ ޖަރޮޑް ބޯވެން ދެލަނޑުޖެހިއިރު، ސެބާސްޓިއަން އަލާ ވެސް ވަނީ ގޯލެއް ކާމިޔާބުކޮށްފައެވެ. ވެސްޓް ހޭމްގެ އަނެއް ލަނޑަކީ ވުލްވްސްގެ ފޯވާޑް ރައުލް ހިމެނޭޒް އަތުން ބައިކޮޅަށް ވަތް ގޯލެކެވެ.\nކުޅިވަރުވެސްޓް ހޭމް ޔުނައިޓެޑްމެންޗެސްޓާ ސިޓީދުނިޔެލެސްޓާ ސިޓީޓޮޓެންހަމް ހޮޓްސްޕާޕެޕް ގާޑިއޯލާޖެމީ ވާޑީ